**ВОСКРЕСЕНИЈА 12-12.doc**

Освен некои материјали цитирани од презентација на г-дин Тим Ворнер (кои се нагласени), кои го поттикнале ова проучување, коментарите и забелешките на РевЦ. Некои помали промени се направени во оригиналниот материјал во април 2004 од страна на РевЦ.

Во Декември 2012 додадов некои кратки коментари со римски број VII, “Свадбата на Јагнето”; точка B “Кога се случува свадбата на Јагнето”: точка C. “Што е и кога се случува свадбената вечера на Јагнето”; и VIII “Престолот на Христовиот суд”; точка B “Кога настапува?”; и XIII Заклучок, точка 8.

**I. ВОВЕД** [поголем дел е парафраза на белешките на г-дин Тим Ворен за “Последната труба” (копирајт 1995, издадена од Watchman Press, користена со одобрување) во однос на времет на земањето на црквата.]

**A. РАНИТЕ ВЕРНИЦИ:** Ние во Новиот Завет можеме да забележиме дека раните христијани биле мошне заинтересирани за библиските пророштва. Особено за оние во кои што се зборувало за времето на повторното Христово доаѓање. Можеме да видиме како учениците го прашувале Исус за неговото враќање и знаците за последните времиња Матеј 24. Неговиот одговор бил насочен кон иднината, но ги советувал да бидат подготвени и да наблјудуваат. Павле во своите писма се осфрнува на грижата на раните верници (1Солунците 4) поради тоа што имало многу шпекулации за тоа кога Господ ќе се врати. Ова во голема мера било поради тоа што овие нови верници биле прогонувани од страна на Нерон, кој ги обвинувал христијаните за палењето на Рим во 64 п.н.е. Многу од нив биле отстранети од нивните домови, семејствата биле растргнати и биле измачувани поради нивните сведоштва.

**Матеј 24:3 Кога седеше пак на Маслиновата Гора, Неговите ученици дојдоа кај Него насамо и Му рекоа: “Кажи ни кога ќе биде тоа и кој е знакот на Твоето доаѓање и на крајот на времето?”**

**B. ВО РАНИТЕ СПИСИ НЕМА ЗЕМАЊЕ НА ЦРКВАТА ПРЕД ГОЛЕМИТЕ МАКИ (од истражувањето на Тим Ворнер):** Исто така е многу интересно да се напомене дека дури и најраните записи, оние кои биле упатени од страна на апостолите, укажуваат на широко прифатеното верување дека црквата ќе бидат прогонувана од рацете на Антихристот пред враќањето на Господ. Некои од нив биле:

**1.** Клемент, пастор на црквата во Рим

**2.** Игнатиј, пастор на црквата во Антиохија

**3.** Поликарп, пастор на црквата во Смирна

4. Иринеј, пастор на црквата од Лион.

Всушност, според Г-дин Тим Ворнер, авторот на проучувањето со наслов “Последната труба”, меѓу верниците во раната црква нема ни навестување за земање на црквата "пред маките" како прифатено верување. Верувањето за земање на црквата после маките било воспоставеното "христијанско" толкување на пророштвата од времето на апостолите до крајот на третиот век. Проучувањето на Тим се потврдува и со презентирање на неколку цитати од делата на мажи кои учеле од апостолите.

**C. “А-МИЛЕНИАЛИСАМ”** Проучувањето на Тим понатаму продолжува, “Римо-католичката црква се појавила околу четвртиот век, а Августин почнал да формира нешто што го нарекол “а-милениалисам”. Од оваа гледна точка, пророштвата поврзани со обновувањето на Израел и милениумот биле продуховени. Августин мислел дека “Божјото Царство” не е идниот “милениум”, туку постоечката универзална црква. Римо-католичката црква во новата доктрината на Августин видела можност за темел за тврдењето на апсолутна власт. Како резултат на тоа, Папата станал свештеник (замена за Месијата) над ова црковно кралство...” Дури и овој став не го поддржува земањето на црквата пред маките.

**D. 19ти ВЕК:** На почетокот на 19 век (1800 година) се обновил интересот за проучување на пророштвата. Се поголем број на верници се вратќале кон гледиштето на раната Црква, верување во буквален иден милениум, идни маки и Антихристот и земање на црквата после маките. Всушност според проучувањата на Тим, црковната историја покажува дека пред 18-тиот век сите христијани верувале дека црквата ќе биде земена после маките, без разлика дали верувале во милениумот или не. Записи кои споменуваат на земање на црквата пред големите маки неможе да се најдат пред 19-тиот век.

**E. ПРОРОЧКА КОНФЕРЕНЦИЈА:** Џон Нелсон Дарби, од Братството Плајмаут, го воведе она што стана познато како “земање на црквата пред големите маки” на прорчката конференцијата во Ирска во раната 1830 година. Братството Плајмаут неколку години ги следело дебатите помеѓу “земање на црквата пред големите маки” и “земање на црквата по големите маки” и со тек на време го присвојуваат гледиштето на Дарби.

Ова толкување било донесено во Америка од страна на Дарби и било присвоено од страна на Ц.И. Скофилд. Ширењето на гледиштето за “земање на црквата пред големите маки” помеѓу америчките христијани може да се проследи преку Скофилдовата Библија со Референции, во која во коментарите стои и гледиштето на Дарби. Ова гледиште понатаму било ширено и подржувано од страна на Христијанскиот Универзитет и богословското учење во последните стотина години.

**F. ПОЗНАТИ ВЕРНИЦИ КОИ ВЕРУВААТ ВО ЗЕМАЊЕТО НА ЦРКВАТА ПОСЛЕ МАКИТЕ:** Многу побожни христијани, познати по нивните индивидуални развивања на библиски разбирања не не се вброени во оние кои веруваат во земањето на црквата пред големите маки. Такви се: Чарлс Сперџан, Џон Банјан, Чарлс Финеј, Метју Хенри, Џорџ Витфилд, Чарлс и Џон Весли, Мартин Лутер, Џон Нокс. Ниту пак луѓе како: Вајклиф, Тајндејл, Роџерс и други кои биле маченици: Игнације, Поликарп, Јустин Маченик не верувале во тоа. Треба да имаме на ум дека враќањето на Господ после маките било вообичаено размислување на раната црква и нема доказ или поддршка за “земање на црквата пред маките” во учењата се до 1700 години подоцна.

**II. ГЛЕДИШТЕ ЗА ЗЕМАЊЕ НА ЦРКВАТА ПРЕД ГОЛЕМИТЕ МАКИ**

**A. НАКРАТКО,** гледиштето за земање на црквата пред големите маки го содржи следното: Пред започнувањето на маките ќе има силен извик и ќе се слушне Божјата труба **(1 Сол. 4:13-18)** како што Христос доаѓа во облаците, и тие кои што се мртви во Христа ќе бидат подигнати од нивните гробови, а тие коишто се живи ќе бидат променети во момент **(1 Кор. 15:51-53),** и ќе бидат воздигнати заедно за да го сретнат Господ во воздухот. Црквата е отстранета од земјата и не поминува низ големите маки. Некои веруваат дека сите верници кои умреле во верата низ историјата ќе учествуваат во “земањето на црквата” додека другите кои веруваат во “земање пред маките” веруваат дека само “новозаветните верници” , “црквата” ке биде дел од земањето. Додатните цитати кои се користат за поддршка на земање на црквата пред маките се:

**1. Зачуван од часот на искушение:**

**Откровение 3:10 Бидејќи ти го запази словото на Моето трпение, и Јас ќе те запазам од часот на испитувањето што ќе дојде врз целиот свет, за да ги испита оние кои живеат на земјата.**

Како и да е, деталното испитување на грчкиот збор индицира дека толкувањето на овој стих е “ветување за божествена заштита се додека не не одмине часот на искушение”, а не ветување дека на некој начин светиите ќе бидат исклучени од периодот на маките.

**2. Јован бил однесен** на небо веднаш откако 7те писма биле напишани до црквите:

**Откровение 4:1 Потоа погледнав и видов: на небото имаше отворена врата, а преѓешниот глас, што го чув како труба да зборува со мене, рече: дојди ваму, горе, и ќе ти покажам што ќе се случи по ова!**

Гледиштето “пред маките” генерално го опфаќа фактот дека Јован бил “**однесен**” кога 7те писма до црквите биле запечатени во Откровение 3та глава и ова го претставувало земањето на црквата. Проблемот е во тоа што во словото не е јасно кажано дека се работи за ова и оваа мисла не е поддржана од страна на Јовановите постапки за време на Отковението, поради тоа што тој често патувал помеѓу небото и земјата. Дали и ние треба да веруваме дека истото ќе се случи и со црквата? Не верувам! Види Отк. 10:1, 11:1, 12:1, 13:1 итн). Исто така Јован не ги гледа црквите како група или барем не ги препознал како такви, ако биле таму.

**3. Присуството на 24те старешини** на небо пред кршење на печатот:

**Откровение 4:4 И околу престолот имаше дваесет и четири престоли, а на престолите видов дваесет и четири старешини седнати и облечени во бели облеки, а на главите имаа златни круни.**

**Откровение 5:8 И кога го зеде свитокот, четирите живи суштества и дваесет и четирите старешини паднаа пред Јагнето, а секој од нив имаше харфа и златни садови, полни со темјан, имено молитвите на светиите.**

Во горе наведените цитати можеме да забележиме дека веднаш по вознесувањето на Јован, тој добил видение за престолот и 24те старешини облечени во бели одори. Верниците кои веруваат во “земање на црквата пред големите маки” велат дека “старешина” е термин од Новиот Завет и дека се однесува на црквата. Или пак дека 24те старешини се симболи за 12те татковци на племињата на Израел и 12те апостоли од Новиот Завет. Но во словото не пишува дека е така.

**4. Спасени од гневот кој следи.** Во проучувањево мора да земеме во предвид за каков “гнев” се дискутира. Дали е тоа е гневот на “маките” кога Божијот гнев ќе биде истурен врз светот? Или ова е гневот на веченост во пекол, кој ќе настапи по втората смрт?

**Римјаните 5:9 А сега, откако сме оправдани во Неговата крв, преку Него многу повеќе ќе бидеме спасени од Божјиот гнев.**

**1 Солунците 1:10 …и да Го очекувате Неговиот Син Исус од небесата, Кого Го воскресна од мртвите и Кој нè избавува од гневот што доаѓа.**

**1 Солунците 5:1-11 А за времињата и периодите, браќа, нема потреба да ви се пишува; 2 зашто самите вие добро знаете дека Господовиот Ден ќе дојде како крадец во ноќ. 3 Кога ќе велат: “мир и безбедност", тогаш ненадејно ќе падне погибел врз нив, како породилни маки врз бремена жена, и не ќе можат да избегаат. 4 Но вие, браќа, не сте во темнина, та Денот да ве затече како крадец, 5 зашто вие сите сте синови на светлината и синови на денот и не ì припаѓаме на ноќта, ниту на темнината. 6 И така, да не спиеме како другите, туку да бдееме и да бидеме трезвени. 7 Зашто оние кои спијат, спијат ноќе и оние кои се опиваат, ноќе се опиваат. 8 А ние кои му припаѓаме на денот, да бидеме трезвени, облечени во оклопот на верата и љубовта, а како шлем, надежта на спасението, 9 зашто Бог не нè определил за гнев, туку да придобиеме спасение преку нашиот Господ Исус Христос, 10 Кој умре за нас за да живееме заедно со Него, било да сме будни или да спиеме. 11 Затоа утешувајте се меѓусебно и надградувајте се еден друг, токму така како што и правите!**

**a.** Многу работи биле кажани во врска со помилување на светиите. Поддржувачи на “земање пред маките” велат дека Бог не **“не одбрал за да го искусиме гневот”** и дека ова е додатен доказ дека црквата нема да минува низ маките и мора да биде земена пред да бидат скршени печатите.

Како и да е ние мора да земеме во предвид дека кога Павле го пишувал ова писмо солунските верници биле прогонувани од страна на Нерон (види **2 Солунјаните 2:3-10**). Павле им пишувал за да им даде сигурност дека нивното страдање нема да биде ненаградено и дефинитивно ќе им биде вратено на тие што се одговорни за маките. Изгледа дека Павле не охрабрува да сфатиме дека иако ќе доживуваме прогонство поради Христос, ние ќе бидеме спасени. Кажано со други зборови, какви било препреки да имаме, ние по Божја благодат ќе пребродиме и нашите души ќе бидат спасени и нема да страдаме од вечниот гнев и измачување во пеколот. Божјот гнев нема да ги уништи своите.

**b.** Има примери во словото каде Божјиот гнев бил истурен над незнабожците, а Божјите деца биле зачувани. Народот Израелев под ропство од страна на Египет е добар пример. Цел Египет страдал од казни, додека Израелците во Гошен биле сочувани. Ова исто така е можно, ако гневот за кој се зборува во следните цитати се однесува на периодот на маки.

**c.** Трите цитати кои ги проучуваме укажуваат дека ние ќе:

**(1)** бидеме “спасени од гневот”

**(2)** бидеме “избавени од гневот”

**(3)** нема да бидеме “назначени за гневот”

Секој од овие може да се однесува за гневот во пеколот, а не нужно за гневот во последните времиња. Дури и да е цитат за времето на маките, ние не можеме автоматски да претпоставиме дека светиите ќе бидат поштедени од страдање. Особено кога гледаме дека Божјиот народ се соочил со тешкотии, прогонства, страдања, па дури и умирале поради словото. Самата идеја дека верниците нема да страдаат, ја нема никаде во словото (Рим.8:17-18; 2Кор. 1:5-7), но секој кој ја има прочитано “Fox’s Book of Martyrs” знае дека историјата ни раскажува друга приказна.

Точка (I) **ќе бидат** **“спасени од гневот”** може да се разбере дека значи Божјиот народ на крајот ќе пребродат низ последните маки или пак ќе ги спасат своите души, иако се соочат со физичка смрт. Ако цитатот е за пеколниот гнев, тогаш можеме да најдеме утеха во тоа дека ние сме оправдани преку крвта Христова и така спасени од гневот преку Исус Христос.

Точка (II) **ќе бидат “избавени од гневот”** може да се разбере дека иако го искусиме гневот Божји, ние ќе го најдеме избавувањето на нашите души преку спасението кое го имаме во Исус Христос. Ако “гневот” за кој зборуваме е тој за “вечен пекол” кој допрва треба да дојде, тогаш светиите милостиво биле избавени поради нивната вера и помирувањето со Христос.

Точка (III) **нема да бидеме “назначени за гневот”** може да се разбере дека Бог не не назначил за пеколен гнев, што е судбината на сите кои го одбиваат Христос, туку Тој не искупил за спасение преку Исус Христос, до таа мера што без разлика дали ќе бидеме живи или ќе умреме, нашата судбина е да бидеме со Него.

**d.** Концептот дека без оглед на физичките тешкотии или страдања Божјата благодат ќе не искупи до крајното спасение на нашите души од пеколниот гнев, изгледа по веродостојно отколку идејата дека светиите никогаш нема да треба да се соочат со тешкотиите и страдањата на последните времиња. Има навестувања (**Отк.13:7)** дека Бог ќе им дозволи на “светиите” да бидат надвладеани од страна на “злиот” во времето на маките. Петтиот печат укажува дека додека светиите се под небесниот олтар Божји има и други кои во брзо време ќе им се придружат поради тоа што Бог ќе дозволи некои да доживеат маченичка смрт од рацете на Сатаната **(Отк. 6:9-11)**. Важна точка е дека петтиот печат укачува дека **има светии на оваа земја кои врват низ големите маки** кои наскоро ќе бидат убиени заради нивните сведоштва. Забелешка: ова е исто така пред запечатувањето на 144,000 еврејски верници **(Отк.7)** и поради тоа не треба да се мешаат со мачените светии од петтиот печат. Забелешка: како што изгледа тие 144,000 се земени од земјата **(Отк.14)** пред пресудата на 7те садови.

Иако физичката смрт не одвојува нас од животот во тело, таа само служи да ни го увеличи животот во духот. “Не треба да се плашиме од тој што може де ни го уништи телото **(Матеј 10:28)** туку од Оној кој може да ни ги уништи и телата и душите!” Како Божји светии ние го победуваме “злиот” со крвта на Јагнето и со зборовите од нашите сведоштва **(Отк.10:28)** иако можеби тоа ќе не чини нашиот физички живот, ние ќе го победиме гневот на вечното измачување во пеколот, преку спасението на нашите души.

**Откровение 13:7 И настана војна на небото; Михаил со своите ангели завојува против змевот. Змевот, пак, и неговите ангели завојуваа…**

**Откровение 6:9-11 И кога го отвори петтиот печат, ги видов под жртвеникот душите на закланите заради Божјото слово и заради сведоштвото што го одржаа. 10 И извикаа со силен глас, велејќи: “До кога, свет и вистинит Господару, нема да судиш и да ја одмаздиш нашата крв над оние кои живеат на земјата?” 11 И секому од нив му беше дадена бела облека и на сите им беше речено да се стрпат уште малку време, додека не биде исполнет бројот на нивните сослужители и браќа, кои ќе бидат убиени како и тие.**

**Матеј 10:28 И не плашете се од оние што го убиваат телото, а душата не можат да ја убијат. Туку плашете се повеќе од Оној Кој може да ги погуби и душата и телото во пеколот.**

**Откровение 12:11 И по три и пол дена, во нив влезе животворен дух од Бога, па застанаа на своите нозе, а голем страв ги обзеде оние што ги гледаа.**

**e.** Зарем не е вистина дека ние кои сме во Христос и сме запечатени преку Светиот Дух, според тоа треба да бидеме утешени во сознанието дека Божјиот гнев кој ќе се излее врз злите нема да ги надвладее неговите избрани. Забележи ги следните цитати:

**Ефешаните 1:13 Во Него сте и вие, откако ја чувте пораката на вистината - Евангелието на вашето спасение - и откако поверувавте, запечатени со Светиот Дух на ветувањето…**

**2 Коринќаните 1:22 …и нè запечати и ни го даде Духот во нашите срца, како залог.**

**Ефешаните 4:30 И не жалостете Го Светиот Дух, со Кој сте запечатени за денот на избавувањето!**

**(1)** Не само што сме запечатени со Светиот Дух на ветувањето, туку ние сме запечатени се до денот на нашето откупување. Ништо не може да не допре без Божја дозвола. Поблиското проучување за осудите кои ќе се излеат за време на маките покажува дека повеќето се селективни по природа и не се наменети да ги уништат верниците, туку да ги казни оние кои го одрекуваат Бог и грешат. Други стихови во кои се зборува дека Бог ги штити своите се: **Псалм 91, Исаија 43:2, Лука 10:**19 и други.

**(2)** Од друга страна треба да очекуваме тешкотии во животот. Јов кажал “човек е роден во мака исто како што искрите летаат нагоре” (**Јов 5:7**). Исто така ни е кажано дека “тие што живеат побожно во Христос Исус ќе бидат прогонети” (**2 Тим 3:12**) Павле изјавува дека Божјиот гнев ќе биде откриен против секоја безбожност (**Рим. 1:18**). Една од лошите последици на гревот е дека најчесто има влијание врз невините исто како и врз виновните. Најјакото сведоштво за Христос се објавува кога цврсто стоиш во верата за време на маки. Низ историјата прогонствата секогаш предизвикувале црквата да расте уште појака. Според тоа, не треба да не изненадува дека Божјите светии се соочуваат со маки и во тој процес победуваат.

**Откровение 2:7 Кој има уво, нека чуе што им говори Духот на црквите: на оној што надвладува, ќе му дадам да јаде од дрвото на животот, што е во Божјиот рај!”**

**Откровение 2:17 Кој има уво, нека чуе што им зборува Духот на црквите: на оној кој победува, ќе му дадам од скриената мана, ќе му дадам и бел камен, и на каменот напишано ново име што никој не го знае, освен оној кој го добива.”**

**Откровение 3:21 На оној што победува, ќе му дадам да седне со Мене на Мојот престол, како што и Јас победив и седнав со Мојот Татко на Неговиот престол.**

**5. Ограничувачот:** последен цитат кој е често цитиран од оние кои го поддржуваат мислењето за земање на црквата пред маките е **2 Солунците 2:6-8** каде што стих 7 зборува за силата која што во ова време дејствува за да ја ограничи (задржи) тајната на беззаконието, која кога ќе биде отстранета ќе му дозволи на Злиот (Антихристот) да биде објавен.

**2 Солунците 2:6-8 И сега знаете што го задржува за да се открие во своето време. 7 Зашто, тајната на беззаконието веќе дејствува, додека не се отстрани од средината Оној што сега ја задржува, 8 и потоа ќе се јави беззаконикот кого Господ ќе го убие со здивот на Својата уста и ќе го уништи со појавата на Своето доаѓање.**

**a.** Размислувањето овде е дека Светиот Дух во верникот е Оној кој ја ограничува тајната на беззаконието. Ако верниците се дел од земањето на црквата пред големите маки, тогаш Светиот Дух ќе биде тргнат од земјата, а **земјата ќе им биде оставена на неверниците**, врз кои Бог ќе може да го излее својот гнев преку маките.

Ако Светиот Дух е ограничувачот и треба да се отстрани заедно со земањето на светиите пред почетокот на маките, тогаш нема да има верници на земјата се до обраќањето или запечатувањето на 144.000 еврејски сведоци во **Отк.7.** Затоа што тие не се запечатени се до после 6тиот печат, кои се светиите за кои се зборува во **Отк 6:11** кои треба да умрат со маченичка смрт заради нивното сведоштво, како што умреле и нивните претходници кои се под Божјиот олтар на небото (**Отк. 6:9**)?

**b.** Ограничувачот е препознаен на два начини: првиот како “оној што задржува”, а вториот како личност “кој не дозволува”. Дали постои некој друг освен Светиот Дух кој може да се поистовети со овие две?

Тим Ворнер во неговото проучување ни ги дава следните можности (стр 108-110 парафразирано): во **Даниел 10** ние го гледаме Даниел како пости и се моли 21 ден кога слушнал глас кој му зборува во однос на одговорот на неговата молитва. Гласот му рекол дека дошол да одговори на молитвата на Даниел, но требало да се бори со принцот на Персија, додека Михаил еден од главните кнезови, не дошол да му помогне во борбата. Гласот продолжува да објаснува во стх. 20-21 дека “никој не се ЗАДРЖА (во мк. текст помогна) со мене во ова нешто освен МИХАИЛ вашиот кнез.” Потоа повторно во Дан. 12:1 гласот го препознава Михаил како оној кој “стои” (преведено и како “опстојува”) на страната на децата на Израел “во тоа време”. Откако Михаил “застанува” или “опстојува” ќе има време на маки какво што никогаш не било во Израел ( времето на Антихристот во маките).

Зборовите “задржува” или “не дозволува”, во **2 Сол. 2:6-8**, се преведени од грчкиот збор “katecho”. Според Стронговата конкорданција #2722 тоа значи: **“ДА ПРИТИСКАШ НЕКОГО ДОЛУ”**. Ограничувачот ги “притиска долу тајните на беззаконието”. Кога Михаил застанува ограничувањето е отстрането од Антихристот.

**c.** Исто така **Отк. 12:7-17** ни покажува дека “Михаил и неговите ангели” се борат против змејот, Сатаната и неговите ангели кои се фрлени од небото. “Кнезот на силите на воздухот” тогаш повеќе не може да ја има атмосферата како свое пребивалиште. Тој е ограничен на земјата. Можеби тоа е она што Михаил го прави кога “ќе застане” за неговиот народ, Даниел 12:1.

**d.** Ние исто така знаеме дека еден ангел ја има привилегијата да го заклучи Сатаната во бездната **Отк. 20:1-3.** Многу е можно тој ангел да е Михаил, а не Светиот Дух (како што некои предлагаат) Кој воопшто не е ни ангел.

Ако Михаил е ограничувачот тогаш оние кои се држат до гледиштето дека црквата е земена пред големите маки имаат еден аргумент помалку на своја страна. Ниедно место во словото, колку што јас знам, јасно не ни кажува кој е ограничувачот, туку ни вели само дека тој постои.

Теоријата за “земање на црквата пред маките” се темели на верувањето за воскреснување на човековото тело, душа и дух како симултан акт којшто исто така има можност да го отстрани присуството на Светиот Дух од Земјата, затоа што Тој во моментот престојува во “шаторот” кој е телото на верникот. Подетално испитување на она што словото го вели во однос на воскресението на телото ќе ни даде подобро разборање за времето на второто Господово доаѓање.

**III. ВОСКРЕСНУВАЊЕТО НА ТЕЛОТО**

**A. Верувањето за воскреснувањето на телото е старозаветно**  и било нашироко поддржувано во СЗ како што се гледа од следните цитати:

**Јов 19:25-27 Но јас знам: Заштитникот мој е жив; Тој го има последниот збор на оваа земја. 26 И кога ќе се распадне кожата моја, во телото мое ќе Го видам Бога. 27 Јас сам ќе Го видам; моите очи, не очите на друг, ќе Го видат Него. Срцето ми се топи во градите мои!**

**Битие 22:5 И им рече Авраам на слугите свои: “Останете вие овде со магарето, а јас и детето ќе одиме онаму, па откога ќе се помолиме, ќе се вратиме кај вас.”**

**Спореди Бит. 22:5 со Евр. 11:19**

**Евреите 11:19 …затоа го прими како претслика на воскресението.**

**Исаија 26:19 Твоите мртовци ќе оживеат, мртвите тела ќе воскреснат! Разбудете се и ликувајте вие, соборените во прав; зашто Твојата роса е роса на светлина, и земјата ќе ги даде мртовците.**

**Даниел 12:2 И многумина од оние што спијат во земниот прав ќе се разбудат - едни за живот вечен, а други за вечен срам.**

**B. Примери за обновување на живот од СЗ**

**1 Царства 17:17-24 Потоа се разболе синот на таа жена, на домаќинката, и болеста негова беше толку силна што не можеше да дише. 18 Тогаш таа му рече на Илија: “што имаш ти со мене, човеку Божји? Си дошол да ми ги наспомниш моите гревови и да го умреш синот мој.” 19 А тој и одговори: “Дај ми го синот твој.” И го зеде од рацете нејзини, го однесе во горната соба, каде што живееше и го положи на леглото свое; 20 па повика кон Господ и рече: “Господи, Боже мој! Зар Ти на вдовицата, кај која живеам, ќе и направиш зло, погубувајќи и го синот нејзин?” 21 И откако се спружи трипати над момчето, извика кон Господ и рече: “Господи, Боже мој! Нека се врати душата на ова момче во него!” 22 И Господ го слушна гласот на Илија, му ја врати душата на момчето во него, и тоа оживе. 23 Илија го зеде момчето, го симна од горната соба во домот, и го**

**предаде на мајка му и рече: “Еве, син ти е жив!” 24 Тогаш жената му рече на Илија: “Сега навистина дознав дека ти си Божји човек, и дека словото Господово во твојата уста е вистинско.”**

**2 Царства 4:32-35 И Елисеј влезе во куќата, и ете, умрено дете лежи на леглото негово. 33 И влезе, ја затвори вратата зад себе и Му се помоли на Господ; 34 потоа се качи, легна врз детето, ја стави устата своја врз неговата уста, очите свои врз неговите очи, и дланките свои врз неговите дланки, и се простре врз него, и телото на детето се загреа. 35 Елисеј стана и почна да оди по собата натаму - наваму; потоа пак се качи и се простре врз него. И детето кивна седумпати и ги отвори очите свои.**

**2 Царства 13:21 И ете, додека некои луѓе погребуваа еден човек, таму видоа разбојници, па го фрлија мртовецот во Елисеевиот гроб, и тој, како што падна, се допре до Елисеевите коски, оживеа и се исправи на нозете свои.**

**C. Ново заветни примери за воскресение:**

**Лука 7:12-15 А кога се приближи до градската порта, ете, изнесуваа мртовец, единствен син на мајка му, која беше вдовица, и со неа одеше голема врволица народ од градот. 13 А кога Господ ја виде, се сожали на неа и ì рече: “Не плачи!” 14 Тогаш се приближи и го допре носилото, а оние што го носеа застанаа, а Тој рече: “Момче, тебе ти зборувам, стани!” 15 Мртовецот седна и почна да зборува, а Тој ì го предаде на мајка му.**

**Јован 11:43-44 Откако го рече тоа, викна со силен глас: “Лазаре, излези надвор!” 44 Умрениот излезе, замотан со повои по рацете и нозете, а лицето му беше забрадено со крпа.**

**Матеј 27:52-53 …а гробовите се отворија и воскреснаа многу тела на упокоени светии; 53 и излегоа од гробовите по Неговото воскресение, влегоа во светиот град и на мнозина им се јавија.**

**Дела 9:36-42 А во Јопа имаше една ученичка по име Табита (што преведено значи Срна). Таа беше полна со добри дела и со милостини, што ги правеше. 37 Во тие денови се разболе и умре. Ја избањаа и ја ставија во горната соба. 38 А бидејќи Лида е близу до Јопа, учениците чуја дека Петар е таму и испратија кај него двајца мажи, кои го молеа: “Не забавај се со доаѓањето кај нас!” 39 А Петар стана и тргна со нив. Кога дојде, го одведоа во горната соба и му пристапија сите вдовици лелекајќи и покажувајќи му ги туниките и облеките, што ги правеше Срна додека беше со нив. 40 А Петар ги истера сите надвор, клекна на колена, се помоли и се сврте кон мртвото тело, па рече: “Табита, стани!” А таа ги отвори очите, и кога го виде Петар седна. 41 Тој, пак, ì ја подаде раката и ја поткрена. Потоа ги викна светиите и вдовиците и им ја покажа жива.**

**Матеј 28:5-9 Тогаш ангелот проговори и им рече на жените: “Не плашете се, зашто знам дека Го барате распнатиот Исус. 6 Не е тука, зашто е воскреснат, како што рече! Дојдете и видете го местото каде што лежеше, 7 и отидете бргу и кажете им на Неговите ученици дека воскресна од мртвите. Еве, Тој оди пред вас во Галилеја. Таму ќе Го видите! Ете, ви кажав!” 8 И тие веднаш заминаа од гробот, со страв и со голема радост, и отрчаа да им соопштат на Неговите ученици. 9 А Исус ги пресретна и ги поздрави: “Бидете поздравени!” А тие се приближија до Него, Го фатија за нозете и Му се поклонија.**

**D. Исус “Првина”.** Може лесно да се забележи од погорните цитати дека со сигурност има други индивидуални примери на лица кои биле вратени во живот пред воскреснувањето на Исус. Според тоа треба да се постави прашањето по што Неговото воскресение се разликува од другите? И зошто Тој се смета за “првина” на воскресението, 1 Кор. 15:20?

**1 Коринќаните 15:20 Но сега, Христос воскресна од мртвите, како првина на оние кои починале.**

**1.** Одговорот лежи во фактот дека Исус бил оживеан од мртвите за вечен живот. Со други зборови Тој, за разлика од оние кои биле оживеани пред Него, нема повторно да се соочи со смртта, затоа што Неговото воскресение било за “**постојана**” состојба на постоење. Сите оние кои биле оживеани пред Христовото воскресение морале физички да умрат по втор пат. Нивното воскресение во живот било “**привремено**”.

**2.** Енох и Илија, колку што ние знаеме, се уште не вкусиле смрт и многумина веруваат дека тие се двата сведока кои умираат за време на маките. **(Отк. 11:3-14)**

**IV. ДВЕ ВОСКРЕСЕНИЈА (духовно и материјално)**

**A. Духовно:** човекот е роден духовно мртов во своите престапи и гревови (ефш. 2:1). Тој има духовен капацитет, но е одвоен од Бог поради гревот. Тој е без надеж и благодатта Божја е единствениот начин преку кој тој може да обезбеди откупување. Духовното воскреснување настапува кога човекот го препознава својот грев и преку вера се доверува на откупителното Христово дело како негов Господ и Спасител. Кога верата се става врз Христос човечкиот дух е оживеан преку Бог. Исто така Бог го вложува Светиот Дух да престојува во обновениот човек. Истиот дух кој го воскресна Исус од мртвите сега престојува во “новиот човек”.

Треба да се забележи дека духовното воскресение може да се случи единствено за време на човековиот физички (или земен) живот. Библијата не учи дека “на човекот му е одредено да умрат еднаш” **(Евр. 9:27)** и ако во овој живот не го прифати откупителното дело на Христос направено за него, словото не дава друга можност да се спаси. Духовниот живот мора да биде задобиен за време на физичкиот животен век, разбирајќи дека “денес е денот на спасение” **(2 Кор. 6:2)** затоа што “на никој не му е ветен утрешниот ден” (**Јаков 4:14**).

**Ефешаните 2:1-9 И вие, кои бевте мртви поради вашите престапи и гревови, 2 во кои живеевте некогаш според образецот на овој свет, според принцот на силите на воздухот - духот кој дејствува сега во синовите на непокорноста, 3 меѓу кои и ние живеевме некогаш во своите телесни страсти, извршувајќи ги желбите на телото и на умот, и бевме по природа чеда на гневот како и останатите. 4 Но Бог, Кој е богат со милост, поради Својата голема љубов со која нè засака, 5 нè оживеа заедно со Христос и нас, кои иако бевме мртви поради нашите гревови (по благодат сте спасени) - 6 и со Него нè воскресна и нè постави на небесата, во Христос Исус, 7 та, во идните векови да го покаже ненадминливото богатство на Својата благодат, во љубезност спрема нас во Христос Исус. 8 Зашто по благодат сте спасени, преку вера, и тоа не е од вас самите - тоа е Божји дар! 9 Не е од делата, за да не се фали некој…**

**B. Материјално:** Материјалното воскресение е искуство на секоја личност чие постоење е запишано во една од Божјите книги. Тоа е воскресение на **привремената** материјална материја не физичкото постоење кон **постојана** состојба на постоење. Тоа е материјална материја која поминува од една во друга состојба на постоење.

**Псалми 139:15-16 Ниедна моја коска не се сокри од Тебе, додека настанував во тајност, исткаен во длабините на земјата. 16 Твоите очи го видоа зародишот мој и во Книгата Твоја сè е запишано за мене дури и деновите мои се забележани кога уште не постоеше ниеден.**

**Откровение 20:12 Ги видов мртвите, големи и мали, како стојат пред престолот, и се отворија свитоци; и друг свиток се отвори - книгата на животот, а на мртвите им беше судено според она што е запишано во свитоците, според нивните дела.**

**1. Две фази на материјално воскресение од мртвите:** во “материјалното воскресение” има **два идни настани на воскресение**. Тие се “воскресение за вечен живот” и “воскресение за вечна казна”. **(Јован 5: 28-29; Дела 24:15; Дан. 12:2)**. Оние чии имиња се запишани во “книгата на животот на Јагнето” **(Фил. 4:3; Отк. 3:5; 20:12, 15; 21:27)** ќе бидат дел од воскресението за вечен живот. Ова го дознаваме преку кажаното во Отк. 20:4-6 при што се комплетира првото воскресение и е одвоено од оние кои се дел од “воскресение за вечна казна” со 1000 годишниот милениум. Во тоа време оние чии имиња не се запишани во “книгата на животот на Јагнето” ќе бидат судени според нивните дела од книгата на осуди и потоа живи ќе бидат фрлени во огненото езеро (**Отк. 20:15**) каде што ќе ја поминат вечноста во маки и одвоеност од сето тоа што Бог е. Ова подоцнежно искуство се нарекува втора смрт.

**Даниел 12:1-2 “И во тоа време ќе се крене Михаил, големиот кнез, кој ги брани синовите на твојот народ, и ќе настане време тешко, какво што немало откако постојат луѓето, па сè до денес; но ќе се спасат во тоа време од твојот народ сите, кои ќе се најдат дека се запишани во Книгата. 2 И многумина од оние што спијат во земниот прав ќе се разбудат - едни за живот вечен, а други за вечен срам.**

Даниел 12:1-2 може да биде многу збунувачки ако не се разгледува во светло на други текстови за оваа тема. Првиот дел од стихот: **“И во тоа време ќе се крене Михаил, големиот кнез, кој ги брани синовите на твојот народ, и ќе настане време тешко, какво што немало откако постојат луѓето, па сè до денес; но ќе се спасат во тоа време од твојот народ сите, кои ќе се најдат дека се запишани во Книгата**. со сигурност изгледа дека се однесува за Израел како народ. Михаил, кого го гледаме во книгата на Даниел, се бори за Израел против началствата и властите на злото и ќе застане за целиот дом на Израел “во тоа време”, што се однесува на “времето на маки” или како што е овде изразено “време на измачување” со кое Израел ќе се соочи додека Бог се справува со нивните срца. Но ветувањето за Израел, како овде така и во други цитати, е дека “тие ќе бидат избавени” како народ Израел и ќе дојдат до спознание на вистинскиот Месија, кого тие го прободеа.

Овде изгледа дека стихот се врти кон друга рамка на цитати, затоа што народот Израел е даден во потесна смисла и ги вклучува само оние кои се меѓу мноштвото чии имиња се “**запишани во книгата**” што дефинитивно се однесува на “книгата на животот на Јагнето” во која се запишани имињата на секоја личност која живеела или било кога ќе живее, а се вбројува меѓу оние кои се откупени.

Вториот стих продолжува во рамките на овој цитат: **И многумина од оние што спијат во земниот прав ќе се разбудат - едни за живот вечен, а други за вечен срам**. Зборот **“многумина”** може да значи помалку од “сите” мртви или може да значи “многу” во смисол на мноштво или голем број кој го вклучува секој што умрел. Второто објаснување е во поголема согласност со други цитати на оваа тема. Изразот “што спијат во земниот прав” јасно зборува дека се однасува на оние чии тела се во гробовите. Стихот завршува со индикација дека или има повеќе од едно воскресение или повеќе настани се вклучени во воскресениоето на мртвите. Како и да е, многу е јасно во однос на значењето на овие стихови дека “некои” ќе бидат воскреснати за “живот”, а други за “осуда”.

**Јован 5:28-29 Не чудете се на тоа, зашто доаѓа часот во кој сите што се во гробовите ќе го чујат Неговиот глас 29 и ќе излезат од нив оние што правеле добро, ќе воскреснат за живот, а оние што правеле зло, ќе воскреснат за осудување.**

**Дела 24:15 …и дека се надевам во Бог, како и самите овие дека ќе има воскресение на праведните и неправедните.**

Од погорната дискусија за словото ние гледаме дека сите чии што имиња се наоѓаат во “книгата на животот на Јагнето” ќе бидат дел од воскресението за вечен живот. Понатамошното проучување ќе покаже дека првото воскресение завршува со доаѓањето на Христос во временски период пред почетокот на Милениумот.

**2. Редоследот на првото воскресение:**

**1 Коринќаните 15:20-26 Но сега, Христос воскресна од мртвите, како првина на оние кои починале. 21 Бидејќи смртта дојде преку човек, така преку човек дојде и воскресението од мртвите. 22 Зашто, како што сите умираат во Адам, така и во Христос** (оние кои починале во Христос”) **сите ќе оживеат. 23 Но секој по својот ред: Христос како првина, а потоа оние кои се Христови, во времето на Неговото доаѓање. 24 Тогаш доаѓа крајот, кога Тој ќе Му го предаде царството** (веројатно милениумското царство) **на Бог и Таткото; откако ќе го уништи секое началство и секоја власт и сила. 25 Зашто, Тој треба да владее “додека не ги собори сите Свои непријатели под нозете Негови** (тука е вклучен последниот бунт на сатаната при крајот на милениумот)**.” 26 Последниот непријател кој ќе биде уништен е Смртта.**

**а.** Христос “**првина**” (прв кој е воскреснат за постојана состојба на постоење)

**b. “Потоа”** оние кои се Христови при Неговото доаѓање (оние кои умреле имајќи вера во Месијата)

**c.** Потоа Тој мора да владее се додека не му го предаде царството на Таткото, што се случува после пригушување на побуната (последниот обид на Сатаната **Отк. 20:7-9**).

Од Отк. 20:4-6 ние знаеме дека првото воскресение најверојатно завршува на крајот на маките кога Христос се враќа за да ги собере оние кои се дел од “воскресението за вечен живот” и за избавениот Израел. Од записот во овој дел гледаме дека Христос дефинитивно треба да биде прв од воскреснатите за постојана состојба на вечен живот. Исто така од овој дел изгледа дека следниот настан во првото воскреснување ќе биде собирањето на едно место на сите кои се “во Христос”. Тоа значи дека тие се оние кои ја ставиле својата вера во ветувањето за откупување низ целата човечка историја ( СЗ Месија) или “во Христос” од Неговото доаѓање. Ова ги вклучува сите чии имиња се запишани во “книгата на животот” се до настапувањето на овој настан.

Се поставува прашање за судбината на оние кои воскреснале од гробовите после Христовото воскресение и од многумина биле видени како одат по улиците на Ерусалим.

**Матеј 27:52-53 …а гробовите се отворија и воскреснаа многу тела на упокоени светии; 53 и излегоа од гробовите по Неговото воскресение, влегоа во светиот град и на мнозина им се јавија.**

Некои поучуваат дека овој текст заедно со Ефш 4:8-10 укажува на тоа дека оние кои биле видени, затоа што воскреснале од мртвите, заминале на небо заедно со другите заробени кои Христос ги спасил од скутот Авраамов (со други зборови наречен рај).

**Ефешаните 4:8-10 Затоа се вели: "Кога се вознесе, поведе робје; а на луѓето им даде дарови.” 9 (А “се вознесе” - што значи друго, освен дека исто така слегол во долните предели на земјата? 10 Тој што слезе, тоа е Оној истиот Кој се вознесе над сите небеса, за да исполни сè.)**

Сепак да се направи оваа претпоставка во однос на оние кои биле видени како шетаат низ Светиот град е во најмала мера шпекулација. Од Христовото воскресение кога верник умира неговата душа и човечкиот дух одат при Бог, додека телото се враќа во прав во гробот и го чека воскресението на телото. Ова е затоа што Исус ги ослободи верните заробени од сатанската контрола на смртта. После природната смрт на верникот Сатаната повеќе нема конторла над неговите душа и дух (**Отк. 1:18**). Па така оние кои воскреснале после Христос, кога тој ги извади заробените од подземјето и кои одеа по улиците во воскреснати тела (затоа што гробовите биле отворени), најверојатно живееле и повторно умреле. Ова била одбрана група и не биле сите СЗ светии. Ако тие не умреле повторно тогаш тие стануваат првите плодови после Христос кои искусиле целосно воскресение на тело и душа. Значи останатите заробени отишле на небо и го чекаат воскресението на нивните тела, како што е случај со секој кој умрел во Христа од тогаш, па понатаму. Тоа би значело дека првото воскресение започнува овде, а завршува во Отк. 20:4-6. Јас не верувам во овој втор концепт поради она што го читаме во 1 Кор. 15 во однос на Христос кој е првиот плод и “потоа оние кои се Христови, во времето на **Неговото доаѓање**” што мене ми зборува дека нема ниеден кој е воскреснат како Христос се додека не биде Неговото доаѓање, кое не се случува до Армагедон. Според тоа, оние кои биле видени да шетаат по улиците после воскресението на Христос мора повторно да умреле затоа што доживеале привремено воскресение на телата, како што можевме претходно да видиме.

**1 Коринќаните 15:20-26 Но сега, Христос воскресна од мртвите, како првина на оние кои починале. 21 Бидејќи смртта дојде преку човек, така преку човек дојде и воскресението од мртвите. 22 Зашто, како што сите умираат во Адам, така и во Христос сите ќе оживеат. 23 Но секој по својот ред: Христос како првина, а потоа оние кои се Христови, во времето на Неговото доаѓање. 24 Тогаш доаѓа крајот, кога Тој ќе Му го предаде царството на Бог и Таткото; откако ќе го уништи секое началство и секоја власт и сила. 25 Зашто, Тој треба да владее “додека не ги собори сите Свои непријатели под нозете Негови.” 26 Последниот непријател кој ќе биде уништен е Смртта.**

Редот на воскресение е многу јасен во 1 Кор. 15:23-24 т.е. “прво Христос, **потоа** оние кои се Христови **при неговото доаѓање**, и потоа доаѓа крајот..”

**3. Настаните кои водат до првото воскресение**

За исправно да го испитаме овој предмет треба да погледнеме повеќе цитати од словото кои заедно укажуваат на овој настан. Во Матеј 24:3 учениците го прашале Исус кој е “знакот на Неговото доаѓање”. Можно е овој цитат да ја обезбедува најдеталната хронологија во словото, дадена од Христос.

**Матеј 24:3-31 Кога седеше пак на Маслиновата Гора, Неговите ученици дојдоа кај Него насамо и Му рекоа: “Кажи ни кога ќе биде тоа и кој е знакот на Твоето доаѓање и на крајот на времето?” 4 А Исус одговори, велејќи им: “Гледајте да не ве заведе некој, 5 зашто мнозина ќе дојдат во Мое име, говорејќи: ,Јас Сум Христос' и ќе заведат мнозина. 6 И ќе чуете за војни и гласови за војни. Внимавајте да не се уплашите; зашто тоа треба да се случи, но тоа уште не е крајот. 7 Зашто ќе се дигне народ против народ и царство против царство, и ќе има глад, помор и земјотреси на разни места. 8 Но сето тоа е само почеток на родилните маки…**

Овде Христос дава информации за настаните кои ќе го обележат започнувањето на маките или **започнувањето** на “страдањата”.

**(1)** Лажниот Месија кој измамува многумина

**(2)** Војни и гласови за војни

**(3)** Глад, болести и земјотреси

**Матеј 24:9-14 Тогаш ќе ве предадат на маки и ќе ве убиваат, и сите народи ќе ве замразат заради Моето име. 10 Тогаш мнозина ќе се соблазнат, секој ќе предава секого и секој ќе ги мрази другите; 11 и ќе се јават многу лажни пророци кои ќе заведат мнозина. 12 И заради многуте беззаконија, љубовта ќе олади кај мнозина. 13 А кој ќе издржи докрај, ќе биде спасен. 14 И ова Евангелие за Царството ќе биде проповедано по целиот свет за сведоштво на сите народи, и тогаш ќе дојде крајот.”**

Овој дел опишува ескалација на насилство кон оние кои стојат за Христос. Ова можеби се однесува на многуте кои ќе бидат маченици заради своето сведоштво и затоа што не го примиле знакот на ѕверот за време на маките (отк.20:4). Клучните настани овде се:

**(1)** Оние кои се ранети, мразени и измачувани

**(2)** Предавство и омраза еден кон друг

**(3)** Уште лажни пророци кои измамуваат мнозина

**(4)** Неправдата ќе напредува, а љубовта ќе се лади

**(5)** Евангелието за Царството ќе биде проповедано по целиот свет

**(6)** Тогаш ќе дојде крајот.

**Матеј 24:15-20 “И така, кога ќе го видите гнасното опустошување, за кое зборуваше пророкот Даниел, како владее на светото место (кој чита - нека разбере!), 16 тогаш жителите на Јудеја нека бегаат по горите; 17 а оној што ќе биде на покрив, нека не слегува да земе нешто од својата куќа; 18 и кој ќе биде в поле, нека не се враќа за да ја земе наметката! 19 Но тешко им на бремените и на доилките во тие денови! 20 Молете се вашето бегство да не биде во зима или во саботен ден…**

Овој дел го опишува главниот настан кој многу јасно го обележува почетокот на “големите маки” (стх. 21). Ние веруваме дека овој настан го обележува почетокот на втората половина на маките, последните 3 ½ години. Кога ќе го видиме Антихристот дека стои на светото место и се прогласува себеси за бог, ние ќе знаеме дека “големите маки” започнале. Види други делови во однос на овој настан (**Дан. 9:27; Отк.13**).

**Матеј 24:21-28 …зашто тогаш ќе има големо страдање, какво што не било од создавањето на светот досега, ниту пак ќе биде. 22 И ако не се скратат тие дни, не ќе се спаси ниту еден. Но заради избраните, тие дни ќе бидат скратени. 23 Ако некој ви рече тогаш: ,Еве, Христос е тука' или ,таму е'- не верувајте, 24 зашто ќе се појават лажни христоси и лажни пророци, и ќе прават големи знаци и чуда, за да ги заведат, ако е можно, и избраните. 25 Ете, ви кажав однапред! 26 И така, ако ви речат: ,Ене Го во пустината!' - не излегувајте! ,Ене Го во една од внатрешните соби!' - не верувајте. 27 Зашто, како што молњата излегува од исток и свети до запад, такво ќе биде и доаѓањето на Синот Човеков. 28 Зашто каде што има мрша, таму ќе се собираат мршојадците!”**

Во овој дел ни е дадено повеќе разборање за “големите маки” и знаци за Неговото доаѓање.

**(1)** Повеќе лажни Христоси и лажни пророци

**(2)** Големи знаци и чудеса - може да се однесува на Божјиот гнев кој се излева за време на овој период.

**(3)** Кога Тој ќе дојде ќе го осветли небото како молња во темница. Ова делумно може да биде точно пред Неговото враќање кога небото ќе се затемни (види го следниот дел).

**(4)** Орлите ќе се соберат - како што ќе се соберат тие и други птици лешинари ќе дојдат да го јадат месото кај Армагедон. **(Јов 39:2-30; Езк. 39:17-22; Лука 17:37; Отк. 19:17-21)**

**Матеј 24:29 “Веднаш по страдањата во тие денови, сонцето ќе потемни, месечината нема повеќе да свети, ѕвездите ќе паѓаат од небото и небесните сили ќе се растресат.**

Овде гледаме дека точно пред Неговото појавување на небото сонцето, месечината и ѕвездите нема да даваат светлина. Ова е почетокот на “Господовиот ден” кога Божјиот гнев се излева врз народите кои се собрале заедно за битката кај Армагедон. Додадената темнина само ќе ја нагласи славата на Неговото доаѓање и ќе го направи повпечатливо. Ние ќе го испитаме словото во однос на “Господовиот ден” после нашето разгледување на Матеј 24:30-31.

**Матеј 24:30-31 Е тогаш на небото ќе се јави знакот на Синот Човеков. Тогаш ќе проплачат сите племиња на земјата и ќе Го видат Синот Човеков како доаѓа на небесните облаци, со сила и со голема слава. 31 И Тој ќе ги испрати Своите ангели со силен глас од труба, а тие ќе ги соберат Неговите избраници од четирите ветра, од едниот крај на небото до другиот.”**

Од стих 29 ние учиме дека големата темнина ќе завладее со небесата точно пред “знаците на Синот Човеков на небото”. Можно е овој “знак” кој се појавува точно пред неговото видливо враќање е славата на Неговото појавување, што е молња која се движи низ надприродната темнина на небесата која е создадена поради запирањето на светлината на сонцето, месечината и ѕвездите (стх 27). Кога Тој ќе се појави ангелите ќе затрубат во труби и ќе ги соберат Неговите избрани.

“Собирањето на избраните” може да се однесува на воскресението на мртвите во Христа низ историјата вклучувајќи ги и мачениците и другите кои умреле во верата за време на маките **(Отк. 20:4).**

**Откровение 20:4 И видов престоли, а на оние кои седеа на нив им беше дадено да судат; и ги видов и душите на оние што беа обезглавени поради сведоштвото за Исус и поради Божјото слово, кои не му се поклонија на ѕверот ниту на неговата икона, и кои не ја примија белег на своето чело и на својата рака; тие оживеаја и царуваа со Христос илјада години.**

Многу е можно дека тие се подигнати за да се сретнат со Господ во воздухот при звук на Божја труба **(1 Сол. 4:14-17; 1 Кор. 15:51-52; Мт. 24:40-42)** кои со него настапуваат во победа додека Тој ја привршува битката кај Армагедон. Ако ова е вистина тогаш не постои основа за “земање на црквата пред маките”.

**1 Солунците 4:14-17 Зашто ако веруваме дека Исус умре и воскресна, така и оние кои се упокоиле во Исус, Бог ќе ги земе со Него. 15 Зашто ова ви го кажуваме преку Господовото слово, дека ние кои живееме и остануваме до доаѓањето на Господ, нема да отидеме пред оние кои се упокоиле; 16 зашто Самиот Господ ќе слезе од небото, на заповед, со глас на архангел и со Божја труба, и мртвите во Христос ќе воскреснат први. 17 Потоа ние живите кои останавме, ќе бидеме грабнати заедно со нив на облаците, за да Го сретнеме Господ во воздухот; и така засекогаш ќе бидеме со Господ. 18 Затоа, утешувајте се еден друг со овие зборови.**

**1 Коринќаните 15:51-52 Еве! Ви кажувам тајна: не ќе умреме сите, туку сите ќе се измениме, 52 во еден момент, за миг на окото, при последната труба: имено трубата ќе затруби и мртвите ќе воскреснат нераспадливи, а ние ќе се измениме…**

**(1)** Господ слегува од небото со извик, глас на архангел и Божја труба.

**(2)** Природните тела на мртвите во Христос први ќе воскреснат од нивните гробови.

**(3)** Потоа оние кои се живи и останале ќе бидат променети и подигнати со нив да се сретнат со Господ во воздухот. Ова го објаснува Мт. 24:40-42.

**Мт. 24:40-42 Тогаш двајца ќе бидат на поле - еден ќе биде однесен, а другиот оставен. 41 Две жени ќе мелат на мелница - едната ќе биде однесена, а другата оставена. 42 Затоа, бдејте зашто не знаете кога ќе дојде вашиот Господ!**

**(4)** Сите оние кој се дел од овој настан ќе останат со Господ.

Според тоа кога Тој триумфално ќе се врати на земјата за да ги уништи делата на беззаконието и да го ослободи Израел, Неговите светии ќе дојдат со Него **(Зах. 14:5).**

**Захарија 14:5 И вие ќе побегнете во долината на Мојата гора, зашто планинската долина ќе се протега до Ацал; а ќе побегнете како што бегавте од земјотресот во деновите на Озија, царот Јудејски; и ќе дојде Господ, мојот Бог, и сите светии со Него.**

Ако погоре претставеното сценарио е вистина, тогаш нема да има земање на црквата пред маките, а црквата би требало да помине низ маките. Теоријата за земање на црквата пред маките како свој примарен темел ги има **I Сол. 4:14-17 и 1 Кор. 15:51-52 (види погоре),** и како што можевме да видиме тие можат исто толку добро да се вклопат во сценариото кое се однесува на “Господовиот ден”. Всушност изразите користени во овие два текста се многу блиски на многу други цитати за “Господовиот ден” што со мака можат да се одвојат како различни настани.

**4. Господовиот ден – со него завршува првото воскресение и продолжува до Милениумот.**

Други текстови кои го опишуваат “Господовиот ден” укажуваат дека пред него ќе има отпаѓање и откривање на Антихристот. **(2 Сол. 2:2-12).**

**2 Солунците 2:3 Никој да не ве измами на никаков начин, зашто тоа нема да се случи додека првин не дојде отпадништвото и не се појави човекот на безаконието, синот на погибелта…**

Ова отпаѓање и откривање на човекот на гревот, според следните цитати, е следено со времето на гневот, собирањето на народите за големата битка, големата темнина, земјотресите и му претходи трубниот звук.

**Дела 2:20 Сонцето ќе се претвори во темнина, и месечината во крв, пред доаѓањето на великиот и славен Господов ден. (цитат од Јоил 2:31)**

**Исаија 13:10 Ѕвездите небески и светилата нема да даваат од себеси светлина; сонцето ќе се замрачува при изгревањето свое; и месечината нема да свети со светлината своја.**

**Исаија 13:4-22 Голем шум има по планините, како божем од многуброен народ, бунтовен шум на царства и народи, собрани заедно, Господ Саваот ја прегледува готовата војска за војна. 5 Идат од далечна страна, од крајот на небото, Господ и орудијата на Неговиот гнев, за да ја сотрат целата земја. 6 Липајте, зашто денот Господов е близу, - иде како разурнувачка сила од Семоќниот. 7 3атоа рацете на сите ќе папсаат, срцето на секој човек ќе се стопи. 8 Тие ќе се исплашат, грчеви и болки ќе ги опфатат; ќе се мачат како родилка, зашеметени ќе гледаат едни во други, лицата ќе им пламнат. 9 Ете, денот Господов доаѓа лут, со гнев и пламната јарост, за да ја претвори земјата во пустина и да ги истреби од неа грешниците нејзини. 10 Ѕвездите небески и светилата нема да даваат од себеси светлина; сонцето ќе се замрачува при изгревањето свое; и месечината нема да свети со светлината своја. 11 Јас ќе го казнам светот за злото, и нечесните - за нивните беззаконија; ќе го премавнам високоумството на гордите и ќе ја понизам надуеноста на угнетувачите; 12 ќе направам така, што луѓето да бидат поретки од чисто злато, а мажите - поретки од офирско злато. 13 Затоа ќе го затресам небото, земјата ќе се помести од местото свое поради јароста на Господ Саваот, во денот на пламнатиот гнев Негов. 14 Тогаш секој како подгонета срна и како напуштена овца ќе се врати кон народот свој, секој ќе избега во земјата своја. 15 Кого ќе го стасаат, ќе биде прободен; и кого ќе го фатат, ќе загине од меч. 16 Новороденчињата нивни ќе бидат смачкани пред очите нивни; куќите нивни ќе бидат разграбени, и жените нивни обесчестени. 17 Ете, Јас ќе ги кренам против нив Мидијците, кои не го ценат среброто и не лакомат за злато. 18 Нивни лакови ќе ги поразат младите и нема да сожалат ни плод во утроба; очите нивни нема да се смилуваат над децата. 19 И Вавилон, украсот на царствата, гордоста на Халдејците, ќе биде соборен од Бога, како Содом и Гомора, 20 нема да се насели никогаш, во него нема да има жители од род во род; нема Арапин да го распне шаторот свој, овчари таму со стадата свои нема да пладнуваат. 21 Но во него ќе живеат ѕверови; бувови ќе се населат во нивните домови, и јарци ќе потскокнуваат и ќе играат. 22 чакали ќе вијат во дворците нивни и хиени во домовите за веселба. А ќе дојде неговото време, близу е, деновите негови нема да задоцнат.”**

**Откровение 16:13-16 И видов како од устата на змевот, од устата на ѕверот и од устата на лажниот пророк излегуваат три нечисти духа како жаби; 14 имено, тоа се демонски духови, кои прават чуда и одат кај царевите на целиот свет за да ги соберат за војна во великиот ден на Семоќниот Бог. 15 (Ете, доаѓам како крадец. Блажен е оној кој бдее и ги пази своите облеки за да не оди гол и да не се гледа неговиот срам.) 16 И ги собраа на местото на хебрејски наречено Армагедон.**

**Јоил 1:15 Страшен ден! Зашто денот Господов е близу; и ќе дојде како запустување од Сесилниот.**

**Јоил 2:1-2 Трубете со труби на Сион и викајте на Мојата света гора; нека треперат сите жители земни, зашто доаѓа денот Господов, близу е 2 денот на темнина и мрак, денот облачен и црн: како зората се шири по горите многуброен народ и силен каков што немало од векот и каков што не ќе има потоа од род во род.**

**Јоил 4:11-16 Побрзајте, вие околни народи, и соберете се. Господи, доведи ги јунаците Свои!**

**12 Нека се кренат народите и нека слезат во долината Јошафатова; зашто таму ќе седнам Јас за да им судам на сите околни народи. 13 Мавнете со срповите, зашто зрело е житото; одете, слезете, зашто полна е кацата и бочвите се преполнети, зашто нивното зло е големо. 14 Мноштво, мноштво во Долината на одлуката! Зашто близу е денот Господов во Долината на одлуката. 15 Сонцето и месечината ќе потемнат, и ѕвездите ќе го изгубат својот сјај. 16 И ќе загрми Господ од Сион и ќе го испушти гласот Свој од Ерусалим: ќе затреперат небото и земјата; но Господ ќе му биде заштита на Својот народ и одбрана за синовите Израелови.**

**Амос 5:18-20 Тешко вам, кои го барате денот Господов! Зошто ви е тој ден Господов? Тој е темнина, а не светлина.**

**Софонија 1:14-18 Близу е денот велик на Господ, близу е - и брзо доаѓа. Горчлив е гласот на денот Господов, ќе завика тогаш дури и најхрабриот. 15 Тој ден е ден на гнев, ден на жалост и на мачнотија, ден за запустување и уривање, ден на темнина и на мрак, ден облачен и маглив, 16 ден на труба и на боен повик против утврдените градови и високите кули. 17 И Јас ќе ги притеснам луѓето, и тие ќе се тетерават како слепи, зашто згрешија против Господ, и растурена ќе биде крвта нивна како прав, и телата нивни како смет. 18 Ни среброто нивно, ниту златото нивно не ќе може да ги спаси во денот на гневот Господов, а од огнот на ревноста Негова ќе биде уништена целата земја, и тоа ќе биде ненадеен крај на сите жители нејзини.**

**Захарија 14:1-5 Ете, доаѓа денот Господов кога ќе го разделат ограбеното од тебе среде тебе. 2 Ќе ги соберам сите народи во војна против Ерусалим; градот ќе биде преземен, и домовите разграбени; жените ќе бидат обесчестени, половината од градот ќе отиде во ропство; но останатиот народ нема да биде истребен од градот. 3 Тогаш ќе излезе Господ и ќе се сврти против тие народи, како што војува во борбен ден. 4 И ќе застанат нозете Негови на Маслиновата Гора во оној ден, што се наоѓа спроти Ерусалим од источната страна: и ќе се расцепи Маслиновата Гора од исток кон запад со многу голема долина и половината ќе се помести кон север, а втората половина - кон југ. 5 И вие ќе побегнете во долината на Мојата гора, зашто планинската долина ќе се протега до Ацал; а ќе побегнете како што бегавте од земјотресот во деновите на Озија, царот Јудејски; и ќе дојде Господ, мојот Бог, и сите светии со Него.**

Претходниот цитат, **Захарија 14:1-5** ги опишува настаните кои водат до “Господовиот ден” започнувајќи со Господовото второ доаѓање. Сепак, во стих 7 тонот како да се менува и опишува некои од настаните за време на Милениумот **Зах 14:7-11**. Запомни “ден со Господ е како 1000 години, а 1000 години како еден ден” **(2 Петрово 3:8)**.

**Захарија 14:6-11 Во тој ден нема да има светила, светилата ќе бидат премавнати. 7 Тој ден ќе биде чуден, познат само на Господ; ниту ден, ниту ноќ - и ноќе ќе биде виделина. 8 Во тој ден ќе потечат живи води од Ерусалим, половина кон источното море, а половина кон западното море; така ќе биде и лете и зиме. 9 И Господ ќе биде Цар над целата земја; во тој ден Господ ќе биде единствен и името Негово - едно единствено. 10 Целата таа земја ќе се претвори во рамнина од Гева до Римон, јужно од Ерусалим, кој ќе се извиши на местото свое и ќе се насели од Портите Венијаминови до местото на Првите Порти, до Аголните Порти, и од кулата на Хананел до царските визби. 11 И ќе се населат во него, и проклетство нема да има повеќе, а Ерусалим ќе живее во мир.**

Следниот цитат **1 Сол. 5:2-6** кој се однесува на времето на Господовиот ден не предупредува дека ќе дојде како крадец во ноќта (сосема неочекувано) за оние кои не се подготвени. Понатаму продолжува и не потсетува нас кои сме “браќа” дека ние не сме во темнина за да бидеме изненадени, туку сме деца на светлината (спасени поединци) и затоа “оној ден”, Господовиот ден, нема да не изненади. Ова е особено интересно затоа што ако имаше земање на црквата пред маките не би имало потреба да ни даде било какво предупредување дека треба да “внимаваме” на Господовиот ден.

**1 Солунците 5:2-6 …зашто самите вие добро знаете дека Господовиот Ден ќе дојде како крадец во ноќ. 3 Кога ќе велат: “мир и безбедност", тогаш ненадејно ќе падне погибел врз нив, како породилни маки врз бремена жена, и не ќе можат да избегаат. 4 Но вие, браќа, не сте во темнина, та Денот да ве затече како крадец, 5 зашто вие сите сте синови на светлината и синови на денот и не ì припаѓаме на ноќта, ниту на темнината. 6 И така, да не спиеме како другите, туку да бдееме и да бидеме трезвени.**

Последниот цитат од **2 Петрово 3:10-13** го поддржува концептот на “Господовиот ден” кој трае низ Милениумот, обновувањето на земјата преку оган (на крајот на 1000 години) и воспоставување на новото небо и новата земја. **(Отк. 21)**.

**2 Петрово 3:10-13 А Господовиот ден ќе дојде како крадец. Во тој ден небесата ќе поминат со голема бучава, а состојките ќе бидат уништени и земјата ќе изгори со сите нејзини дела. 11 Бидејќи сето ова ќе се уништи така, какви треба да бидете во светото поведение и побожноста 12 вие кои го очекувате и забрзувате доаѓањето на Божјиот ден, кога запалените небеса ќе се распаднат, состојките ќе се стопат со огромна жештина? 13 А ние, според Неговото ветување, очекуваме нови небеса и нова земја, каде суштествува праведноста.**

**5. Првото воскресение да владее со Христос за време од 1000 години. Владеење:**

**Откровение 20:4-6 И видов престоли, а на оние кои седеа на нив им беше дадено да судат; и ги видов и душите на оние што беа обезглавени поради сведоштвото за Исус и поради Божјото слово, кои не му се поклонија на ѕверот ниту на неговата икона, и кои не ја примија белег на своето чело и на својата рака; тие оживеаја и царуваа со Христос илјада години. 5 А другите мртовци не оживеаја додека не се навршија илјада години. Тоа е првото воскресение. 6 Блажен и свет е оној кој има дел во првото воскресение; над овие втората смрт нема власт, туку ќе бидат Божји и Христови свештеници и ќе царуваат со Него илјада години.**

**a.** Правото на суд и било дадено на група која седи на престоли.

**b.** Освен нив таму се и оние кои биле измачувани за време кое изгледа дека е периодот на маките и тие исто така владеат со Христос за време на Милениумот.

**c.** Сите мртви кои не биле дел од првото воскресение не живееле повторно се до завршувањето на 1000 години.

**d.** Оние кои се дел од првото воскресение ќе бидат свештеници на Бог Таткото и Христос за време на 1000 годишното владеење.

**Заклучок:**  јасно е од словото кое го испитавме дека оние кои се во првото воскресение за вечен живот ќе владеат со Христос за време на неговото 1000 годишно владеење. Според тоа првото воскресение мора да заврши некаде меѓу битката кај Армагедон и почетокот на 1000 годишното владеење.

**6. Воскресение за вечна осуда:** во ова воскресение злите мртви доаѓаат пред големиот бел престол за да се соочат со Божјата осуда заради одбивањето на Христос и нивните зли дела.

**Јован 5:29 …и ќе излезат од нив оние што правеле добро, ќе воскреснат за живот, а оние што правеле зло, ќе воскреснат за осудување.**

**Откровение 20:12-15 Ги видов мртвите, големи и мали, како стојат пред престолот, и се отворија свитоци; и друг свиток се отвори - книгата на животот, а на мртвите им беше судено според она што е запишано во свитоците, според нивните дела. 13 И морето ги предаде мртвите кои беа во него; и смртта и Адот ги предадоа мртвите кои беа во нив, и секој беше суден според своите дела. 14 А смртта и Адот беа фрлени во огненото езеро. Тоа е втората смрт, огненото езеро. 15 И кој не беше запишан во книгата на животот, беше фрлен во огненото езеро.**

**(I) Забележи го тонот и времето на горниот цитат:**

**(a)** Овој цитат следи после објаснувањето во словото за врзување на Сатаната за 1000 години (**Отк. 20:1-3**); описот на првото воскресение и Милениумското владеење (**Отк. 20:4-6**); ослободување на Сатаната и неговата последна побуна **(Отк. 20:7-9**); последниот суд над Сатаната (**Отк. 20:10**); и потоа е сцената на второто воскресение пред Големиот Бел Престол.

**(b)** Од самиот почеток оваа сцена наликува на смрт и осуда. Ова е последната осуда над сите оние кои не се запишани во книгата на животот. Злите умрени од Адам до последната побуна на Сатаната се донесени пред Бог за да бидат судени и да им биде одреден степенот на мака во Огненото Езеро.

**(c)** За тоа каде ќе бидат светиите при ова судење ние не можеме да кажеме со сигуност од тоа што ни е објавено во словото, сепак знаеме дека злите умрени од Адам до ова судење ќе бидат присутни. Ако светиите се таму нема да бидат за да примат осуда, туку за да посведочат за Божјата благодат кон човекот.

**(II) Судот над ангелите:** освен судот над злите умрени ние исто така разбираме дека во оваа последна сцена на суд ќе бидат сместени и паднатите ангели на кои светиите ќе им судат, според следните цитати:

**Јуда 1:6 …па и ангелите, кои не го зачуваа своето место, туку го оставија своето определено место, ги чува во вечни окови под мрак, за судот на великиот ден.**

**1 Коринќаните 6:2-3 Или не знаете ли дека светиите ќе му судат на светот? И ако вие ќе му судите на светот, не сте ли достојни да судите во малите спорови? 3 Не знаете ли дека ние ќе им судиме на ангелите! А камо ли на делата од овој живот!**

**V. Земање на црквата пред гневот**

Се до сега испитувавме колку е неверојатно да има земање на црквата пред маките и размислувавме за можноста дека “Господовиот ден””може да се протега за време на Христовото Милениумско владеење, па се до последниот суд. Исто така го објаснивме гледиштето дека обновата на земјата преку оган најверојатно ќе се случи на крајот на Милениумот пред да влеземе во вечноста со Христос. Имајќи го ова на ум, јас сакав да претставам друго гледиште за времето на земањето на црквата како што е објаснето во книгата на Марвин Розентал “Земање на црквата пред гневот” копирајт 1990, издавач Томас Нелсон.

Марвин Розентал претставува четврта предпоставка за времето на очекуваното земање на црквата кое тој го нарекува “земање на црквата пред гневот”. Во неговата презентација Марвин не се согласува со размислувањата за “земање на црквата пред гневот”. Во пократкото објаснување на неговото размислување се вели дека земањето на црквата ќе се случи кратко после средината на 70тата седмица точно пред отварањето на 7от печат со што започнува “Господовиот ден” и излевањето на Божјиот гнев врз земјата. Неговот гледиште е дека во првите 3 ½ години на 70ата седмица на Даниел, каде што во словото гледаме човеков гнев против човек, вклучително појавувањето на Антихристот што не е дел од излевањето на Божјиот гнев или “Господовиот ден”. Иако словото (Отк. 3:10; I Сол. 1:10, 5:9) објавува дека ќе бидеме спасени од “гневот” или “часот на искушение” се подразбира дека Црквата е земена точно пред да започне Божјиот гнев со отварање на 7миот печат.

Во следниот план ќе се обидам да ги изразам главните размислувања и поддршката од словото за гледиштето представено од Розентал во многу скратена форма и ќе додадам некои мои размислувања во однос на кажаното. Повеќето од тоа што следува се директни извадоци од неговата книга, со некои парафрази единствено поради скратување на текстот. Таму каде што се додадени моите размислувања ќе биде обележано со [ ] и РевЦ на крајот. Вообичаениот план за овој предмет ќе биде прекинат поради додавање на овој материјал, а ќе продолжи под VI: Што е смрт? Броевите на страните дадени во загради, на пример (стр. 41-42) точка А, подолу укажува од каде е земен материјалот од книгата на Марвин Розентал.

**I. Второто доаѓање на Месијата**

**A. Двајца Месии (стр. 41-42)**

Старозаветните пророци имале проблем со тоа што го виделе и знаеле дека Месијата треба да страда и да умри, како што гледаме во Исаија 53:5

**Исаија 53:5 А Тој беше изнаранет за нашите гревови и мачен заради нашите беззаконија; казната за нашиот мир падна врз Него, а преку Неговите рани ние се излекувавме.**

Тие исто така виделе дека Тој треба да биде прославен како воПсалми 24:9

**Псалм 24:9 Подигнете ги, порти, главите свои, бидете подготвени вие, вечни врати, за да влезе Царот на славата!**

Во обидот да ги спојат овие два настани дошле до идејата дека всушност мора да има двајца Месии.

**1.** Едниот одбрале да го нарекуваат Месија Бен Јосиф (Христос, синот на Јосиф). Ова е поради Јосиф кој бил отфрлен, продаден како роб, страдал, но на крајот ги спасил своите браќа од гладот. Овој Месија го нарекле Месијата кој страда.

**2.** Вториот го нарекле Месија Бен Давид (Христос, синот на Давид). Овој Месија е отсликан како прославен Христос кој ќе го избави својот народ и ќе владее со кралска величественост. Природно било Тој да биде именуван според големиот цар - цар Давид. Овој Месија го нарекле прославениот Месија.

**3.** Тоа што не можеле да го спојат или разберат било дека Месијата не се двајца, туку еден кој ќе дојде во две различни времиња, прво за да пострада, умре за наше откупување, а второ да суди и владее како воздигнат Цар над Царевите.

**B. Спореди ги двете доаѓања: (стр. 42)**

|  |  |
| --- | --- |
| **ПРВОТО ДОАЃАЊЕ** | **ВТОРОТО ДОАЃАЊЕ**  |
| Доаѓа на магаре – Мт. 21:5-7 | На бел коњ – Отк. 19:11  |
| Како јагне во тишина – Ис. 53:7 | Како лав кој рика – Јоил 13:16 |
| Тој бил суден – Јован 9:39 | Тој е судијата – 2 Тим.4:8; Дела 10:42 |
| Тој дошол во понизност – Фил. 2:5-8 | Тој ќе дојде во слава – Мт. 25:31 |
| Тој дошол да умре – Мт. 20:28 | Тој ќе суди и владее – Отк. 11:15 |

**II. Погрешното користење на зборот “маки” “почетокот на тешкотиите” и “големите маки” се скратени**

**A. Изразот “период на маки” или “големите маки” (стр. 103)**

**1.** “Периодот на маки” обично се користи како синоним за 70ата седмица од **Даниел 9:27.**

**Даниел 9:27 И во една седмица ќе склопи завет со мнозина, а во половината на седмицата ќе престанат жртвата и приносот, а на врвот од светилиштето ќе биде поставен Гнасниот Пустошник, сè додека предопределената пустош не го собори Пустошникот.”**

Ова ги опишува 7те години кои доаѓаат веднаш пред Христовото физичко враќање на земјата [стапнувањето на Маслинската Гора—Зах. 14:4 кај Армагедон пред да го воспостави Неговото Милениумско Царство “РевЦ”].

**2.** Грчкиот збор *тлипсис,* преведен како мака или страдање, се појавува 20 пати во Новиот Завет. Ја пренесува идејата на притисок, измачување, страдање, прогонство и мака. **(стр. 103)**

**3.** Најчесто е користен во НЕпророчки ситуации како:

**Јован 16:33 Ова ви го реков, за да имате мир во Мене. Во светот имате неволи, но бидете храбри - Јас го победив светот.”**

**Римјаните 5:3-4 Но не само тоа, туку се фалиме и со неволите, знаејќи дека неволата раѓа трпение; 4 трпението - проверен карактер, а проверениот карактер - надеж;**

**2 Кор. 1:4 Кој нè утешува во секоја наша невола, за да можеме и ние да ги утешуваме оние што се наоѓаат во каква и да е невола, со утехата со која Бог нè утешува нас самите.**

Јасно е дека овие стихови зборуваат за нашите сегашни проблеми и по природа не се пророчки.

**4.** Само 5 стиха од словото можат јасно да се препознаат како пророчки и го користат зборот маки во контекст кој е поврзан со 70ата седмица на Даниел. Тие се: **(стр. 104-105)**

**Матеј 24:21 …зашто тогаш ќе има големо страдање, какво што не било од создавањето на светот досега, ниту пак ќе биде.**

**Матеј 24:29 Веднаш по страдањата во тие денови, сонцето ќе потемни, месечината нема повеќе да свети, ѕвездите ќе паѓаат од небото и небесните сили ќе се растресат.**

**Марко 13:19 Зашто во тие дни ќе има невола каква што немало од почетокот на Божјото создавање, ниту пак ќе има.**

**Марко 13:24 “Во тие дни, по тие неволи, сонцето ќе потемни и месечината нема да ја дава својата светлина…**

**Отк. 7:13-14 А еден од старешините проговори, велејќи ми: “Кои се и од каде дојдоа овие што се облечени во бели облеки?” 14 А јас му реков : “Господине мој, ти знаеш!” И ми рече: “Тоа се оние кои доаѓаат од големите маки, кои ги испраа своите облеки и ги избелија во крвта на Јагнето.”**

**5.** Забележи ги следните важни знаци: **(стр. 104)**

**а.** Првиот пат кога Господ зборува за “маки” во Мт. 24:21 Тој зборува во директна смисла на она кое Тој само што го кажал во Мт. 24:15-20, а се однесува на онечистување на храмот, за што во најголема мера постои согласност дека ќе се случи во средината на 70ата седмица на Даниел. (Дан. 9:27; Отк. 12:6, 14), поточно 3 ½ години во седмицата. Забележи исто така дека Тој ја користи придавката “**големи**” пред него, а зборува за дел од 70ата седмица на Даниел која вообичаено се нарекува “**Големите Маки**”.

**b.** Само 8 стихови понатаму Тој повторно го користи зборот “маки” во однос на тоа што веќе го рекол, а **повторно се однесува на “Големите Маки**”**(стр. 104)**

**c.** Потоа го гледаме грчкиот збор *тлипсис* вообичаено преведен “маки” користен од Марко во 13:19, само што овде е преведен како “страдања”, но повторно е користен во однос на онечистување на храмот преку Антихристот за време на 70ата седмица на Даниел (Даниел 9:27), и според тоа повторно **се однесува на делот на “Големите Маки”** од 70ата седмица. **(стр. 105)**

**d.** Марко потоа го користи зборот “маки” во однос на истиот временски период во 13:24, но сега укажува на космичко пореметување кое ќе настапи веднаш после “Големите Маки”.

**е. Забележи дека во сите 4 случаи каде што Исус зборуваше за “маките” Тој зборуваше за делот на “Големите маки” од 70ата седмица на Даниел.** Исто така во секоја ситуација се користи за да укаже на прогонството на Божјите избрани од злите луѓе, а никогаш за гневот Божји кој е насочен кон човештвото. **Според тоа, пророчки “големите маки” се однесува на човечкиот гнев против човекот, а не Божјиот гнев против човекот.** Ова е многу важна разлика затоа што некој по грешка сметаат дека целата 70ата седмица е време кога Бог го излева својот гнев врз човештвото, што не е точно. **(стр. 105)**

**f.** На крајот 5тото место од Новиот Завет каде зборот “мака” се користи пророчки е Отк. 7:13-14 каде апостол Јован го користи заедно со придавката “големи”. Овој дел од 7ата седмица на Даниел не започнува на почетокот на седмицата, туку во средината.

**g.** Марвин укажува дека има голема важност во поставувањето на “Големите маки” во средина на 70ата седмица на Даниел (барем 3 ½ години после започнувањето на период од 7 години) во светло на фактот дека многумина неточно ја нарекуваат целата 70ата седмица период на “маки”. Затоа што учењето за “земање на црквата пред маките” се темели врз концептот кој како факт го зема дека верниците не се “определени за гнев” (I Сол. 5:9; Римјаните 5:9; I Сол. 5:4) тие велат дека црквата ќе биде земена пред почетокот на 70ата седмица и целата 70та седмица ја сметаат за “период на маки” што не е точно. 70ата седмица на Даниел е период од 7 години, а во средина е тоа што го нарекуваме “големите маки”, а кое Исус секогаш кога го спомнувал го нарекувал “маки”. Овој факт од словото им создава големи потешкотии на оние кои го промовираат “земањето на црквата пред маките” како настан кој се случува на почетокот на 70ата седмица. **(стр. 106)**

**B. “Почетокот на страдањата”**

**1.** Во Матеј 24:3, додека седеле на Маслинската Гора, Исус им одговара на Неговите ученици во однос на нивното барање да знаат кои ќе бидат знаците на Неговото доаѓање и крајот на времето (Гр. *aionos*).

**Матеј 24:3 Кога седеше пак на Маслиновата Гора, Неговите ученици дојдоа кај Него насамо и Му рекоа: “Кажи ни кога ќе биде тоа и кој е знакот на Твоето доаѓање и на крајот на времето?”** (“времето” е подобар превод од “свет”)**?**

**2.** [Исус одговара со она што вообичаено се нарекува “проповед на Гората” каде што Тој ги одговара нивните прашања објаснувајќи дека пред да дојде крајот на времето ќе има:

**a. Лажни Христоси - оние кои ќе заведат многумина во Негово име.**

**b. Војни и гласови за војни – луѓе се борат против луѓе**

**c. Народ се подига против народ - опишува многу несигурен свет**

**d. Глад, помор и земјотреси - свет кој се соочува со многу проблеми**

Сепак овие се само почетокот на страдањата. Ова изгледа дека е паралелно со првите 3 ½ години од 70ата седмица во која се отвараат 4те печати од Откровението, а Антихристот работи на сцената за да се издигне во својата сила.. “РевЦ”]

**Матеј 24:4-8 А Исус одговори, велејќи им: “Гледајте да не ве заведе некој, 5 зашто мнозина ќе дојдат во Мое име, говорејќи: ,Јас Сум Христос' и ќе заведат мнозина. 6 И ќе чуете за војни и гласови за војни. Внимавајте да не се уплашите; зашто тоа треба да се случи, но тоа уште не е крајот. 7 Зашто ќе се дигне народ против народ и царство против царство, и ќе има глад, помор и земјотреси на разни места. 8 Но сето тоа е само почеток на родилните маки.**

**3.** Маривн Розентал изјавува: …појавувањето на Антихристот ќе даде сигнал кон движење на крајна побуна против Бог: воздигањето на човек од човек во храмот во периодот на маките на планината Морија кај Ерусалим. Во обидот да го достигне своите сатански амбиции, Антихристот ќе го повлече светот во војна “вториот печат, црвениот коњ и јавачот” ќе резултира во војна со застрашувачки размери и ќе предизвика глад (третиот печат, црниот коњ и јавач), а предизвиканите несанитарни услови, кои како мршојадци секогаш го следат војната и гладот, ќе предизвикаат помор (четвртиот печат, сивозелениот коњ и јавачот)… Да се претпостави дека првите пет печати се Божјиот гнев, е целосно неосновано. **(стр. 142)**

Петтиот печат неможе да се занемари при оваа дискусија. Кога петтиот печат е отворен тој го отсликува мачеништвото на остатокот на верните, кои не се поклониле пред Антихристот. Овие верни светии ги слушаме како извикуваат со “силен глас велејќи: до кога, свет и вистинит Господару, нема да судиш и да ја одмаздиш нашата крв над оние кои живеат на земјата?” (Отк. 6:10 спореди го со Мт. 24:9-26). Ако првите 4ри печати се Божји гнев, тогаш тој е одговорен за мачеништвото на неговите верни деца, затоа што одбиваат да му бидат лојални на Антихристот… исто така треба да биде забележано дека првите 5 печати се спомнати од самиот Господ како знаци за Неговот доаѓање. Никаде Тој не вели дека тие се Неговиот гнев. **(стр. 142-145)**

**C.** Откако Исус зборувал за **“Големите Маки”** кои ќе настапат на средината на 70ата седмица на Даниел (Мт. 24:21) Тој продолжува во следниот стих (24:22) објавувајќи дека **големите маки ќе бидат “скратени”.** Истото ова го гледаме навестено во Марко 13:19-20. **(стр. 108)**

**Матеј 24:22 И ако не се скратат тие дни, не ќе се спаси ниту еден. Но заради избраните, тие дни ќе бидат скратени.**

**1.** 70ата седмица не е скратена затоа што на Даниел му било кажано “70те седмици се определени за твојот народ**.**” **Дан. 9:24**  70ата седмица не е скратена, ниту втората половина од 70ата седмица.  **(стр. 109)** [втората половина на седмицата започнува со онечистување на храмот од страна на Антихристот (Даниел 9:27), и завршува со триумфалното враќање на Христос кај Армагедон и спасението на Израел кон крајот на седмицата. “РевЦ”]

**2.** Откровение 12:6, 14 и 13:5 укажува дека кога еднаш Израел ќе го дознае вистинскиот идентитет на Антихристот, кога ќе го онечисти храмот (Даниел 9:27) таа ќе побегне во пустината, а периодот на нејзиното бегство е означен со денови, времиња и месеци. Овие три називи укажуваат на основата на еврејскиот календар каде секој месец има 30 дена, и сите три укажуваат на втората половина од 70ата седмица која ќе биде 3 ½ години. **(стр. 109)**

**Даниел 9:27 И во една** (70ата седмица на Даниел —7 години) **седмица** (Антихристот) **ќе склопи завет со мнозина** (Израелскиот народ)**, а во половината на седмицата** (3 ½ години) **ќе престанат жртвата и приносот, а на врвот од светилиштето ќе биде поставен Гнасниот Пустошник, се додека предопределената пустош не го собори Пустошникот.”**

**Отк. 12:6 А жената** (Израел кој го роди Исус) **избега во пустината каде што имаше место приготвено од Бог, за да ја хранат таму илјада двеста и шеесет денови.** (1260дена/30дена во месецот = 42 месеци / 12 месеци во годината = 3 ½ години.)

**Отк. 12:14 На жената** (Израел)**, пак, ì дадоа две крила од голем орел, за да летне во пустината, на своето место, каде што се хранеше едно време** (1 година)**, и две времиња** (2 години)**, и половина време** (½ година)**, далеку од лицето на змијата.** = 3 ½ години

**Отк. 13:5 И му** (Антихристот) **беше дадена уста која зборува големи нешта и богохулства, и му се даде власт да прави така четириесет и два месеци.** (42 месеци / 12 месеци во годината = 3 ½ годни.)

**3.** Според тоа ние гледаме дека 70ата седмица не е скратена, ниту е скратена втората половина од 70ата седмица. Тоа што е скратено е должината на “Големите маки”, а тоа е направено поради избраните ( Мт. 24:22). **(стр. 109)**

**III. Космички немир**

**A. [Знаци на небото:** Во Матеј 24:29-31 Исус зборува за знаците кои ќе се случат на небото пред Неговото доаѓање. Овие знаци следат после “големите маки” кои биле скратени “заради избраните”, а сепак му претходат на Неговот доаѓање. “РевЦ”]

**Матеј 24:29-31 “Веднаш по страдањата во тие денови** (се мисли на “Големите маки” стх. 21)**, сонцето ќе потемни, месечината нема повеќе да свети, ѕвездите ќе паѓаат од небото и небесните сили ќе се растресат. 30 Е тогаш на небото ќе се јави знакот на Синот Човеков. Тогаш ќе проплачат сите племиња на земјата и ќе Го видат Синот Човеков како доаѓа на небесните облаци, со сила и со голема слава. 31 И Тој ќе ги испрати Своите ангели со силен глас од труба, а тие ќе ги соберат Неговите избраници од четирите ветра, од едниот крај на небото до другиот.”**

**B. Марвин изјавува, “космичкиот немир за кој Господ поучувал** (Мтј.24:29) и кој е паралелен со 6тиот печат (Отк. 6:12-13) се сигнали на небото за доаѓањето на Синот Човеков. Овој знак ќе се појави после големите маки, но пред крајот на 70ата седмица…. природнот светло на небесните тела ќе биде исклучено (затемнето) и тогаш надприродната светлина (Божјата слава) ќе биде откриена… Тој ќе ја земе Црквата пред да почне да го истура својот гнев (трубата и садот на судот) врз непокаениот свет.” **(стр. 110)**

**Отк. 6:12-13 И видов кога го отвори шестиот печат, и се случи голем земјотрес; сонцето поцрне како струнена вреќа, а целата месечина се стори како крв, 13 и небесните ѕвезди испопаѓаа на земјата, како што смоквата ги исфрла своите незрели плодови, кога ќе ја затресе силен ветар.**

Исаија и Јоил исто така зборуваа за знаци на небото пред Господовото доаѓање **(стр. 148)**

**Исаија 13:9-10 Ете, денот Господов доаѓа лут, со гнев и пламната јарост, за да ја претвори земјата во пустина и да ги истреби од неа грешниците нејзини. 10 Ѕвездите небески и светилата нема да даваат од себеси светлина; сонцето ќе се замрачува при изгревањето свое; и месечината нема да свети со светлината своја.**

**Јоил 2:11 И Господ ќе го пушти гласот Свој пред Својата војска, зашто силата воинствена Негова е многу голема, и многубројни се оние што ќе ја извршуваат волјата Негова; зашто голем е денот Господов и многу е страшен, и кој ќе истрпи? … Јоил 3:3-4 И ќе покажам знаци на небото и на земјата: крв, оган и столбови од дим. 4 Сонцето ќе се преобрати во темнина, а месечината - во крв, пред да настапи денот Господов, великиот и страшниот.**

**Јоил 4:14-15 Мноштво, мноштво во Долината на одлуката! Зашто близу е денот Господов во Долината на одлуката. 15 Сонцето и месечината ќе потемнат, и ѕвездите ќе го изгубат својот сјај.**

**C. Исаија, Јован, и Петар се сгласуваат дека ќе има знаци на небото за да го навестат Божјиот Ден.** секој од овие стихови зборуваат за уништување, прво на небесата, а потоа ја вклучуваат и земјата.
**(pg. 133)**

**Исаија 34:4 И ќе излезе сета небесна војска, и небото ќе се свитка како книжен свиток; сета војска нивна ќе падне, како што паѓа лист од лоза, како свенат лист од *смоква*.**

**Исаија 34:8 Зашто настапи денот за одмазда Господова, годината на отплата за Сион.**

**Откровение 6:12-14 И видов кога го отвори шестиот печат, и се случи голем земјотрес; сонцето поцрне како струнена вреќа, а целата месечина се стори како крв, 13 и небесните ѕвезди испопаѓаа на земјата, како што смоквата ги исфрла своите незрели плодови, кога ќе ја затресе силен ветар. 14 А небото го снема како свиток кога се смотува; и сите гори и сите острови се поместија од своите места.**

**2 Петрово 3:10-11 А Господовиот ден ќе дојде како крадец. Во тој ден небесата ќе поминат со голема бучава, а состојките ќе бидат уништени и земјата ќе изгори со сите нејзини дела.**

**11 Бидејќи сето ова ќе се уништи така, какви треба да бидете во светото поведение и побожноста…**

**D. Враќањето на Илија пред Господовото доаѓање (стр. 156-157)**

**1.** Отк. 11:3 зборува за два сведока кои ќе бидат испратени од Бог на одредено време поточно 1260 дена или 3 ½ години според Еврејскиот календар. Се верува дека Неговото враќање ќе биде на средина на 70ата седмица на Даниел.

**Откровение 11:3 И ќе им дадам на двајца Мои сведоци, облечени во струнени вреќи, да пророкуваат илјада двесте и шеесет дни.**

**2.** За идентитетот на овие два сведока знаеме дека едниот ќе биде Илија, а другиот е предмет на големи дебати поради тоа што се предпоставува дека ќе биде или Мојсеј или Енох. Малахија 4:5-6.

**Малахија 3:23-24 Ете, Јас ќе го пратам кај вас пророкот Илија, пред да настапи денот Господов – голем и страшен. 24 И тој ќе ги обрати срцата на татковците кон децата нивни, и срцата на децата кон татковците нивни, за да не дојдам и ја удрам земјата со проклетство!**

**3.** Евреите продолжуваат да го очекуваат враќањето на Илија. Марвин изјавува: година за година започнувајќи на 14иот ден на еврејскиот месец Нисан (кореспондира со Март/Април), Евреите низ светот го слават празникот Пасха. За време на вечерата (наречена Седер) на првата вечер од празникот, се повторува сторијата за излегувањето од Египет. Пророкот Илија има важна улога во празнувањето. На масата се поставува прибор за пророкот Илија. Една столица се чува празна. Една чаша поголема и со повеќе орнаменти од другите, наречена “чашата на Илија” се става на масата пред столчето. Во еден момент на церемонијата, дете е испратено да ја отвори вратата со големо очекување дека Илија ќе влезе, ќе седне, ќе се напие од чашата и ќе објави дека Месијата доаѓа.

**E. Запечетувањето на 144.000 Отк. 7:2-3, зборот “гнев” и учеството на ангелите.
(стр. 171-173)**

**1.** Во Откровение 7, 144.000 се запечатени на нивното чело што укажува дека му припаѓаат на Бог (припадност) и ќе ја искусат Неговата сигурност (заштита). Запечатувањето ќе биде со цел да се изземат од Божјиот гнев, кој само што бил најавен и потоа одложен до нивното запечатување. Затоа што нивното запечатување се случува после отварањето на 6тиот печат, тие во никој случај не би можеле да бидат заштитени од Божјиот гнев ако тој настапел порано.

**2. Од отварање на 7миот печат и понатаму се спомнува зборот гнев во книгата на** Откровение. Зборот гнев е користен 8 пати после 6тиот печат. Отк. 6:16-17, 11:18, 14:10, 15:1, 15:7, 16:1, 16:19.

**3.** Сите до еден, труби и садови на осуда кои следат ќе бидат спроведени преку Божји ангелски служители. Како контраст ниеден од печатите не е ангилски предизвикан. Причината е јасна: печатите не се Божјиот гнев.

**F. Големото мноштво Отк. 7 (стр. 183-185)**

**1.** Јасно е дека големото мноштво во глава 7 е различна група од оние опишани во глава 6. Тоа се гледа во следните спротивности:

**a.** Tие се толку многу бројни, што на Јован му е кажано дека човек неможе да ги изброи. Предходната група беше изброена како 144.000. Групата од глава 7 е меѓународна, ги претставува сите народи, нации, племиња и јазици… тие се забележуваат при отварањето на 6тиот печат, или кратко после тоа.

**b.** Мачениците од Отк. 6 се души под жртвеникот кои бараат Бог да се освети за нивната крв (6:9-10), додека групата во глава 7 е пред Божјиот престол и Го слави (7:10).

**c.** Во Отк. 6 ни се вели дека мачениците се “под жртвеникот”, додека групата во Отк. 7 стои пред престолот… првата група се души, а втората група се тела.

**d.** Кои биле “заклани заради Божјото слово и заради сведоштвото што го одржаа” (стх. 9). Во Отк. 7 Јован не препознава кое е ова големо мноштво... (стх. 13 и 14).

**e.** Ова големо мноштво кое се појавува на небото во бели облеки (очистени) и палмови гранчиња (триумфално) е земената Црква. Овој настан настапува веднаш пред отварањето на 7миот печат и истурањето на гневот на Господовиот Ден (Отк. 8:1). Ова е исполнување на 1Сол. 5:9:

**1 Солунците 5:9 …зашто Бог не нè определил за гнев, туку да придобиеме спасение преку нашиот Господ Исус Христос…**

**G. 1 Кор. 15:52 - кога ќе настапи земањето на Црквата.**

**1.** Овие три збора “на последната труба” на најјасен можен начин ја откриваат точната ситуација кога ќе настапи земањето на црквата. **(стр. 189)**

**1 Коринќаните 15:52 …во еден момент, за миг на окото, при последната труба: имено трубата ќе затруби и мртвите ќе воскреснат нераспадливи, а ние ќе се измениме…**

**2.** Павловото послание до Коринќаните било напишано барем 29 годиини пред Откровението. Павле, при откривање на тајната, им откривал вистина на Коринќаните, онака како што можеле да ја примат. Затоа што вистината се вртела околу фактот дека една генерација ќе прими прославени тела при земањето и последната труба, Коринќаните требало да разберат која е важноста на изразот при последната труба, без знаење за книгата на Откровение, која се уште не била напишана. **(стр. 190)**

**3.** Трубата кај Евреите се користела за означување на еврејските свети празници и новиот месец (Броеви 10:10). Но најчесто од труба се трубело за Евреите да бидат повикани да се соберат или да се објави повик за војна.

**Броеви 10:2-3 “Направи си две сребрени труби, ковани направи ги, за да ти служат да го собираш народот и да ги креваш логорите. 3 А кога ќе затрубат со нив, да се собере кај тебе целото општество пред влезот од скинијата на собранието.**

“Шаторот на состанок” бил Божјо престојувалиште. Собирот кај “Шаторот на состанок”, според тоа, значемо да се дојде во Божјото присуство. На сличен начин трубата ќе затруби за да ја повика црквата Божја и да ја земе. **(стр. 191-192)**

**1 Солунците 4:16-17 …зашто Самиот Господ ќе слезе од небото, на заповед, со глас на архангел и со Божја труба, и мртвите во Христос ќе воскреснат први. 17 Потоа ние живите кои останавме, ќе бидеме грабнати заедно со нив на облаците, за да Го сретнеме Господ во воздухот; и така засекогаш ќе бидеме со Господ.**

**1 Коринќаните 15:51-52 Еве! Ви кажувам тајна: не ќе умреме сите, туку сите ќе се измениме, 52 во еден момент, за миг на окото, при последната труба: имено трубата ќе затруби и мртвите ќе воскреснат нераспадливи, а ние ќе се измениме…**

**4.** Пророкот Јоил, кога го објавувал Господовиот Ден и излевањето на Божјиот гнев, запишал:

**Јоил 2:1 Трубете со труби на Сион и викајте на Мојата света гора; нека треперат сите жители земни, зашто доаѓа денот Господов, близу е…**

Уште еднаш зборовите се прецизни. Трубата ќе затруби пред Господовиот Ден. **(стр. 192)**

**IV. “Господовиот Ден”**

**A. Библијата упатува кон се уште идното време на Судниот ден како Господовиот Ден** **(стр. 115)**

**Јоил 1:15 Страшен ден! Зашто денот Господов е близу; и ќе дојде како запустување од Сесилниот.**

**1.** …никаде во Стариот Завет Господовиот ден не е одреден како Големите маки или е синоним за целата 70ата седмица на Даниел. **(стр. 115)**

**2. точно е дека земањето на црквата ќе се случи пред Господовиот ден, како што сметаат оние што веруваат во земање на црквата пред големите маки.** …тоа е точно тоа што Павле го поучувал во **1 Сол. 5:1-11** и **2 Сол. 2:1-8** ….земањето на црквата се случува на самиот ден кога почнува Господовиот ден. (Лука 17:22-36). **(стр. 117)**

**Лука 17:22-36 А на учениците им рече: “Ќе дојдат денови, кога ќе посакате да видите еден од дните на Синот Човеков, ама не ќе го видите. 23 И ќе ви зборуваат: ,Еве Го тука!' или ,Ене Го онаму!' Не одете таму и не трчајте по нив!” Кога Исус повторно ќе дојде 24 “Зашто, како што молскавицата кога секнува од едниот крај на небото и болскоти до другиот крај, така ќе биде Синот Човеков во Својот Ден. 25 Меѓутоа, првин Тој треба да настрада многу и да биде отфрлен од ова поколение. 26 И како што беше во деновите на Ное, така ќе биде и во деновите на Синот Човеков: 27 јадеа, пиеја, се женеа и се мажеа сè до денот кога Ное влезе во ковчегот; и дојде потопот и ги сотре сите. 28 Исто така, беше во деновите на Лот: јадеа, пиеја, купуваа, продаваа, садеа и ѕидаа; 29 а во денот кога Лот излезе од Содом, падна од небото оган и сулфур па ги сосипе сите. 30 Исто така ќе биде во Денот, кога ќе се јави Синот Човеков. 31 Во тој Ден, кој ќе биде на покривот, а неговата покуќнина во домот, нека не слегува да ја прибере! Исто така оној што ќе се најде в поле, нека не се враќа по оставените работи. 32 Спомнете си за Лотовата жена. 33 Кој сака да си ја спаси душата, ќе ја загуби, а оној што ќе ја загуби, ќе ја спаси. 34 Ви велам, таа ноќ двајца ќе бидат во една постела; едниот ќе биде однесен, а другиот ќе биде оставен. 35 Две жени ќе мелат заедно; едната ќе биде однесена, а другата ќе биде оставена. 36 Двајца ќе бидат на нива; едниот ќе биде однесен, а другиот ќе биде оставен.”**

Но Господовиот Ден не започнува кога 70ата седмица на Даниел започнува, туку започнува со отварањето на седмиот печат, Откровение 8:1.

**Отк. 8:1 И кога го отвори седмиот печат, настана тишина на небото, околу половина час.**

**B. Осум пророци го користат специфичниот израз “Господовиот Ден” вкупно 19 пати. Тие се: Авдиј, Јоил, Амос, Исаија, Езекиел, Софонија, Захарија, и Малахија. (стр. 118-123)**

**1.** Авдиј веројатно бил првиот кој зборувал за Денот. (**стр. 118)**

**Авдиј 1:15 Зашто денот Господов за сите народи е близу: како си правел, така ќе ти се прави; отплатата ќе падне на твојата глава.**

**2.** Јоиловата доминантна тема е Господовиот Ден **(стр. 119)**

**Јоил 1:15 Страшен ден! Зашто денот Господов е близу; и ќе дојде како запустување од Сесилниот.**

**Јоил 2:1-2 Трубете со труби на Сион и викајте на Мојата света гора; нека треперат сите жители земни, зашто доаѓа денот Господов, близу е 2 денот на темнина и мрак, денот облачен и црн: како зората се шири по горите многуброен народ и силен каков што немало од векот и каков што не ќе има потоа од род во род.**

**Јоил 2:10-11 Пред нив ќе се потресе земјата, ќе се расклати небото, сонцето и месечината ќе потемнат, а и ѕвездите ќе ја изгубат светлината своја. 11 И Господ ќе го пушти гласот Свој пред Својата војска, зашто силата воинствена Негова е многу голема, и многубројни се оние што ќе ја извршуваат волјата Негова; зашто голем е денот Господов и многу е страшен, и кој ќе истрпи?**

**Јоил 3:3-4 И ќе покажам знаци на небото и на земјата: крв, оган и столбови од дим. 4 Сонцето ќе се преобрати во темнина, а месечината - во крв, пред да настапи денот Господов, великиот и страшниот.**

**Јоил 4:14-16 Мноштво, мноштво во Долината на одлуката! Зашто близу е денот Господов во Долината на одлуката. 15 Сонцето и месечината ќе потемнат, и ѕвездите ќе го изгубат својот сјај. 16 И ќе загрми Господ од Сион и ќе го испушти гласот Свој од Ерусалим: ќе затреперат небото и земјата; но Господ ќе му биде заштита на Својот народ и одбрана за синовите Израелови.**

**3.** Амос зборува за Јуда и Јужното Царство. **(стр. 120)**

**Амос 5:18-20 Тешко вам, кои го барате денот Господов! Зошто ви е тој ден Господов? Тој е темнина, а не светлина. 19 Тоа е како некој да бега од лав, па да го сретне мечка, или да дојде дома и се потпре со раката на ѕид, па да го касне змија. 20 Денот Господов е мрак, а не светлина, тој е мрак, и во него нема виделина.**

**4.** Исаија од кралската палата напишал: **(стр. 120)**

**Исаија 2:12-21 Зашто иде денот на Господ Саваот против сè што е гордо и надуено и против сè што е превознесено, - и тоа ќе биде понизено, - 13 против сите кедри леванонски, високи и величествени, и против сите дабови башански, 14 против сите високи гори и против сите ритчиња што се издигаат, 15 против секоја висока кула и против секоја цврста ѕидина, 16против сите таршишки кораби и против сите нивни украси. 17 И ќе падне човечкото величие, она што е високо кај луѓето ќе се понизи; само Господ ќе стои високо во тој ден, 18 а идолите сосема ќе исчезнат. 19 И ќе влезат луѓето во карпести пештери и во земни јами од страв пред Господ и од славата на Неговото величие, кога ќе се крене Тој да ја потресе земјата. 20 Во тој ден човекот ќе ги фрли своите сребрени и своите златни идоли, што ги направил за да им се поклонува, 21 за да влезе во камени процепи и во планински долови од страв пред Господ и од славата на Неговото величие, кога ќе се крене Тој да ја потресе земјата.**

**Исаија 13:6-13 Липајте, зашто денот Господов е близу, - иде како разурнувачка сила од Семоќниот. 7 3атоа рацете на сите ќе папсаат, срцето на секој човек ќе се стопи. 8 Тие ќе се исплашат, грчеви и болки ќе ги опфатат; ќе се мачат како родилка, зашеметени ќе гледаат едни во други, лицата ќе им пламнат. 9 Ете, денот Господов доаѓа лут, со гнев и пламната јарост, за да ја претвори земјата во пустина и да ги истреби од неа грешниците нејзини. 10 Ѕвездите небески и светилата нема да даваат од себеси светлина; сонцето ќе се замрачува при изгревањето свое; и месечината нема да свети со светлината своја. 11 Јас ќе го казнам светот за злото, и нечесните - за нивните беззаконија; ќе го премавнам високоумството на гордите и ќе ја понизам надуеноста на угнетувачите; 12 ќе направам така, што луѓето да бидат поретки од чисто злато, а мажите - поретки од офирско злато. 13 Затоа ќе го затресам небото, земјата ќе се помести од местото свое поради јароста на Господ Саваот, во денот на пламнатиот гнев Негов.**

**5.** Езекиел… ги предупредил во врска со лажните пророци, мажи кои ќе исповедаат дека се Божји гласници, но ќе ја објавуваат лажната порака во деновите пред “Господовиот Ден”. (Ез. 13:3-8). Подоцна му било заповедано и понатаму да зборува за “Господовиот Ден” (Ез. 30:2-3). **(стр. 121)**

**Езекиел 13:3-8 Вака вели Господ Бог: тешко им на безумните пророци, што се водат од својот дух, а ништо не виделе. 4 Твоите пророци, Израеле, се како лисици во урнатини. 5 Вие не влеговте во ровови и не го оградивте домот израелски за да биде цврст при битката во денот Господов. 6 Тие гледаат суета и претскажуваат лага, велејќи: ,Господ вели’, а Господ не ги испратил; и даваат надеж дека словото ќе се исполни. 7 Зар не видовте суетно видение и не кажувате ли лажно предвестие, велејќи: ,Господ вели’, а Јас, пак, не сум рекол? 8 Затоа вака вели Господ Бог: бидејќи кажувате суета и гледате во виденијата лага, Јас сум против вас, - вели Господ Бог.**

**Езекиел 30:2-3 “Сине човечки, изречи пророштво и кажи - вака вели Господ Бог: плачете, ете иде злочест ден. 3 Зашто близок е денот, да, близок е денот Господов, денот мрачен; часот на народите иде.**

**6.** Софонија,… исто така го претскажал развојот на судот на Господовиот Ден**. (стр. 122)**

**Софонија 1:14-2:3 Близу е денот велик на Господ, близу е - и брзо доаѓа. Горчлив е гласот на денот Господов, ќе завика тогаш дури и најхрабриот. 15 Тој ден е ден на гнев, ден на жалост и на мачнотија, ден за запустување и уривање, ден на темнина и на мрак, ден облачен и маглив, 16 ден на труба и на боен повик против утврдените градови и високите кули. 17 И Јас ќе ги притеснам луѓето, и тие ќе се тетерават како слепи, зашто згрешија против Господ, и растурена ќе биде крвта нивна како прав, и телата нивни како смет. 18 Ни среброто нивно, ниту златото нивно не ќе може да ги спаси во денот на гневот Господов, а од огнот на ревноста Негова ќе биде уништена целата земја, и тоа ќе биде ненадеен крај на сите жители нејзини. Соберете се, соберете се, народи бесрамни,  2 додека не бидете одвеани како плева, додека уште не е дојден врз вас пламнатиот гнев Господов, додека не настапил денот на јароста Господова. 3 Побарајте Го Господа, сите скромни на земјата, вие што ги извршувате законите Негови; побарајте ја правдата, побарајте ја понизноста; можеби ќе бидете заштитени во денот на гневот Господов.**

**7.** Захарија,… се надоврзал со ова клучно сведоштво во врска со “Господовиот Ден” **(стр. 122-123)**

**Захарија 14:1-4 Ете, доаѓа денот Господов кога ќе го разделат ограбеното од тебе среде тебе. 2 Ќе ги соберам сите народи во војна против Ерусалим; градот ќе биде преземен, и домовите разграбени; жените ќе бидат обесчестени, половината од градот ќе отиде во ропство; но останатиот народ нема да биде истребен од градот. 3 Тогаш ќе излезе Господ и ќе се сврти против тие народи, како што војува во борбен ден. 4 И ќе застанат нозете Негови на Маслиновата Гора во оној ден, што се наоѓа спроти Ерусалим од источната страна: и ќе се расцепи Маслиновата Гора од исток кон запад со многу голема долина и половината ќе се помести кон север, а втората половина - кон југ.**

**8.** Малахија,… околу 400 години пред Христос запишал порака на надеж, дека пред да започне Господовиот ден, Бог ќе испрати гласник да го повика Израелскиот народ кон покајание.: **(стр. 123)**

**Малахија 3:23-24 Ете, Јас ќе го пратам кај вас пророкот Илија, пред да настапи денот Господов – голем и страшен. 24 И тој ќе ги обрати срцата на татковците кон децата нивни, и срцата на децата кон татковците нивни, за да не дојдам и ја удрам земјата со проклетство!**

**C. Три новозаветни писатели исто така зборуваат за “Господовиот Ден” Лука , Павле и Петар. (стр. 123-124)**

**1.** Лука напишал:

**Дела 2:19-20 Ќе правам чуда горе на небото и знаци долу на земјата: крв, оган и чад. 20 Сонцето ќе се претвори во темнина, и месечината во крв, пред доаѓањето на великиот и славен Господов ден.**

**2.** Павле во двете Солунски посланија зборува за “Господовиот Ден”:

**1 Солунците 5:2-4 …зашто самите вие добро знаете дека Господовиот Ден ќе дојде како крадец во ноќ. 3 Кога ќе велат: “мир и безбедност", тогаш ненадејно ќе падне погибел врз нив, како породилни маки врз бремена жена, и не ќе можат да избегаат. 4 Но вие, браќа, не сте во темнина, та Денот да ве затече како крадец…**

**2 Солунците 2:1-2 А сега, ве молиме, браќа, во однос на доаѓањето на нашиот Господ Исус Христос и за нашето заедничко собирање кај Него, 2 не дозволувајте брзо да се поколебате во разумноста, ниту да се исплашите од некој дух или слово, ни од некое послание, како да е од нас испратено, како веќе да настапил Господовиот Ден!**

**3.** Петар исто така пишува за “Господовиот Ден”

**2 Петрово 3:9-10 Господ не го забавува ветувањето, како што некои мислат за тоа бавење, туку е трпелив спрема вас, зашто не сака некој да загине, туку сите да дојдат до покајание. 10 А Господовиот ден ќе дојде како крадец. Во тој ден небесата ќе поминат со голема бучава, а состојките ќе бидат уништени и земјата ќе изгори со сите нејзини дела.**

**D. Господовиот ден ќе биде време на осуда на два начина. (стр. 125)**

**1.** Над Израел - таа ќе биде повикана да одговара за своите гревови. Види: Исаија 40:2 спореди го со Исаија 17:4-8; Ис. 33:10-14; Зах. 13:8-9; и Малахија 3:2-5 и 4:1.

**2.** Над незнабожечките нации заради нивната бунтовност, непокаеност и прогонство на Израел. Види: Римјаните 2:3, 5-6, 8-9; Авдиј 15.

**E. Господовиот Ден вклучува труби и садови и е следен од две временски продолженија.. (стр. 273)**

**1.** Ние знаеме дека 3 ½ години според еврејскиот календар се составени од 42 месеци од по 30 дена секој, што е вкупно 1260 дена. Исто така одДаниел 12:11 знаеме дека од времето кога Антихристот ќе го онечисти еврејскиот храм и во него ќе постави идол со својот лик (за што ние веруваме дека ќе се случи во средината на 70ата седмица на Даниел), дека од тој ден ќе има продолжување од 1290 дена или 30 дена после втората половина на 70ата седмица на Даниел.

**Даниел 12:11 Од времето, кога ќе се прекрати секојдневната жртва и ќе се постави Гнасниот Пустошник, ќе минат илјада двесте и деведесет денови.**

**2.** Второто продолжение од 40 дена е според цитатот**: (стр. 274)**

**Даниел 12:12 Блажен е оној што чека и ќе дочека илјада триста триесет и пет дена.**

Последните 3 ½ години се 1260 дена плус продолжувањето од 30 дена се вкупно 1290 дена. Со последното продолжување од 45 дена добиваме вкупно 1335 дена од средината на 70ата седмица.

**3.** Изразот 30 дена има двојно значење во словото. Се користи како време на народно жалење и како време за народно прочистување**.** **(стр. 274)**

**Повторени Закони 34:8 И синовите на Израел го оплакуваа Мојсеј во рамнините моавски триесет дена. А потоа поминаа и деновите за плачење и тагата по Мојсеј.**

**Броеви 20:29 И целото општество виде дека Арон умре, и целиот израелски народ го оплакуваше Арон триесет денови.**

Ќе има 30 дена на национална тага за гревот кога Израел ќе сфати дека Исус – Оној кој тие го одбиле, навистина бил нивниот долго очекуван Месија. Овие 30 дена исто така може да служат и како време на очистување и подготовка.Захарија 12:10-14 го опишува тажењето.

**4. Од Израелевиот Ден на помирување (Јом Кипур) до Ханука секогаш има точно 75 дена. На Ханука се слави победата над Антиохус Епифанис и очистување и посветување на храмот…**[што се случило повеќе од 400 години пред отелотворувањето на Христос. РевЦ]….кога Израел сфаќа дека Исус, Оној кој таа го одбила, е нејзиниот Месија (нејзиниот национален ден на опростување) и очистување и посветување на храмот, во очекување на враќањето на Божјата слава. Тоа е причината што оние кои ќе дојдат до ова време се нарекуваат “благословени” (стх. 12). **(стр. 275-276)**

**5.** [Треба да додадам дека Розентал го става седмот сад на осуда од Откровение глава 16 за време на 30те додатни дена на национална тага. Јас не се согласувам со тоа размислување затоа што според словото овие осуди се следени од битката кај Армагедон и враќањето на Христос со светиите и небесните војски, што според моето мислење ја исполнува 70ата седмица на Даниел, и води до национален ден на спасение на Израел кога ќе сфатат дека Исус нивниот Месија е Оној кој тие го распнале и триумфалнно се затвара 70ата седмица на Даниел. После ова ќе следат 30 дена на тага во Израел. РевЦ]

**F. Господовиот ден завршува пред почетокот на Христовото владеење за време на Милениумското царство. Има 4 аргументи кои го докажуваат ова: (стр. 127-132)**

**1.** Описот на Господовиот ден во Стариот Завет е недвојбено време на застрашувачки осуди. Со него не се асоцира никаков благослов… како контраст, главниот опис на Милениумот е време на неограничен благослов.

**2.** Претпоставката за причината за продолжување на Господовиот ден за време на Милениумот се темели единствено на еден стих од словото. 2 Петрово 3:10

**2 Петрово 3:10 А Господовиот ден ќе дојде како крадец. Во тој ден небесата ќе поминат со голема бучава, а состојките ќе бидат уништени и земјата ќе изгори со сите нејзини дела.**

Ако Петар опишувал кулминација на Судот на Господовиот Ден на самиот крај на Милениумот… тој факт нема да му даде било каков авторитет за соединување на времето на Царството со дел од Господовиот ден. Ако 2 Петрово 3:10 ја ставиме на крајот на Милениумот, тогаш би требало да поучуваме дека ќе има втор Господов ден на судот пред крајот на Милениумот. **(стр. 128)** [види додатни коментари за ова од РевЦ Точка “**F. “** подоле. РевЦ]

Освен ова, некои се обиделе да ја поврзат фразата “во оној ден” со Господовиот ден. **(стр. 129)**

**Исаија 4:2 Во оној ден фиданката Господова ќе се јави во убавина и чест, а плодот на земјата - во величие и слава, за спасените синови израелски.**

**Исаија 12:1 Во оној ден ќе речеш: “Ке Те славам, Господи! Ти ми беше гневен, но го одврати гневот Свој и ме утеши.”**

**Исаија 19:23-25 Во тој ден ќе има широк пат од Египет до Асирија; и Ашур ќе доаѓа во Египет и Египќани во Асирија; и Египќани заедно со Асирците ќе Му служат на Господ. 24 Во оној ден Израел ќе биде трет со Египет и со Асирија; благослов ќе има на земјата, 25 која Господ Саваот ќе ја благослови, велејќи: “Благословен да е Мојот народ - Египќаните, делото на рацете Мои - Асирците, и наследството Мое - Израел.”**

**Еремија 30:7-9 О, тешко, голем е оној ден, нема сличен на него; тоа е мачно време за Јаков, но тој ќе биде избавен од него. 8 И во оној ден, вели Господ Саваот, ќе го здробам јаремот негов, што му е околу вратот, и твоите окови ќе ги раскинам; па повеќе нема да служи на туѓинци, 9 туку ќе Му служите на својот Господ Бог и на царот свој Давид, кого што ќе им го издигнам.**

Изразот “во оној ден” не е технички термин ограничен на еден период на време. Контекстот мора да го одреди значењето на “оној ден”. Во Исаија 4:2 изразот “спасените синови Израелски” недвојбено е миленијален и се однесува на оние од Израел кои ќе го преживеат Господовиот Ден за да влезат во Милениумот. **(стр. 129)** [лично јас ова го гледам како најава на некои настани кои ќе се поврзани со кулминацијата на судот на Господовиот ден, затоа што од судот доаѓа “денот” на благослов поврзан со воспоставувањето на Милениумското Царство. РевЦ]

**3.** Ако Петар зборува за Господовиот ден на крајот на Милениумот, тогаш мора да има две одвоени пророчки ситуации наречени Господов ден. Сепак, пророците не го најавуваат тоа. Тие знаат само за еден ваков настан**.** **(стр. 129)**

**4.** 2 Петрово 3:10 не опишува осуда на крајот на Милениумот. Тој објаснува една кулминација (финалност), Господов ден кој настапува поврзан со Господовото второ доаѓање во вториот дел на 70ата седмица на Даниел. Оваа изјава е поддржана од следните докази: **(Стр.130)** [тоа што следува во точките **a.—d. е само делумна листа на докази кои се дадени во книгата на Розентал, но се дадени 4те најјаки аргументи**. РевЦ]

**a.** 2 Петрово 3:10 мора да биде проверено во контекст на околните цитати. Во стих 4 се појавува прашањето: “Каде е ветувањето за Твоето доаѓање?” зборот преведен како “дојде” е *parousia*. Во Новиот Завет се користи вкупно 24 пати. Од нив 16 пати е искористен за Христовото доаѓање и во секоја ситуација се однесува на Неговото второ даѓање пред почетокот на Милениумот. Тоа значи дека овде и единствено овде, мора да се однесува за крајот на Милениумот воколку 2 Петрово 3:10 зборува за Господов ден на крајот на Милениумот. Така прашањето поставено во стих 4 во однос на “Неговото доаѓање” на крајот на Милениумот ќе нема смисла затоа што Христос веќе ќе биде присутен и ќе владее за време на неговото милениумско царство. **(стр. 130)**

***Parousia***(доаѓање) е сложенка од 2 грчки збора: ***para што значи со и*** ***ousia што значи да се биде****. Parousia,* според тоа пренесува две работи: пристигање и понатамошно присуство со… за Антихристот Павле напишал “**чие доаѓање** (*parousia)***е во согласност со сатанското дејствување, со секаква сила, со чудотворни знаци, со лажни чуда…**” (**2 Сол. 2:9**). Доаѓањето на Антихристот го вклучува и неговото понатамошно присуство за извршување на неговите сатански дела на лажни знаци и чудеса. Доаѓањето *(parousia)* на Христос ќе вклучува негово понатамошно присуство за земање на црквата и неговиот Господов ден на судот за злите… ***Expository Dictionary of Bible Words*** изјавува:… “како и Исусовото прво даѓање, [Неговото второ доаѓање] не се случива како единствен чин, туку се растега на одредено време додека многуте Господови цели не се исполнат во последното време.” **(стр. 217-218)**

**b.** Павле во 1 Сол. 5:2 и Петар во 2 Петрово 3:10 го користат изразот во контекст на Христовото 2ро доаѓање укажувајќи дека тој ќе дојде “како крадец во ноќта”. Не е веројатно дека овој ист израз зборува за две одвоени доаѓања, одвоени меѓу себе со 1000 години. **(стр. 131)**

**c.** Хронологијата на Исаија 65 и 66 јасно поучува дека небото и земјата ќе бидат обновени преку оган пред да започне Милениумот, а не на неговиот крај. Нема оправдување за промена на хронологијата во овие 2 глави. При споредување на **Исаија 65:17** со **2 Петрово 3:13** ние гледаме дека изразот “ново небо и нова земја” е користен од двата писатели. Исаија понатаму продолжува и обезбедува делумна листа на миленијални благослови како што се:

* Ерусалим ќе биде обновен и благословен Ис. 65:18-19
* животниот век ќе биде продолжен—Ис. 65:20
* луѓето ќе градат куќи и ќе живеат во нив, ќе садат лозја и ќе јадат од нив—Ис. 65:21-22
* Волкот и јагнето ќе јадат заедно и лавот ќе јаде слама како теле — Ис. 65:25 **(стр. 131)**

**G. Неколку додатни мисли од РевЦ во однос на времето на обнова на земјата преку оган, како што е опишано во 2 Петрово 3:10.**

[Важно уште еднаш е да се забележи дека јас во целост не се согласувам со Розентал во однос на времето кое тој го одредува за обнова на земјата преку оган. (2 Петрово 3:10) Сепак, јас морам да признаам дека немам јасна убеденост по ова прашање. Јас се согласувам со Марвин дека “Господовиот ден” завршува со победата на непријателот на Израел кај Армагедон и дека земјата ќе биде очистена со оган, но се уште не сум сигурен за точното време.

Изгледа дека има 3 клучни цитати кои треба да се земат во предвид при одредувањето. Сите три цитати се однесуваат на “ново небо и нова земја”:

**Исаија 65:17** е цитат за новото небо и новата земја кои ќе бидат создадени, но никаде не се спомнува оган како дел од процесот на создавање. После овој стих следи опис на промени кои најверојатно ќе се случат за време на Милениумот. Овој распоред би бил во корист на аргументот на создавање на ново небо и нова земја пред Милениумот.

**Исаија 65:17 “Зашто, ете, Јас создавам ново небо и нова земја, а поранешните нема повеќе да се спомнуваат, ниту на ум ќе доаѓаат.**

**2 Петрово 3:13** е вториот цитат кој ја користи истата терминологија “ново небо и нова земја” во однос на нивното престојување во праведност. Но овој цитат треба да се гледа во контекст, а контекстот, според мое мислење, започнува назад во стих 7 каде Петар укажува дека: **…“ сегашните небеса и земјата, со истото слово се запазени и се чуваат за оган до денот на судот и погибелта на безбожните луѓе.”** Некои учители го гледаат цитатот за “денот на судот” како цитат за крајниот суд од **Отк. 20:11-15 кој се случува после милениумот, според Отк. 20:7**. Тоа обновата на земјата преку оган би ја ставила во време после Милениумот. Сепак, како додаток на оваа конфузија, ние мора да го провериме **2 Петрово 3:10 каде изразот “Господовиот ден**” е поврзан со поминување на небесата, елементите кои се топат под огромна топлина и земјата која е изгорена од оган. Ако ова значи дека обновата на земјата преку оган е дел д “Господовиот ден”, тогаш тоа укажува дека или земјата ќе биде обновена преку оган пред Милениумот или дека “Господовиот ден” се протега и после Милениумот, на што Марвин Розентал цврсто се спротивставува.

**2 Петрово 3:7-14 А сегашните небеса и земјата, со истото слово се запазени и се чуваат за оган до денот на судот и погибелта на безбожните луѓе. 8 Но едно не смее да ви биде непознато, мили мои: дека за Господ еден ден е како илјада години, и илјада години се како еден ден. 9 Господ не го забавува ветувањето, како што некои мислат за тоа бавење, туку е трпелив спрема вас, зашто не сака некој да загине, туку сите да дојдат до покајание. 10 А Господовиот ден ќе дојде како крадец. Во тој ден небесата ќе поминат со голема бучава, а состојките ќе бидат уништени и земјата ќе изгори со сите нејзини дела. 11 Бидејќи сето ова ќе се уништи така, какви треба да бидете во светото поведение и побожноста 12 вие кои го очекувате и забрзувате доаѓањето на Божјиот ден, кога запалените небеса ќе се распаднат, состојките ќе се стопат со огромна жештина? 13 А ние, според Неговото ветување, очекуваме нови небеса и нова земја, каде суштествува праведноста. 14 Затоа, мили мои, бидејќи го очекувате ова, погрижете се Тој да ве најде во мир, неопоганети и непорочни.**

Откровение 21:1 е третиот цитат каде се користи изразот “ново небо и нова земја”. Овде Јован укажува дека првото небо и земја поминале. Во глава 20:7 Јован зборува за Сатаната кој ќе биде ослободен после 1000 години од Милениумот кои завршуваат преку оган од небото кој Бог го праќа за да ги уништи бунтовниците кои дошле против светиите и “возљубениот град” (Ерусалим), Сатаната е проколнат во огненото езеро и Големиот Бел престол на судот. Ако Отк. 21:1 го следи редоследот на овие настани, тогаш тоа би го поддржало арументот дека обновата на земјата започнува после Милениумот..

**Откровение 21:1 И видов ново небо и нова земја, зашто првото небо и првата земја поминаа и море немаше веќе.**

Мене ми изгледа дека нема јасно разбирање за времето кога земјата ќе биде обновена преку оган. Моето лично чувство е дека ќе настапи после Милениумот како претходник на воспоставување на вечното царство каде што ќе пребива праведноста како што е опишана во 2 Петрово 3:13. Мене ми е пологично очистувањето да настапи после побуната која е водена од Сатаната на крајот на Милениумот, со кого Бог се справува, а Сатаната и сите бунтовници се испратени во Огненото Езеро. По логично ми изгледа земјата да биде очистена од секаков грев и да биде обновена како вечно живеалиште за оние кои застанале на страна на праведноста и одржале вера во Христос, отколку да биде очистена пред Милениумот, а потоа да има уште грешни побуни кои ќе се случуваат при крајот на Милениумот.

**Ако графички се претстави временската линија според РевЦ би изгледала вака:**

 **Земање на црквата пред гневот**

**Враќањето на Христос и светиите**

 **Космички немир**

**СЕДУМТЕ ПЕЧАТИ**

**Ис**

**Ис**

**Ис**

**Ис**

**Ис**

**Ис**

**Ис**

 **Првите 3.5 год.** **Вторите 3.5 год.**

**ИС**

**ИС**

**ИС**

**Ис**

 ![Description: MC900324418[1]]() **Гнасотијата на опустошувањето**

|  |  |  |
| --- | --- | --- |
| **ПЕЧАТИТЕ ЗА ВРЕМЕ НА ПОЧЕТОКОТ НА СТРАДАЊАТА**  | **ПЕЧАТИТЕ ЗА ВРЕМЕ НА ГОЛЕМИТЕ МАКИ**  | **ПЕЧАТИТЕ ЗА ВРЕМЕ НА ГОСПОДОВИОТ ГНЕВ**  |
| **1—Антихрист**  | **5—Мачеништво**  | **7—Трубата на Судот**  |
| **2—Војна**  | **6—Космички немир**  |  |
| **3—Глад**  |  |  |
| **4—Помор**  |  |  |

**VI. ШТО Е СМРТ?**

Во овој дел ќе се обидеме да добиеме подобро разбирање за природата на смртта. Прво ќе ја дефинираме смртта во генерална смисла. Потоа ќе испитаме што значи да се биде духовно, физички и вечно мртов. На крајот, ќе испитаме што се случува со нашето тело, душа и дух кога физички умираме.

**A. Дефиниција:** смрт значи да се биде **одвоен** од животот кој е Бог. Тоа е состојба на оттуѓеност, отсечен од и настрана од целта поради која човекот е создаден. Таа е Божји непријател. Таа не е состојба на анихилација, мртвило, престанок или прекин на постоење. Таа во себе вклучува поминување или заменување на една форма на постоење со друга.

**B. Духовна смрт:** ние знаеме дека во Божјата градина човекот одбра да го одбие она што знаеше дека е Божја добрина и агапе, во потрага за поголемо откровение за себеси. Во тој момент човекот одлучи да избере себичен живот наместо животот кој е Бог. Одлуката да се замине од животот кој е Бог е тоа што Бог го нарекува “смрт”. Ова е Божјото предупредување до човекот:

**Битие 2:17 …освен од дрвото за познавање на доброто и на злото; од него не јади; зашто во оној ден кога ќе вкусиш од него, ќе умреш.**

**1.** Сепак, од запишаната историја за Адам и Ева ние знаеме дека иако тие јаделе од забранетото дрво, тие не доживеале надворешни знаци на физичка смрт, иако би очекувале такво нешто после Божјото предупредување. Сепак е важно да се има на ум дека во тоа време во историјата Адам можеби за себе мислел дека е се уште жив, поради тоа што тој немал друго искуство со кое би ја споредил својата состојба на постоење. Вистината е дека тој и Ева, и двајцата биле “мртви”според Божјата дефиниција иако нивните тела живееле. Запомни дека од Божја перспектива смртта не е анихилација, туку е одвојување.

**2.** Сојузот на живот меѓу човекот и Бог бил прекршен. Како што е случај и со секој друг сојуз, казната за негово прекршување е смрт. Човекот сега бил духовно мртов, одвоен од Бог. Тој го избрал Сатаната наместо Бог и бил во алијанса со Злиот, без разлика дали во целост ги разбирал последиците за својот грев или не. Неговото одвојување од Бог и резултатите од постапката биле видливи. Но Бог му бил предан на човекот и во неговата благодат обезбедил провидение преку кое човекот може да го обнови своето општење со Бог.

**3.** Словото е јасно дека човекот е роден преку природно раѓање како Божји противник, уште од раѓање одвоен од Бог. Тој е роден физички жив, но “духовно мртов” и е во алијанса со Сатаната.

Кога зборувал со фарисеите, најрелигиозните поединци во тоа време, Исус рекол:

**Јован 8:44 Вие потекнувате од вашиот татко - ѓаволот, и сакате да ги исполнувате желбите на вашиот татко.**

Други цитати кои го поддржуваат ова:

**Ефешаните 2:2 …во кои живеевте некогаш според образецот на овој свет, според принцот на силите на воздухот - духот кој дејствува сега во синовите на непокорноста…**

**1 Јован 3:8 Кој чини грев, од ѓаволот е, зашто ѓаволот греши од почетокот. Затоа се јави Божјиот Син, за да ги разурне делата на ѓаволот.**

Кога го читаме **1 Јован 3:8,** и тогаш го разгледаме **Римјаните 3:23** “**Зашто сите згрешија** и лишени се од Божјата слава” лесно е да се види зошто човекот се смета дека е од “Ѓаволот”.

**4.** Некои библиски учители одат толку далеку што предлагаат (иако јас мислам дека е тешко веројатно) дека Каин како прв роден од жена, не бил од семето на Адам, туку од семето на Сатаната покажувајќи ја длабочината на сатанските стеги над човекот, **I Јован 3:12**. Поверојатно е дека изразот “кој беше од злиот” укажува дека Каин се препуштил себеси на водството на злото наместо на доброто, што се гледа во тоа дека го убил својот брат.

**1 Јован 3:12 Не како Каин којшто беше од злиот и го уби брата си. И зошто го уби? Затоа што неговите дела беа зли, а на брат му праведни.**

**5.** Нема сомневање дека гревот не одвојува од Бог. Каде што постои грев не може да има заедништво со Бог.

**Исаија 59:2 Но беззаконијата ваши ве разделија од вашиот Бог, и гревовите ваши прават да го сокрива лицето Свое од вас, за да не слуша.**

**Колошаните 2:13 Вас, кои бевте мртви во престапите и необрезанието на вашето тело, ве оживеа заедно со Него, простувајќи ни ги сите наши престапи…**

**6.** Иако ние можеме да сме “мртви”, одвоени од Бог духовно поради гревот, а сепак да сме живи во нашите физички тела (живи мртовци). Ова првото го гледаме потврдено од изјавата дадена на Исус кон еден од неговите следбеници кој барал да биде ослободен од следење на Христос доволно долго за да се погрижи татко му да биде погребан.

**Матеј 8:22 А Исус му рече: “Следи Ме и остави ги мртвите да ги погребуваат своите мртовци.”**

**a.** Исус сакал да каже дека учениците е подобро да го поминат своето време со Христос и да им дозволат на оние кои се “живи мртовци” да се погрижат околу работите за погребување на мртовец. Некој би можел да заклучи од начинот како Исус зборува, дека таткото на ученикот за жал доживеал физичка смрт без обнова преку вера во Месијата, затоа што бил опишан како “жив мртовец”, според тоа одвоен од Бог.

**b.** На крајот ние гледаме дека Павле за ова му зборува на Тимотеј дека човек не може да живее во грешни задоволства без да влезе во состојба на смрт (духовна одвоеност од Бог) иако продолжил да живее во физичка смисла.

**1 Тимотеј 5:6 А онаа која живее распуштено, уште жива, е мртва.**

**C. Физичка смрт на телото:** Има голем број цитати во Божјиот збор кои зборуваат дека на човекот му е одредено да се соочи со физичка смрт на телото:

**Евреите 9:27:2 И како што на човекот му е определено да умре еднаш, а потоа на суд…**

**2 Петрово 1:13-14 Но сметам дека имам право, додека сум во ова телесно живеалиште, да ве поттикнувам со потсетување, 14 зашто знам дека наскоро ќе го оставам моето земно живеалиште, како што јасно ми стави до знаење нашиот Господ Исус Христос.**

Ние исто така знаеме дека телото било создадено од земниот прав и дека ќе се врати во прав кога физичкиот живот нема веќе да престојува во него.

**Битие 3:19 Со пот на лицето свое ќе јадеш леб, сè дури не се вратиш во земјата, од која си земен; зашто си земја, и во земја ќе се вратиш!”**

**Проповедник 3:19-20 …зашто сè што се случува со синовите човечки, се случува и со животните; крајот им е ист: како умираат едните, така умираат и другите, и едно е дишењето кај сите, и човекот нема предимство пред добитокот, зашто - сè е суета!**

**20 Сè оди на едно место: се произлегува од земјата, и се ќе се врати во земјата.**

**Псалми 22:15 Силата моја се исуши како цреп, јазикот ми се залепи за непцата, во смртоносен прав ме фрли.**

Како додаток следните стихови исто така зборуваат за состојбата на враќање во прав како за “спиење (починале)”. За самиот Исус се зборува како за “првина од оние кои починале”.

**Јов 7:21 Зар престапот мој не можеш да го однесеш? Зар не можеш да ми го простиш беззаконието мое? Зашто, ете, уште малку и во прав ќе легнам; утре ќе ме побараш, а нема да ме има.”**

**1 Коринќаните 15:20 Но сега, Христос воскресна од мртвите, како првина на оние кои починале.**

Понатаму, Исус исто така ја објасни ситуацијата со Лазар, дека иако Тој за Лазар рекол дека е во состојба на “спиење”, тоа не било спиење за одмор, како што учениците го разбрале, туку дека Лазар бил навистина мртов.

**Јован 11:11-14 Тоа им го рече, а потоа продолжи: “Нашиот пријател Лазар заспа, одам да го разбудам.” 12 Тогаш учениците Му рекоа: “Господи, ако заспал, ќе оздравее.” 13 Додека Исус зборуваше за неговата смрт, тие мислеа дека зборува за починка во сон. 14 Тогаш Исус им рече јасно: “Лазар умре;**

Интересна забелешка е дека Исус чекал четири дена пред да оди да го воскресне Лазар, **Јован 11:17.** Потоа кога Исус стасал нашол дека Лазар лежел во гробот веќе 4 дена. Тоа било многу важно затоа што во тие денови луѓето често верувале дека душата и духот на човекот стојат во близина на телото првите 3 дена после смртта и дека има можност да бидат повикани назад во телото за тоа време. Но се верувало дека после 3 дена духот и душата си заминуваат. Изгледа дека Исус намерно чекал не само Лазар да умре, туку 4 дена подоцна, за да отстрани било каков сомнеж дека оживеал без потсредство на надприродна сила.

Од претходните цитати можеме да видиме дека смртта на телото и неговото враќање во прав често било наречено состојба на “спиење”. Изразот не требало да се сфати како “спиење за одмор”, туку да ни покаже дека тоа означува поминување од една форма на постоење во друга. Затоа што телото се сметало дека е “шатор” или “куќа”, таму каде што се сместени духот и душата на човекот, физичката смрт била состојба на промена или поминување.

**2 Коринќаните 5:1 Имено, знаеме дека ако се разурне нашиот земен дом што е како шатор, имаме од Бог вечна градба на небесата, која не е изградена од човечка рака.**

**Јов 14:14 Кога ќе умре човек, ќе живее ли пак? Во сите денови на одреденото време би чекал додека ми дојде смената.**

Ова е најверојатно затоа што телото треба да биде воскреснато во постојана состојба на постоење за цела вечност. Таа форма ќе биде различна од природната затоа што ќе биде од духовна природа.

**1 Коринќаните 15:44 …се сее природно тело, а воскреснува духовно тело.**

Ова “духовно тело” нема да има месо и крв во смисла како што сме ги имале пред нашата природна смрт **(1 Кор. 15:50),** а сепак ќе ги поседува сите квалитети на жива душа и ќе поседува волја, емоции, знаење и 5те сетила, како што ќе објасниме подолу во делот што се занимава со “форма на воскресение”.

**1 Кор. 15:50 Ова ви го велам, браќа: тело и крв не можат да го наследат Божјото царство; ниту распадливото може да го наследи нераспадливото.**

На крајот ние исто така знаеме дека постои поврзаност меѓу “човековиот дух” и физичкото постоење на телото. Телото е шаторот на “човековиот дух” и “живата душа”. Кога “човековиот дух” го напушта телото и се враќа при Бог, телото поминува во состојба на физичка смрт враќајки се во правот од кој било оформено.

**Јаков 2:26 Зашто, како што телото без дух е мртво, така и верата без дела е мртва.**

**Проповедник 12:7 И ќе се врати правот во земјата, како што си бил; а духот ќе се врати кај Бога, Кој го дал.**

Поврзаноста на “духот” со “физичкото тело” и “човековиот дух” што се однесува до човечкото вечно постоење ќе биде испитано во делот што следи.

**D. Човекот е троедино битие:** При нашето испитување на смртта, ние мора да имаме во предвид како преминувањето, од една состојба на постоење во друга, влијае на човекот како троедино битие.

**1. 1 Солунците 5:23 А Самиот Бог на мирот да ве освети наполно! И вашиот дух, душата и телото да бидат запазени целосни и беспрекорни при доаѓањето на нашиот Господ Исус Христос!**

Душата, духот и телото јасно се гледаат како различни, а сепак го прават постоењето на еден човек.

**2. 1 Коринќаните 6:20 Зашто скапо сте платени. Затоа, прославете Го Бог во своето тело.**

Овде повторно гледаме дека има разлика меѓу телото на човекот и неговиот дух. “Човечкиот дух” престојува во телото, но не е телото.

**3. Јаков 2:26 Зашто, како што телото без дух е мртво, така и верата без дела е мртва.**

Од **Јаков 2:26** дознаваме дека физичкото тело без присуство на “духот” на човекот е мртво. Со други зборови, за човекот да има физичко постоење, “духот” на човекот, оној кој Бог му го дал, мора да биде вселен во физичкото тело, за човекот да живее како природен човек. Исус ова го потврдил во Јовановото евангелие кога рекол дека давањето на духот носи живот, а телото без духот има мала вредност.

**Јован 6:63 Духот е оној кој оживува, телото не помага ништо. Зборовите што ви ги реков се дух и живот.**

**4.** Општо може да се каже дека “телото од месо” го чувствува светот во кој живее (свесност за светот), “духот на човекот” го вдомува капацитетот на познавање на Бог (свесност за Бог), а “душата” ги вдомува интелектот, волјата и емоциите (самосвесност). Следните цитати ги опишуваат нивните видливи разлики:

**Лука 1:47 И мојот дух се зарадува во Бог, мојот Спасител…** (свесност за Бог), **Јов 14:22 …но плотта на него боледува, и душата во него страда. (**самосвесност).

**5.** “Човечкиот дух” и “душата” често се опишани со термини кои се поклопуваат и со термини кои изгледаат нераздвојни. На пример во следните стихови ние гледаме дека и двете се опишани со способност да “знаат”.

**1 Коринќаните 2:11 Зашто, кој од луѓето знае што е во човекот, освен човечкиот дух што е во него? Па така, никој не знае што има во Бог, освен Божјиот Дух.**

**Псалми 139:14 Те прославувам затоа што сум чудесно создаден. Прекрасни се Твоите дела; душата моја тоа добро го знае.**

**Исус Навин 23:14 Еве, јас сега заминувам на пат каде што целиот свет заминува. А вие познавте со сето свое срце и со сета своја душа дека не беше напразен ниеден збор од сите добри зборови, што ги говореше за вас Господ, вашиот Бог: се се изврши на вас, ни еден збор не остана неисполнет.**

**6.** Ние исто така гледаме дека “човечкиот дух” може да се опише како демонстрација на емоционални карактеристики на душата.

**Јован 13:21 Штом го рече тоа, Исус се вознемири во духот, па посведочи и рече: “Вистина, вистина, ви велам дека еден од вас ќе Ме предаде.”**

**Јован 11:33 Кога Исус ја виде расплакана, и како плачат Евреите, кои дојдоа со неа, се растажи во духот, и се потресе…**

**Лука 1:47 И мојот дух се зарадува во Бог, мојот Спасител…**

**7.** “Човечкиот дух” е поврзан со духовните подрачја, додека телото е поврзано со физичкото подрачје. “Душата” ги спојува овие две заедно. Од друга страна, телото може да го повлече “човечкиот дух” во општење со светот преку волјата на душата. Така душата станува бојното поле меѓу телото и духовната природа.

Верникот може да се окуражи преку **1 Кор. 15:44-45** знаејќи дека иако преку нашето тело “се сее природно тело, а воскреснува духовно тело” и дека ние не сме веќе обединети со првиот Адам, кој бил направен “жива душа”, туку повеќе со Исус Христос, последниот Адам, кој е животворен дух.

**1 Коринќаните 15:44-45 …се сее природно тело, а воскреснува духовно тело. Ако има природно тело, има и духовно тело. 45 Исто напишано е: “Првиот човек, Адам, стана жива душа"; а последниот Адам - животворен Дух.**

**E. ДУХОТ НА ЧОВЕКОТ:** Ајде да ја испитаме природата на “духот на човекот”. Природниот човек е роден со независен човечки дух, кој е жив и активен, според човечко разбирање, а според Божја дефиниција е мртов (одвоен од Бог), и мора да биде воден од Божјиот Дух за навистина да дознае што е вистински живот (животот кој Бог е). Како што претходно дискутиравме, душата станува бојното поле за контрола меѓу телото и човечкиот дух. Ако душата се приклони кон човечкиот дух, телото ќе треба да се усогласи со човечкиот дух. Од друга страна, ако душата одбере да се приклони кон желбите на телото, тогаш човечкиот дух може да присвои световни карактеристики. На пример:

**Изреки 16:18 Пред погибел гордоста врви, и пред паѓање - надменоста.**

**Исаија 29:24 Тогаш оние што се со духот заблудени ќе ја познаат мудроста, и непокорните ќе се вразумат.**

**Изреки 14:29 Кај трпеливиот човек разум има многу, а лутиот полн е со глупости.**

**Проповедник 7:8 Крајот на една работа е подобар од нејзиниот почеток; трпеливиот е подобар од горделивиот.**

Човечкиот дух исто така може да присвои некои многу позитивни карактеристики какви што се:

**Псалми 34:18 Блиску е Господ до оние со скршено срце, и смирените по дух ќе ги спаси.**

**Псалми 51:17 …жртвата пред Бога е срушен дух; срце понизно и смирено Ти, Боже, не отфрлуваш.**

**Изреки 16:19 Подобро е да се смируваш во духот со кротки, отколку да делиш грабеж со горделиви.**

**ОСТАНАТИ СТИХОВИ ВО КОИ СЕ ЗБОРУВА ЗА ЧОВЕЧКИОТ ДУХ :**

**АТРИБУТИ НА ЧОВЕЧКИОТ ДУХ**

**Создавање 41:8, Создавање 45:27, Излез 6:9, Излез 35:21**, **Броеви 14:24**, **Joshua 5:1**, **Судии 15:19**, **1 Самоилова 1:15**, **1 Царства 21:5**, **2 Царства 2:9-10, 1 Дневник 5:26**,**Ezra 1:5**, **Јов 7:11**, **Јов 15:13**, **Јов 20:3**, **Јов 32:8**, **Јов 32:18**, **Јов 34:14-15**, **Псалми 31:5, Псалми 32:2**, **Псалми 34:18, Псалми 51:10, Псалми 51:17, Изреки 15:13, Псалми 77:3**, **Псалми 77:6**, **Псалми 78:8**, **Псалми 106:33**, **Псалми 143:7**, **Изреки 1:23, Изреки 11:13, Изреки 14:29, Изреки 15:4, Изреки 16:18, Изреки 16:19, Изреки 16:32, Изреки 17:27**, **Изреки 18:14**, **Изреки 20:27**, **Проповедник 2:11**, **Проповедник 3:21**, **Проповедник 7:8**, **Проповедник 7:9, Проповедник 8:8**, **Проповедник 11:5**, **Проповедник 12:7, Исаија 29:24**, **Исаија 54:6**, **Исаија 61:3**, **Езекиел 3:14**, **Езекиел 11:19**, **Езекиел 13:3**, **Захарија 12:1**, **Матеј 5:3**, **Дела 7:59**, **Дела 18:5**, **Дела 18:25**, **Дела 19:21, Дела 20:22**, **Римјаните 2:29**, **Римјаните 7:6**, **1 Коринќани 14:2**, **1 Коринќани 14:14**, **1 Коринќани 14:15**, **1 Коринќани 14:16**, **Philippians 3:3**, **1 Peter 3:4.**

**ЧОВЕЧКИОТ ДУХ – ПРОДОЛЖУВА (од точка E. стр. 13)**

**1. Човечкиот дух поврзан со “семе”.** Како “семето” кое (одвоено од вистински живот) на површината изгледа мртво, а сепак внатре во себе има капацитет на живот. Семето едноставно опстојува низ времето носејќи ги карактеристиките на тоа “што би било” живот, со можност никогаш да не го исполни својот вистински капацитет за живот. Семето поседува карактеристики на растението (или живот) кое може да биде, но е мртво (одвоено) се додека не дојде во контакт со супстанцата која ќе го ослободи неговиот капацитет за живот. Како “семето”, така телото во себе го носи “човечкиот дух” кој иако е мртов за Божјите нешта, има капацитет за “вистински живот”, оној живот кој Бог го живее, а може да биде оживеан само преку поттик на животворниот Свет Дух.

**1 Коринќаните 15:38 А Бог му дава тело какво што сака, и на секое семе негово тело.**

Бог на секое семе му дал да ги носи атрибутите на живот, тело, шатор, или сеница. Ова е вистина во природна смисла, но исто така и во духовна смисла. Човековиот дух во човековото тело има капацитет да искуси “ново раѓање”.

**1 Петрово 1:23 …зашто сте новородени не од распадливо семе, туку од нераспадливото живо и вечно Божјо слово.**

Капацитетот да се искуси повторно раѓање во “духот” е поради доброто семе, нераспадливото семе, кое Бог му го ставил на располагање на секој човек кој ќе го прими Неговиот Дух во својот живот.

**1 Јован 3:9 Ниту еден кој е роден од Бог не чини грев, зашто Неговото семе е во него, и не може да греши, бидејќи е роден од Бог.**

Зборот кај нас преведен “семе” на грчки е “сперма”. Значењето е дека самата животворна Божја сила престојува во “семето”, присуството на Светиот Дух, кој Бог го става внатре во “човечкиот дух” за време на “ново раѓање”.

Значи “човековиот дух” е како “семе”. Тој лежи неактивен и е мртов (одвоен од) за Божјите нешта. Божјиот живот не е видлив внатре во “човечкиот дух” иако потенцијалот е присутен. Човекот се движи во состојба на физичко постоење, но е мртов за вистинското значење и капацитетот на она што животот навистина е. Неговиот човечки дух е средството преку кое може да знае што значи да се биде создаден според “Божја слика”. Ако неговиот човечки дух не е обновен преку Бог, тој никогаш нема да знае за живот поинаков од оној на ѕвер (тело и душа). Според тоа, зошто би не изненадило однесувањето и апетитите на изгубените, тие се какви што ние бевме, не многу поинакви од ѕверовите.

**2. Потеклото на човековиот дух.**

**Захарија 12:1 Пророчко слово од Господ за Израел. Господ, Кој го распна небото и ја основа земјата и му создаде на човекот дух во неговите гради, вели:**

Не ни е укажано на тоа кога точно ова дејствие се случило, но можеби е поврзано со вментнувањето на здивот на живот дувнат во Адам од Бог за време на создавањето.

**Битие 2:7 И Господ Бог го создаде човекот од земен прав и му дувна во лицето дух животен; и човекот стана жива душа.**

Зборот користен овде како “здив” е **“нешемах,**” кој е поврзан со воздухот кој се вдишува и издишува, кој на друг начин се нарекува респирација.

Разликата меѓу “човечкиот дух” и “човечкиот здив” се гледа во книгата на Јов во една ситуација, а во друга се поврзани еден со друг.

**Јов 34:14-15 Ако Тој го свртеше срцето Свое кон Себе и го земеше при Себе нејзиниот дух и нејзиното дишење; 15 за миг ќе загинеше секоја плот и човекот ќе се вратеше во правот.**

**Јов 32:8 Но има дух во човекот, и духот на Седржителот го вразумува.**

Нема одредена индикација за тоа кога човекот го примил неговиот човечки дух, сепак од Јов 32:8 изгледа најверојатно дека овие два настани се или еден и ист или се поврзани со настанот кога Бог дувнува “здив на живот” во човекот, додека во исто време го вметнува и “човековиот дух”, зборот “живот” во “здив на живот” (Создавање 2:7) “chay” е во множина. Ова може да се однесува на тоа дека кога Бог дувнал ги произвел и двете дух и жива душа во човекот. Кога духот реагирал со телото била произведена душата (Вочман Ни).

**3. Човечкиот дух кога е поттикнат од Божјиот дух.**

**Изреки 20:27 Господов светилник е човечкиот дух, кој ги испитува сите длабочини на срцето.**

Од **Изреки 20:27** ние гледаме дека човечкиот дух е капацитетот кој Бог го ставил внатре во човекот, а да го оспособи за комуникација и општење кое дава да настапи меѓу Бог и човекот. Бог е светлина и ако човекот треба да има општење со Бог, тоа мора да биде врз основа на светлината која е внатре во човекот. Зошто **“зашто какво општење има меѓу светлината и темнината?”** **(2 Кор. 6:14; 1 Јован 1:5-7).**

**2 Коринќаните 6:14 Не впрегнувајте се во нееднаков јарем со неверниците! Впрочем, што има заедничко праведноста со беззаконието? Или какво заедништво има светлината со темнината?**

**1 Јован 1:5-7 Ова е пораката што ја чувме од Него и што ви ја објавуваме вам: Бог е светлина и во Него нема никаква темнина.**

Исто така изгледа дека човечкиот дух носи светлина до карактерот на внатрешниот човек за нашето општење со Бог да биде во вистина. Многу слично како молитвата на Давид кога тој повикува кон Бог:

**Псалми 139:23 Испитај ме, Боже, и познај го срцето мое; испитај ме и запознај ги патеките мои;**

**4. Човечкиот дух му припаѓа на Бог.**

**Проповедник 3:21 Кој знае: дали духот на синовите човечки се качува горе, а духот на животните слегува долу, во земјата?**

Во Проповедник гледаме дека во моментот на преминување, човечкиот дух оди нагоре во споредба со духот на ѕверот кој оди надолу во земјата. Ова може полесно да се разбере во светло на Проповедник 12:7.

**Проповедник 12:7 И ќе се врати правот во земјата, како што си бил; а духот ќе се врати кај Бога, Кој го дал.**

Од овој стих е јасно дека човечкиот дух во моментот на физичка смрт поминува нагоре кон Бог од кого му е даден. Ова предлага дека капацитетот на човечкиот дух не продолжува со човекот за вечност. Способноста на човечкиот дух да замине и да се врати ја гледаме во Лука 8:49-55.

**Лука 8:49-55 Додека Тој уште зборуваше, дојде некој од куќата на настојникот и рече: “Ќерка ти умре, не додевај Му повеќе на Учителот!” 50 Штом Исус чу, му рече: “Не плаши се! Само верувај и ќе ì биде добро.” 51 А кога дојде во куќата, не дозволи никому да влезе со Него, освен на Петар, Јован и Јаков, и на таткото и мајката на девојчето. 52 Сите плачеа и тажеа по неа. Тој им рече: “Не плачете, зашто не е мртва, туку спие!” 53 Тие Му се потсмеваа зашто знаеја дека е умрена. 54 А Тој ја фати нејзината рака и извика: “Чедо, стани!” 55 Духот ì се врати, и стана веднаш, и Тој нареди да ì дадат да јаде.**

**Јаков 2:26 Зашто, како што телото без дух е мртво, така и верата без дела е мртва.**

Забележи дека духот на детето се покори пред Христовата заповед. Јасно е дека нејзиниот човечки дух заминал и таа била физички мртва, затоа што нејзиниот дух требало да се врати во неа пред таа да покаже доказ за физички живот. Можеби Исус ја дал изјавата : “… таа не е мртва туку спие”, затоа што знаел дека иако нејзиниот човечки дух заминал, таа се уште не поминала до нејзината постојана вечна состојба на постоење. Така тој можел да го врати нејзиниот дух во неа.

**5. Ние го знаеме Бог преку комуникацијата на “човечкиот дух” со “Божјиот Дух”.**

**1 Коринќаните 2:11 Зашто, кој од луѓето знае што е во човекот, освен човечкиот дух што е во него? Па така, никој не знае што има во Бог, освен Божјиот Дух.**

Споредбата овде е меѓу “човечкиот дух” и “Божјиот Дух” и ни се вели дека ниеден човек не може да знае што е скриено во човек освен преку “човечкиот дух”, ниту човек може да ги знае Божјите нешта, освен преку “Божјиот Дух”. Се до овој момент човекот е како ѕвер кој го знае животот преку физичкото тело и душевните квалитети. Но кога “човечкиот дух” е оживеан затоа што е “новороден” тој навистина може да го знае значењето на тоа да се биде според слика Божја, затоа што сега го поседува животот кој е Бог.

Мажот или жената кои стануваат верници во Христос се “новородени” преко Божјиот дух. Ова е дело на обнова преку Светиот Дух кое го оживува “семето” на Божјиот живот кое лежело неактивно во неговиот човечки дух. Во ова дело нашиот “човечки дух” е обединет со Светиот Дух зошто сега **ние сме “еден дух” и едно во Христос**. Така Светиот Дух се вселува во храмот на човековото физичко тело. Кај верникот “човечкиот дух” и “Божјиот Дух”, и двата престојуваат во неговото физичко тело.

Природниот човек не може да ги разбере Божјите нешта, но еднаш штом е обновен Светиот Дух работи за “да не научи на се”. **I Јован 2** дека ова е дело на “помазание”, “масло” или Божјиот Свет Дух, за да ја откруе Божјата природа на човечкиот дух.

**1 Јован 2:20 А вие имате помазание од Светиот и знаете сè.**

**1 Јован 2:27 А што се однесува до вас, во вас останува помазанието што го примивте од Него и немате потреба некој да ве поучува, туку како што Неговото помазание ве поучува за сè, и е вистинито и не е лага, и како што Тој ве научи, така останете во Него.**

**1 Коринќаните 6:19 Или не знаете дека вашето тело е храм на Светиот Дух Кој е во вас, Кого го имате од Бог, па дека не си припаѓате на себеси?**

Божјиот дух е оној кој го дава Божјото светло врз Божјите нешта исто како што “човековиот обновен дух” е средството или “Господов светилник” **(Изреки 20:27)** дека Светиот Дух соработува со Божјото светло кое го осветлува нашиот внатрешен човек за да имаме општење со Бог и еден со друг.

**За додатни информации за “Дух” види го делот на крајот на учебникот.**

**F. “ЖИВА ДУША”:** Кога Бог дувнал здив на живот во човекот тој станал “жива душа”

**Битие 2:7 И Господ Бог го создаде човекот од земен прав и му дувна во лицето дух животен; и човекот стана жива душа.**

Хебрејскиот збор преведен како “душа” е “нефеш” и во себе го носи истото значење како и грчкиот збор “психа”. Душа се користи повеќе од 750 пати. Се верува дека е бессмртна затоа што преживува при физичката смрт на телото и заминувањето на “човечкиот дух”, кој се враќа при Бог. Таа е центар на нашите чувства, желби, емоции, волја и интелект. И таа, како и човечкиот дух, е невидлива во споредба со телото, кое е видливо.

**Матеј 10:28 И не плашете се од оние што го убиваат телото, а душата не можат да ја убијат. Туку плашете се повеќе од Оној Кој може да ги погуби и душата и телото во пеколот.**

Горниот стих покажува на бессмртноста на душата, дека човек не може да ја убие, иако може да го убие телото. Ние овде сме предупредени да се плашиме од Бог кој може да ги осуди душата и телото на место за вечна казна, пеколот.

**Јаков 5:20 ни покажува дека и душата може да биде спасена од смртта. Имајте на ум дека “смрт” е одвоеност од Бог, а не анихилација.**

**Јаков 5:20 …нека знае дека оној кој ќе врати грешник од неговиот погрешен пат, ќе ја спаси неговата душа од смрт и ќе покрие многу гревови.**

Душата ни е опишана дека има квалитети на место на престол на нашите чувства и копнежи, како што е опишано во словото. Следат неколку примери:

**Повторени Закони 14:26 …и со тоа сребро изнакупи таму се, што душата ќе ти посака: волови, овци, вино или друг алкохолен пијалак и сè друго што душата ќе ти посака; и јади таму пред Господ, твојот Бог, и развесели се ти и твоите домашни.**

**Изреки 6:30 Не му проштеваат ни на крадецот, ако краде за да си ја насити душата, кога е гладен;**

**Броеви 21:4 Од планината Ор тие тргнаа кон Црвено Море, за да ја заобиколат земјата Едом. И по патот народот се обесхрабри;**

**Повторени Закони 30:6 …и ќе го очисти Господ срцето твое и срцето на потомството твое, за да Го сакаш Господа, твојот Бог, од се срце и со сета душа своја, за да живееш;**

**1 Самоилова 18:1 Кога Давид го заврши разговорот со Саул, душата на Јонатан се приврза до душата негова, и Јонатан го засака како своја душа.**

**1 Самоилова 30:6 Давид беше многу збунет, бидејќи народот сакаше да го убие со камења; зашто сиот народ страдаше во душата, секој за синовите свои и за ќерките свои.**

**1 Самоилова 1:10 Таа тажеше во душата своја и Му се молеше на Господ и горко плачеше…**

**Псалми 35:9 А мојата душа ќе се радува во Господ, ќе се весели поради спасението од Него.**

**Псалми 94:19 Кога се намножуваа тешкотиите во срцето мое, Твоите утехи ја развеселуваа душата моја.**

**Еремија 6:16 Вака вели Господ: - застанете на вашите патишта, разгледајте и распрашајте се за дамнешните патишта, каде е добриот пат, врвете по него, и ќе најдете спокојство на душите свои. Но тие рекоа: нема да врвиме по тој пат!**

**G. Способноста на човечката душа после смртта на телото:**

Ниеден друг стих во словото, колку што јас знам, не ја опишува толку живописно способноста на душата откако телото ќе умри, како записот во **Лука 16:19-31 каде Лазар, просјакот, умира и неговата душа се наоѓа во рајот утешен од Авраам, таткото на Евреите, а душата на богатиот човек кој го гледал Лазар секој ден како лежи пред неговите порти додека поминувал, сега се наоѓа во Адот и маки.** Опишаниот дијалог меѓу душата на богатиот и душата на Лазар ни ги покажува следните особини на душата откако телото умира:

**1.** душата на богатиот човек извикува

**2.** тој може да гледа

**3.** тој може да зборува

**4.** тој може да чувствува мака

**5.** тој имал желби

**6.** тој имал способност да размислува

**7.** тој се каел

**8.** тој можел да слуша

**9.** тој се сеќавал

**10.** Лазар бил утешен

Од овој текст ни е јасно дека душата, иако е невидлива во овој живот, со себе во вечноста носи многу, ако не и сите, свои карактеристики. Исто така изгледа, според овој текст, дека душата била вдомена во некаква форма на “духовно” тело кое овозможувало гледање, допир, вкус, слушање итн. Видливо е дека ова не било нивното природно тело затоа што текстот започнува со објаснување дека богатиот човек бил закопан и дека неговото тело кое било закопано го чекало воскреснувањето на мртвите за вечна осуда.

**Следуваат додатни примери од 458 користења на зборот “душа” во Библијата. Тие се организирани по категории:**

**СТИХОВИ КОИ ГОВОРАТ ЗА ДУШАТА**

**Битие 2:7 И Господ Бог го создаде човекот од земен прав и му дувна во лицето дух животен; и човекот стана жива душа.**

**Излез 12:15 Седум денови јадете лебови без квас; уште од првиот ден отстранете го квасот од куќите ваши; зашто оној, кој ќе јаде нешто со квас од првиот до седмиот ден, тој ќе биде истребен од народот израелски.**

**Левитска 4:2 “Кажи им на синовите израелски: ако некој згреши пред Господ не**

**сакајќи, против која и да било заповед Господова и изврши нешто, што не треба да прави, -**

**Левитска 5:4 А ако некој неразумно се заколне со устата своја дека ќе направи нешто лошо, или добро, а за која и да било работа, како што го прават тоа луѓето без размислување, а не е свесен за тоа, но потоа кога дознае, виновен ќе биде.**

**Левитска 5:15 “Ако некој направи престап, па згреши не сакајќи во работите посветени на Господ, нека Му принесе дар на Господ за престапот свој овен без недостаток од стадото, по твоја проценка, со определена вредност во сребрени шекели, според свештениот шекел, како жртва за вина.**

**Левитска 7:20 А ако некој има на себеси нечистотија, па јаде месо од жртвата за мир што е на Господ, тој треба да се истреби од својот народ.**

**Левитска 20:6 И ако некој човек тргне по оние што повикуваат мртви, и по маѓесници, за да го следат нивното блудство, Јас ќе го свртам лицето Мое против тој човек и ќе го истребам од народот негов.**

**Левитска 23:30 И секоја душа што ќе врши каква и да било работа во тој ден, ќе ја истребам од народот нејзин.**

**Броеви 15:30 Ако некој од тукашните или од придојдените изврши нешто со дрскост, тој Го хули Господа; да се истреби таа душа од народот свој;**

**Броеви 31:28 А од борците што беа во војна, земи данок за Господ, по една душа на петстотини, од луѓето и од говедата, и од магарињата, и од ситниот добиток;**

**1 Самоилова 18:3 И Саул го тргна од себе и го постави за свој илјаданачалник; оттогаш тој одеше и се враќаше на чело на својата војска.**

**1 Самоилова 24:11 Ете, денес видоа очите твои дека Господ те предаваше во рацете мои во пештерата, и ми говореа да те убијам, но јас те поштедив и реков: нема да кренам рака на мојот господар, бидејќи тој е помазаник на Господ.**

**1 Самоилова 26:21 Тогаш Саул рече: “Јас згрешив; врати се, сине мој Давиде, зашто нема повеќе да ти правам зло, бидејќи денес душата ми беше скапа во твоите очи; безумно постапував јас и многу, многу згрешив.”**

**2 Самоилова 4:9 Давид му одговори на Рихав и на братот негов Баана, синови на Бееротеецот Римон, и им рече: “Се колнам во Господ, Кој ја спаси душата моја од секаква жалост…**

**Псалми 7:2 Зашто тие како лавови ќе ме зграбат, ќе ме влечат, а ќе нема кој да спасува.**

**Псалми 7:5 …нека ја гони непријателот душата моја, и нека ја стигне, и нека го згази животот мој на земјава, душата во прав нека ми ја претвори.**

**Изреки 6:30 Не му проштеваат ни на крадецот, ако краде за да си ја насити душата, кога е гладен;**

**1 Коринќаните 15:45 Исто напишано е: “Првиот човек, Адам, стана жива душа"; а последниот Адам - животворен Дух.**

**Од горните примери ние можеме да видиме дека многупати во словото кога се користи зборот “душа” се мисли на “битие”. Овие стихови привлекуваат внимание кон постоењето на “себе” или човекот како “личност” или “жива душа”, како целосно битие. Овие стихови не го разликуваат човекот како троедин, туку го покажуваат човекот со наједноставна дефиниција.**

**СТИХОВИ ВО КОИ СЕ ОПИШАНИ АТРИБУТИТЕ НА ДУШАТА**

**Битие 27:25 Тогаш рече: “Дај ми сега, синко, да јадам од ловот твој, па да те благослови душата моја.” И му даде и тој јадеше; па му донесе и вино, и пиеше.**

**Битие 34:3 И му се приврза душата негова кон Дина, ќерката на Јаков, и тој ја засака девојката, и гледаше да ја придобие.**

**Битие 34:8 А Емор им рече, велејќи: “Синот мој Сихем од срце ја засака вашата ќерка. Дајте му ја за жена!**

**Битие 35:18 А кога душата ја напушташе, бидејќи умираше, Рахила го нарече Бенони. Но таткото му даде име Венијамин.**

**Битие 42:21 И си рекоа еден на друг: “Тешко нам! Ова е казната поради братот наш; не ја почувствувавме маката на душата негова, кога ни се молеше, но ние се оглушивме. Затоа и не снајде ова зло.”**

**Левитска 17:11 …зашто душата на секое тело е во неговата крв, и Јас ви ја дадов за жртвеникот за да ги очистувате душите ваши, бидејќи таа крв ја очистува душата.**

**Броеви 11:6 …а сега душата наша се исушила: освен мана, ништо друго пред очите наши.”**

**Броеви 21:4 Од планината Ор тие тргнаа кон Црвено Море, за да ја заобиколат земјата Едом. И по патот народот се обесхрабри;**

**Броеви 21:5 …и зборуваа луѓето против Бога и против Мојсеј: “Зошто нè изведе од Египет, па да умреме во пустинава: тука нема ни леб, ни вода, а во душата ни омрзна таа лоша храна?”**

**Броеви 30:2 И им зборуваше Мојсеј на началниците од племињата на синовите израелски, велејќи: “Еве што заповеда Господ:**

**Повторени Закони 4:9 Само пази се и грижливо чувај ја душата своја, за да не ги заборавиш делата, што ги видоа твоите очи, и тие да не излегуваат од срцето твое, во сите денови на твојот живот, и да продолжат така и синовите твои, и синовите на твоите синови.**

**Повторени Закони 11:18 И така, пазете ги сите заповеди, кои ви ги кажувам денес, за да бидете храбри, па да отидете и да ја наследите земјата, сите кои преминувате, за да ја освоите;**

**Повторени Закони 12:15 3ашто, кога и да посака душата твоја, можеш да колеш и да јадеш, по благослов од Господ, твојот Бог, месо, што ти го дал Тој, во сите твои живеалишта; нечист и чист може да го јаде тоа како што се јаде срна и елен;**

**Судии 10:16 И ги отфрлија од себе туѓите богови и почнаа да Му служат на Господ. И не ги истрпе душата Негова страдањата Израелови.**

**Судии 16:16 И бидејќи таа го вознемируваше со зборовите свои секој ден и го мачеше, душата негова му се натажи до смрт.**

**1 Самоилова 1:15 Ана одговори и рече: “Не, господаре мој; јас сум жена, со длабока тага во душата; вино и жесток пијалок не сум пила, а ја изливам душата своја пред Господ.**

**1 Царства 17:21 И откако се спружи трипати над момчето, извика кон Господ и рече: “Господи, Боже мој! Нека се врати душата на ова момче во него!”**

**1 Царства 17:22 И Господ го слушна гласот на Илија, му ја врати душата на момчето во него, и тоа оживе.**

**Јов 6:7 До она до кое душата моја не сакаше да се допре, тоа ми е сега храна**

**во болеста.**

**Јов 7:15 Затоа душата моја сака повеќе да се прекине дишењето, подобро смрт; смртта ми е помила од моите маки.**

**Јов 10:1 И дотегна на душата моја животот мој; ќе се предадам на тагата своја; ќе говорам со горчината на душата своја.**

**Јов 12:10 Во Неговата рака е душата на сè што е живо и духот на секоја**

**човечка плот.**

**Јов 14:22 …но плотта на него боледува, и душата во него страда.**

**Јов 27:8 Зашто, каква надеж за лицемерниот, кога Бог ќе ја земе, кога ќе ја**

**истргне душата негова?**

**Јов 30:15 Ужаси ме сполетаа; како ветар се расеа моето величие, и доброто**

**мое одмина како облак.**

**Јов 31:30 Не и дозволував на устата моја да греши со проколнување на душата негова.**

**Јов 33:18 …за да ја запази душата негова од бездна, и животот негов од пораз со меч.**

**Псалми 19:7 Непорочен е законот Божји - душите ги укрепува; верно е откровението на Господ - ги учи неуките,**

**Псалми 22:29 Нему ќе Му се поклонат сите заспани во земјата; пред него ќе паднат сите што слегуваат во земјата. А душата моја ќе живее за Него.**

**Псалми 30:3 Господи, Ти ја изведе душата моја од светот на мртвите и ме спаси од слегување во гроб.**

**Псалми 33:20 Душата наша се надева во Господ: зашто Тој е наш помошник и наш заштитник,**

**Псалми 35:9 А мојата душа ќе се радува во Господ, ќе се весели поради спасението од Него.**

**Псалми 35:13 А кога тие боледуваа, јас се облекував во вреќиште, ја истоштував душата моја со пост, и молитвата ми се враќаше во градите мои.**

**Псалми 41:4 А за себе, јас повикав: “Господи, смилувај се на мене, излекувај ја душата моја, зашто згрешив пред Тебе!”**

**Псалми 42:2 Душата моја жедува за Бога, за живиот Бог: кога ќе дојдам и ќе го гледам лицето Божјо?**

**Псалми 69:10 …и постам со душата своја, но и тоа ми го земаат за зло.**

**Псалми 77:2 Во денот на тагата моја Го барам Бога ноќе, со издигнати раце кон Него неуморно; но душата моја не може да се утеши.**

**Псалми 106:15 Тој го исполни нивното барање, но прати и пораз за душите нивни.**

**Псалми 107:5 …трпеа глад и жед, душата им ослабна во нив…**

**Псалми 119:28 Душата моја засолзи од тага, зацврсти ме со зборовите Твои.**

**Псалми 23:3 …ја закрепнува душата моја, ме води по патот на правдата заради името Свое.**

**Изреки 18:7 Јазикот на безумниот е погибел за него, а усните негови се стапица за душата негова.**

**Исаија 29:8 И како што гладен сонува дека божем јаде, но се разбудува, гладен; и како што жеден сонува дека божем пие, но се разбудува, премален и жеден: истото ќе стане и со множеството од сите народи, што војуваат против гората Сион.**

**Погорните примери на стихови ни даваат разбирање за личноста и единственоста на душата наспрем човечкиот дух и телото. Во овие стихови можеме да видиме дека душата има способност за емоции** (Пс. 35:9), волја (Пс. 77:2), копнеж (Deut. 12:15), и кога овие способности се искористени ние можеме да забележиме способност за интелект или разум. Овие квалитети се драматично покажани во Лука 16:19-31.

**СТИХОВИ КОИ УКАЖУВААТ НА ПОСТОЕЊЕ НА БОЖЈАТА ДУША**

**Левитска 26:11 …ќе го поставам живеалиштето Мое меѓу вас, и душата Моја нема да се гнаси од вас.**

**Псалми 11:5 Господ го испитува и праведниот и безбожникот, а Неговата душа ги мрази оние што уживаат во насилство.**

**Псалми 16:10 …зашто Ти нема да ми ја оставиш душата моја во пеколот, ниту, пак, светецот Твој да види распаѓање.**

**Исаија 42:1 Еве го мојот Слуга, Кого Го поддржувам, Мојот Избраник, љубимецот на душата Моја. Ќе Го положам Духот Свој врз Него, и Тој ќе им донесе правда на народите;**

**Исаија 53:10 Но волјата Господова беше да Го казни, и Го предаде на мачење; а кога ќе го принесе Својот живот како милостивна жртва, Тој ќе види долговечно потомство, и волјата Господова ќе напредува преку Неговата рака.**

**Матеј 26:38 Тогаш им рече: “Мојата душа е длабоко натажена, до смрт; останете тука и бдејте со Мене!”**

**СТИХОВИ КОИ УКАЖУВААТ ДЕКА ДУШАТА ПОСТОИ ОДВОЕНО ОД, НО ЗАЕДНО СО ТЕЛОТО И ДУХОТ НА ЧОВЕКОТ**

**Јов 7:11 Затоа нема да ја воздржувам устата своја; ќе говорам иако сум тажен во духот свој, ќе се поплакувам во горчината на душата своја.**

**Исаија 10:18 …ќе ја истреби славната шума негова и градината негова, од душа до тело, и тој ќе биде како немоќен, кој умира.**

**Исаија 26:9 Со душата своја се стремиме кон Тебе ноќе, и со духот свој ќе Те бараме искрено од рани зори; зашто, кога Твоите пресуди се извршуваат на земјата, тогаш жителите на светот се учат на правда.**

**Матеј 10:28 И не плашете се од оние што го убиваат телото, а душата не можат да ја убијат. Туку плашете се повеќе од Оној Кој може да ги погуби и душата и телото во пеколот.**

**1 Солунците 5:23 А Самиот Бог на мирот да ве освети наполно! И вашиот дух, душата и телото да бидат запазени целосни и беспрекорни при доаѓањето на нашиот Господ Исус Христос!**

**VII. СВАДБАТА НА ЈАГНЕТО**

**A. Што е свадбата на Јагнето?**

**Отк 19:7-9 Да се радуваме, да се веселиме и да Му оддадеме слава, зашто дојде свадбата на Јагнето и Неговата невеста се подготви. 8 Нејзе ì беше дадено да се облече во светло и чисто ленено платно, а платното, тоа се праведните дела на светиите. 9 И ми рече: “Напиши: Блажени се оние кои се повикани на свадбата на Јагнето.” И уште ми рече: “Ова се вистинити Божји зборови!”**

Ситуациите на свадбите биле користени од Христос како можности за поуки, преку кои Тој можел да сподели вредни информации за Божјото царство. Концептот на брак, уште од почетокот со Адам и Ева, бил поврзан со обединување на две во едно тело.

**Бит. 2:24 Затоа човекот ќе ги остави татко си и мајка си и ќе се прилепи кон жената своја; и ќе бидат едно тело.**

Друг пример за “обединување” кое е еднакво како брак во Божјите очи се наоѓа во **1 Кор. 6:16** каде Павле споделува дека кога ние ќе извршиме блуд пред бракот, ние во Божји очи сме во брак (стануваме едно тело) со нашиот партнер во блудството. Бракот е обединување на двајца партнери. Така оние кои блудствуваат пред церемонијата настапување во брак стануваат и прељубници исто така, ако стапат во брак со некој друг освен оној со кој блудствувале. Во вториот случај и партнерот кој не бил вклучен во ова станува прељубник затоа што стапил во брак со некој кој веќе по тело е прељубник. Не е ни чудо што браковите денеска се мачат да добијат Божји благослов кога толку често започнуваат со блуд и прељуба. Запомни дека бракот во Божји очи настапува кога ќе се дадеме себеси физики да се обединиме еден со друг.

**1 Кор. 6:15-16 Не знаете ли дека вашите тела се Христови органи? И така, да ги земам ли Христовите органи и да ги направам органи на блудница? Никако! 16 Или не знаете дека оној кој ќе се соедини со блудница станува едно тело со неа? Зашто Тој рече: “Обата ќе станат едно тело.”**

Така, кога мислиме на брак, ние размислуваме како за обединување. Во Отк. 19:7 бракот е меѓу “Јагнето” и “Неговата сопруга” или “Невеста”. Од следните стихови од Евангелието според Јован знаеме дека Исус е Јагнето..

**Јован 1:29 Утредента, Јован Го виде Исус како доаѓа кон него и рече: “Еве Го Божјото Јагне, Кое го отстранува гревот на светот!**

**Јован 1:36 …и штом Го виде Исуса како поминува, рече: “Еве Го Божјото Јагне!”**

**Отк. 19:8** ни покажува дека “невестата” е таа која “**се облече во светло и чисто ленено платно, а платното, тоа се праведните дела на светиите**”. **“Светиите”** е клучниот збор кој ни го открива идентитетот на невестата. Ова е понатаму потврдено од **Отк. 21:27** каде Јован ни ја опишува Невестата како Новиот Ерусалим во кој можат да влезат само оние чие име е запишано во “книгата на животот на Јагнето”. Ова се однесува на “Божјите светии”, “ откупените”.

**Отк. 21:27 И во него нема да влезе ништо нечисто, ни оној кој прави нешто гнасно и лаже, туку само оние кои се запишани во книгата на животот на Јагнето.**

Други текстови кои ја поддржуваат идејата дека Христос ќе се врати со Неговите ангели и светиите се:

**Јуда 1:14 А за овие пророкуваше Енох, седмиот по Адам, велејќи: “Ете, Господ дојде со илјадници Свои светии…**

**Мт. 24:30-31 Е тогаш на небото ќе се јави знакот на Синот Човеков. Тогаш ќе проплачат сите племиња на земјата и ќе Го видат Синот Човеков како доаѓа на небесните облаци, со сила и со голема слава. 31 И Тој ќе ги испрати Своите ангели со силен глас од труба, а тие ќе ги соберат Неговите избраници од четирите ветра, од едниот крај на небото до другиот.”**

**1 Сол. 4:14 Зашто ако веруваме дека Исус умре и воскресна, така и оние кои се упокоиле во Исус, Бог ќе ги земе со Него.**

Да заклучиме “бракот на Јагнето” е обединување на Исус Христос со Неговата невеста, светиите. Редоследот изгледа дека е:

**1.** Ангелските војски се враќаат со Христос при звукот на Божјата труба (I Сол. 4:16),

**2.** Гробовите на веќе починатите светии се отворени (I Сол. 4:14-16)

**3.** Нивните воскреснати тела добиваат бессмртност и се обединети со нивните души кои се веќе со Господ. (1 Кор. 15:51-52)

**4.** Потоа оние живите “во Христос” кои се уште се на земјата се земени (1 Кор. 15:50-54) или “грабнати” за да се сретнат со Господ и останатите светии во воздухот.

**5.** Христос на Маслинската Гора каде Тој ќе донесе крај на битката кај Армагедон.

**B. Кога се сличува свадбата на Јагнето?**

**Отк. 19:11-14 Потоа видов отворено небо, и ете, бел коњ, а Оној Кој седеше на него се вика Верен и Вистинит, и суди и војува во праведност. 12 Очите Му се огнен пламен, а на главата многу круни и има напишано име кое никој не го знае освен Него. 13 Облечен е во облека натопена во крв, а името Му е Божјо Слово. 14 А го следеа небесните војски на бели коњи, облечени во бел и чист лен.**

Оваа сцена е Христовото величествено враќање од битката кај Армагедон со Божјите светии облечени во “фино платно, бело и чисто”, свадбените облеки што укажува дека невестата “се подготвила”. Значи свадбата, обединувањето на Јагнето и Неговата невеста мора да се случи при Неговото враќање со сите светии од Армагдон. Овој настан ќе биде за сите светии низ целата историја кои заминале порано, со воскреснување на нивните тела од гробот и земањето на оние кои биле живи кај Армагедон, сите светии ќе бидат заедно во воздухот како дел од Божјата војска.

Имај на ум дека свадбата на Јагнето со невестата не е свадбена церемонија како што ние ја имаме денес, туку повеќе е обединување на Христос со неговата невеста. Значи невестата, Христовото тело низ вековите е конечно целото заедно со Него затоа што гробовите се отворени и последните живи верници се земени за да се сретнат со останатите во воздухот кога Тој ќе дојде да го заврши Армагедон, значи Неговата невеста е со Него. Така ние засекогаш ќе бидеме со Господ.

**1 Сол. 4:15-17 Зашто ова ви го кажуваме преку Господовото слово, дека ние кои живееме и остануваме до доаѓањето на Господ, нема да отидеме пред оние кои се упокоиле; 16 зашто Самиот Господ ќе слезе од небото, на заповед, со глас на архангел и со Божја труба, и мртвите во Христос ќе воскреснат први. 17 Потоа ние живите кои останавме, ќе бидеме грабнати заедно со нив на облаците, за да Го сретнеме Господ во воздухот; и така засекогаш ќе бидеме со Господ.**

Еден од условите кои го прави **I Сол. 4** идентично со сцената на битката кај Армагедон е:

**Отк. 19:14** оние кои доаѓаат со Христос кај Армагедон се облечени во чисто и фино платно. Ние знаеме дека и невестата е исто така облечена во “фино платно, бело и чисто” **Отк. 19:8**. Ние можеме да заклучиме дека и двете се опишани дека носат иста облека и според тоа се една и иста група, па така редоследот кој го опишав погоре ќе се однесува на секој кој е се Христос во оваа победа против силите на темнината. Проблем има со земање на црквата пред или на средина на маките затоа што не се знае што се случува со оние што доаѓаат пред Христос меѓу земањето и битката кај Армагедон. Објаснувањето кое е овде дадено ги опфаќа сите.

За други докази во однос на овој редослед на настани повторно разгледај го делот кој се занимава со материјалното воскресение.

**C. Што и кога е свадбената вечера на Јагнето?**

**Отк. 19:9 И ми рече: “Напиши: Блажени се оние кои се повикани на свадбата на Јагнето.” И уште ми рече: “Ова се вистинити Божји зборови!”**

Ова е единствениот директен цитат од словото за “свадбената вечера”. Според тоа врз основа на овој цитат ние не можеме да кажеме многу. Од испитувањето на стиховиоте кои се веднаш пред него знаеме дека е спомната во контекст на “свадбата на Јагнето со Неговата жена” која се “подготвила”. Нам исто така ни е кажано дека оние кои се повикани таму се “благословени”.

Има неколку други цитати каде Исус зборува во параболи за ситуацијата што може да даде некакво светло за можностите кои се околу свадбената вечера.

Првата е во **Матеј 22:1-14** каде Исус зборува во однос на тоа какво е небесното царство. Тој користи свадбена ситуација за да го објасни значењето.

**Мт. 22:1-14 Исус почна пак да им зборува во споредби и им рече, велејќи: 2 “Небесното царство прилега на цар, кој беше подготвил свадбена гозба за сина си, 3 па ги испрати своите слуги да ги повикаат поканетите на гоштавка, но тие не сакаа да дојдат. 4 Повторно прати други слуги, велејќи им: ,Кажете им на поканетите: Еве, гозбата е готова, моите јунци и згоениот добиток се заклани, и сè е готово. Повелете на свадба!' 5 А тие не им обрнаа внимание и се разотидоа: кој на својот имот, кој по своја трговија; 6 а едни ги фатија неговите слуги, им се наругаа и ги убија. 7 Царот, пак, се разгневи, ја испрати својата војска и ги погуби убијците и им го запали градот. 8 Тогаш им рече на останатите слуги: ,Гозбата е готова! - ама поканетите не беа достојни. 9 Затоа излезете по раскрсниците и сите што ќе ги најдете, поканете ги на гоштавка.' 10 Слугите излегоа по патиштата и ги доведоа сите што ги најдоа, и лошите и добрите, и свадбената сала се наполни со гости. 11 А кога царот влезе да ги види гостите, виде таму еден човек кој не беше облечен во свадбено руво. 12 И му рече: ,Пријателе, како влезе тука без свадбена облека?' А тој занеме. 13 Тогаш царот им заповеда на служителите: ,Врзете му ги нозете и рацете, и фрлете го во крајната темнина. Таму ќе има лелек и чкртање со заби!' 14 Всушност, мнозина се поканети, но малкумина се избрани!”**

Ако претпоставиме дека тој исто така давал некакви додатни информации за својата свадба како Божјо Јагне можеме да ги донесеме следните заклучоци:

* многумина од повиканите на свадбата одлучие да не дојдат
* Свадбената вечера била дел од самата свадбена церемонија
* Кругот на повиканите бил проширен за да биде вклучен секој кој ја прифатил поканата
* Не му било дозволено да присуствува на свадбата оној кој не бил соодветно облечен.

Од овој цитат ние можеме да претпоставиме дека никој нема да влезе на “свадбената вечера на Јагнето” без да ја прифати поканата и да облече соодветна свадбена “**се облече во светло и чисто ленено платно, а платното, тоа се праведните дела на светиите**” **Отк. 19:8** исто **Отк 16:15 (Ете, доаѓам како крадец. Блажен е оној кој бдее и ги пази своите облеки за да не оди гол и да не се гледа неговиот срам.)**

Друг цитат од кој можеме да добиеме додатни сознанија е од **Мт. 25 каде Исус зборува за параболата со 10те девици.**

**Мт. 25:1-13 "Тогаш Небесното царство ќе биде како десетте девици кои ги зедоа своите светилки и тргнаа да го пречекаат младоженецот. 2 Пет од нив беа неразумни, а пет мудри. 3 Зашто неразумните зедоа со себе светилки, но не зедоа масло; 4 а мудрите зедоа масло во садови, заедно со своите светилки. 5 Бидејќи младоженецот се забави, сите ги фати дремка и заспаа. 6 А на полноќ се чу викање: ,Еве го младоженецот, пречекајте го!' 7 Тогаш сите девици станаа и ги приготвија своите светилки. 8 А неразумните им рекоа на мудрите: ,Дајте ни од вашето масло, зашто нашите светилки гаснат.' 9 Но мудрите им одговорија, велејќи им: ,Да не биде малку и за нас и за вас, појдете кај трговците и купете си!' 10 Кога отидоа да купат, младоженецот дојде и подготвените влегоа со него на свадбата, а вратата се затвори. 11 Потоа дојдоа и другите девици и рекоа: ,Господару, Господару, отвори ни!' 12 Но тој им одговори, велејќи им: ,Вистина ви велам - не ве познавам!' 13 А сега, бдејте, зашто не го знаете ни денот ни часот!”**

Од овој цитат гледаме:

* Мудриот ќе се подготви за доаѓањето на младоженецот. Младоженецот може да дојде во час кога не е очекуван, особено за оние кои не се подготвени.
* Само оние кои биле подготвени отишле на свадбата.
* Не им било дозволено на Оние кои задоцниле да влезат на свадбата.

Според тоа можеме да заклучиме дека свадбата ќе ги затекне некои неподготвени, додека другите ги завршиле подготовките (Отк. 19 **“…Неговата невеста се подготви”**), и дека младоженецот може да дојде во време кога не го очекуваат.

Како заклучок за овие два цитата ние гледаме 3 клучни нешта кои се важни затоа што се однесуваат на “свадбата на Јагнето”:

**1.** Оние кои учествуваат мора да ја прифатат поканата.

**2.** Мора да имаат соодветни свадбени облеки.

**3.** Тие мора да внимаваат на неговото доаѓање.

Нема директни цитати за времето на вечерата. Сепак сигурно нема да се случи се додека не настапи обединувањето на Јагнето и невестата. Затоа најверојатно е дека ќе се случи после земањето при отварањето на 7от печат и пред започнувањето на милениумското владеење на Христос. Кога се склучувал крвен сојуз во старозаветно време се јадел и оброк на сојузот кој се случувал за време на склучување на сојузот (Бог бракот го смета исто како крвен сојуз, види Мал. 2:14) оваа свадбена вечера ќе го има истото значење.

**VIII. Христовиот Судски Престол**

**A. Што е тоа?**

**Рим. 14:10 А ти, зошто го осудуваш својот брат? Или ти, зошто го презираш својот брат? Зашто, сите ќе застанеме пред Божјиот судски престол…**

Од погорниот текст ние знаеме дека “Христовиот престол на судот” е точно тоа, место на суд каде Христос ќе биде главниот судија. Треба да имаме на ум дека терминот за престол на судот е “bema”, на грчки значи “место каде што се донесува крајната пресуда”. Сепак од следните два стиха ние разбираме дека тоа е место на осуда каде делата на вернит се испитани со оган за да се провери нивната чистота. Како што златото се прочистува кога ќе се испита со оган, така нашите дела ќе бидат испитани и секој мотив ќе биде испитан со оган. Делата кои ќе го поминат испитувањето ќе бидат наградени, а оние кои нема да го поминат ќе бидат изгорени, но верните ќе останат ама ќе имаат губиток на дадените награди.

**2 Кор. 5:9-10 Затоа и се стремине да Му угодиме Нему, било да сме дома или далеку, 10 зашто сите ние треба да се појавиме пред Христовиот суд, и секој да си го добие она што го правел во телото, било добро или лошо.**

**1 Кор. 3:13-15 …сечие дело ќе излезе на видело; денот ќе го покаже, зашто ќе се открие преку оган; а огнот ќе ја испита вредноста на сечие дело. 14 Оној, кому ќе му остане тоа што го градел, ќе прими награда; 15 а оној чие дело ќе изгори, тој ќе претрпи загуба, а самиот ќе се спаси, но така како низ оган.**

**B. Кога се случува?**

**Лука 14:12-14 Му рече и на оној што Го покани: “Кога даваш ручек или вечера, не кани ги своите пријатели, ни твоите браќа, роднините, ниту богатите соседи, за да не те поканат и тие и да ти биде возвратено. 13 Туку кога даваш гоштавка, покани ги бедните, сакатите, куците и слепите! 14 И ќе бидеш блажен, зашто немаат со што да ти вратат! Ќе ти биде возвратено при воскресението на праведниците.”**

**Мт. 16:27 Зашто Синот Човеков ќе дојде во славата на Својот Татко, со Своите ангели и тогаш секому ќе му возврати според неговите дела.**

**2 Тим. 4:8 А сега натаму ми е подготвен венецот на праведноста, што ќе ми го даде во оној Ден Господ, Праведниот Судија, и не само мене, туку и на сите кои го засакаа Неговото јавување.**

**Отк. 22:12 Ете, доаѓам скоро, и наградата Моја е со Мене, за да му дадам секому според неговото дело!**

Очигледно е дека Христовиот престол на судот мора да настапи кратко после Господовото враќање. Можеби кратко после земањето на црквата или после “Господовиот ден” кога Христос ќе дојде со светиите на крајот на маките и ќе го заврши првото воскресение. Најверојатно блиску до времето на свадбената вечера.

**C. За кого е?**

**2 Кор 5:10 …зашто сите ние треба да се појавиме пред Христовиот суд, и секој да си го добие она што го правел во телото, било добро или лошо.**

**Ефш. 6:8 Не служете им само пред очите, како оние кои им угодуваат на луѓето, туку како Христови слуги, кои од сета душа ја извршуваат Божјата волја! 7 Служете доброволно како на Господ, а не на луѓе, 8 знаејќи дека секој, било роб или слободен, ако направи нешто добро, ќе го добие истото од Господ!**

**Кол. 3:24 …знаејќи дека од Господ како награда ќе примите наследство. Вие му служите на Господ Христос!**

**Рим. 14:10 А ти, зошто го осудуваш својот брат? Или ти, зошто го презираш својот брат? Зашто, сите ќе застанеме пред Божјиот судски престол…**

Во секој од горенаведените цитати контекстот во кој авторот зборува е во однос на верниците и нивното однесување во светло на фактот дека Бог ќе ги награди нашите праведни постапки. Според тоа “Христовиот престол на судот” е за верниците, место каде нивните “дела” (најверојатно службата за Бог) се судени преку оган за да се провери чистотата на нивните мотиви и потоа да бидат наградени.

**IX. Одвојувањето на овците и козите**

**A. Единственото место каде овој настан е запишан е во Матеј 25:31-46:**

**Мт. 25:31-46 “Кога Синот Човеков ќе дојде во Својата слава и сите ангели со Него, тогаш ќе седне на престолот на славата; 32 и ќе се соберат пред Него сите народи, а Тој ќе ги оддели едни од други, како што пастирот ги одлачува овците од козите. 33 И ќе ги постави овците од својата десна страна, а козите од левата. 34 Тогаш Царот ќе им рече на оние од десната страна: ,Дојдете, благословени од Мојот Татко, наследете го Царството кое ви е подготвено уште од создавањето на светот! 35 Зашто огладнев и Ми дадовте да јадам; ожеднев и Ме напоивте; бев туѓинец и Ме примивте; 36 бев гол и Ме облековте; бев болен и Ме посетивте; бев во зандана и дојдовте кај Мене.' 37 Тогаш праведниците ќе Му одговорат и речат: ,Господи, кога Те видовме гладен и Те нахранивме; или жеден и Те напоивме? 38 Кога Те видовме како туѓинец и Те примивме? Или гол и Те облековме? 39 Кога те видовме болен или в зандана и дојдовме кај Тебе?' 40 А Царот ќе им одговори:'Вистина ви велам, доколку му направивте така на еден од овие Мои најмали браќа, Мене Ми направивте.' 41 Тогаш ќе им рече и на оние од левата страна: ,Одете си од Мене, проклети, во вечниот оган, подготвен за ѓаволот и за неговите ангели! 42 Зашто огладнев и не ми дадовте да јадам; ожеднев и не Ми дадовте да пијам, 43 бев туѓинец и не Ме примивте; бев гол и не Ме облековте; бев болен и в зандана и не Ме посетивте.' 44 Тогаш тие ќе одговорат, велејќи: ,Господи, кога Те видовме гладен, или жеден или како туѓинец, или гол, или болен или в зандана, и не Те послуживме?' 45 Тогаш ќе им одговори: ,Вистина ви велам, доколку не сте му направиле така на еден од овие најмаливе, ни Мене не сте Ми направиле!' 46 И овие ќе отидат во вечна казна, а праведниците во вечен живот.'”**

**B. Кога се случува овој настан? Кој е дел од овој суд?**

**1. Кога се случува овој настан? Овој настан мора да го разгледаме во контекст на словото кое не води до него.**

**a.** Во Матеј 24 учениците го прашуваат Исус кој ќе биде знакот на Неговото доаѓање и крајот на светот.

**Мт. 24:3 Кога седеше пак на Маслиновата Гора, Неговите ученици дојдоа кај Него насамо и Му рекоа: “Кажи ни кога ќе биде тоа и кој е знакот на Твоето доаѓање и на крајот на времето?”**

**b.** На прашањето во однос на тоа кога ќе се врати, Исус ги дава следните знаци:

**(1)** Многумина ќе дојдат во Негово име изјавувајќи за себеси дека се Христос, стх. 5

**(2)** Ќе има војни и гласови за војни и народ ќе се дигне против народ, стх. 6-7

**(3)** Глад, помор, и земјотреси на многу места, а сето тоа е само почеток на страдањата стх, 7-8

**(4)** Тогаш Неговите следбеници ќе бидат издвоени за маки, убиени и намразени од сите народи поради нивната лојалност кон името на Исус Христос, стх. 9

**(5)** Многумина ќе бидат едни против други, нелојални и омразата ќе следи, стх. 10

**(6)** Многумина ќе бидат измамени од лажните пророци, стх. 11

**(7)** Затоа што гревот ќе се умножува, љубовта на многумина (изгледа дека значи за оние кои велат дека се Христови следбеници) ќе се олади кон Божјите нешта, стх. 12

**(8)** Оној кој ќе издржи до крај (оној кој ќе остане во Христос) ќе биде спасен, стх. 13

**(9)** “Евангелието за царството” ќе биде проповедано кон целиот свет, кон сите народи и тогаш ќе дојде крајот (крајот на времето). Проповедањето на (евангелието за царството) се случува за време на маките, но можеби ние би требало да одвоиме време и да испитаме што значи изразот евангелие:

**(a)** “евангелие” значи “добра вест”. Зборот евангелие не се користи во стариот завет, туку се однесува за општата “добра вест” за доаѓањето на Христос и Божјото царство.

**(b)** Зборот “евангелие” се користи најмалку 101 пат во Новиот Завет. Секогаш се однесува на истата вистина, иако различни цитати може да се фокусирани на различни аспекти на истото “евангелие”.

**(c)** “евангелие” за прв пат се наоѓа во Мт. 4:23 каде што се однесува на Христовото проповедање за “евангелието за царството”.

**Мт. 4:23 Исус одеше по цела Галилеја, поучувајќи во нивните синагоги и проповедајќи го Евангелието за царството и исцелувајќи секаква болест и секаква немош меѓу народот.**

**(d)** “Евангелието за царството” е едноставна најава на “добрата вест” дека Божјото царство е блиску:

**Марко 1:14-15 А откако Јован беше предаден, Исус дојде во Галилеја, проповедајќи го Божјото Евангелие. 15 И зборуваше: “Времето се исполни, и наближи Божјото царство; покајте се и верувајте во Евангелието!”**

Ова било во согласност со старозаветниот сојуз со Давид. Давид седел на престолот како Божја замена. Проповедањето дека Божјото царство е близу значело брзо исполнување на ветувањата од овој сојуз: дека престолот на Давид ќе биде воспоставен за секогаш.

**2 Сам. 7:16 И ќе биде непоколеблив твојот дом и твоето царство засекогаш пред лицето Мое, и престолот твој ќе остане засекогаш.’“**

Други цитати за различни аспекти на евангелието наоѓаме:

**Марко 1:1 Почетокот на Евангелието за Исус Христос, Божјиот Син.**

**Дела 20:24 Но мене ни најмалку не ми е до животот, туку само да го завршам својот пат и службата, што ја примив од Господ Исус: сериозно да го посведочам Евангелието на Божјата благодат.**

**Рим. 1:16 Зашто, јас не се срамам од Евангелието, бидејќи тоа е Божја сила за спасение на секој кој верува, првин за Евреинот, а и за Гркот.**

**Рим. 10:15 И како ќе навестуваат, ако не се испратени, како што е напишано: “Колку се прекрасни нозете на оние што носат радосни вести за добри нешта!”**

**Гал. 2:7 Туку, напротив, кога видоа дека мене ми беше доверено Евангелието меѓу необрежаните, како што му беше на Петар меѓу обрежаните**

**Ефш. 1:13 Да биде благословен Бог и Таткото на нашиот Господ Исус Христос, Кој нè благослови во Христос, со секаков духовен благослов на небесата;**

**Отк. 14:6 Видов и друг ангел како лета сред небото, кој имаше вечно Евангелие, за да им го проповеда на жителите на земјата, на секој народ, племе, јазик и род.**

Сите горе наведени цитати за истото “евангелие”, “добра вест” зборуваат дека е добра вест дека Исус е Христос, Божјото царство наближува, затоа ние треба да се покаеме и веруваме. Забележи дека “вечното евангелие” од **Отк. 14:6** видливо е дека е проповедано од ангел до секој народ, племе, јазик и нација на земјата за време на маките. Имај на ум дека иако евангелието е проповедано до секој народ тоа не значи до секоја личност. Ќе има некои кои нема да ја чујат “добрата вест” се до Милениумското владеење на Христос (понатамошна дискусија за ова следува).

**(e)** Едно друго евангелие се спомнува од Павле во Галатите. Ова е извртено евангелие, кое ги вклучува сите лажни извртувања за вистината за Исус Христос. Затоа што навистина има само едно вистинско евангелие кое потекнува од Исус Христос, има исто така само едно лажно евангелие, иако може да биде спакувано во различни презентации, негов извор е таткото на лагата, Сатаната.

**Гал. 1:6-9 Се чудам дека така брзо се одвраќате од Оној Кој ве повика преку Христовата благодат, и преминувате кон друго евангелие, 7 кое не е друго, само има некои кои ве збунуваат и сакаат да го изопачат Христовото Евангелие. 8 Но ако дури и ние или ангел од небото ви проповеда друго евангелие, спротивно од она што ви го проповедавме, нека биде проклет! 9 Како што рековме порано и сега пак велам: ако некој ви проповеда евангелие, покрај она што го примивте, нека биде проклет!**

**(10)** Од погорната дискусија за значењето на “евангелието” ние можеме да видиме дека пред поделбата на овците и козите, евангелието мора да биде проповедано до сите народи. Исто така знаеме дека тоа се исполнува во **Откровение 14:6-7** каде што ангел го проповеда “вечното евангелие” до секој народ.

**(11)** Понатаму **Мт. 24:15** ни вели дека “гнасното опустошување” ќе стои на Светото место. Ова се однесува на Антихристот и неговиот кип кој е поставен во еврејскиот храм во Ерусалим. Монгумина веруваат дека овој настан ќе се случи на средина на маките и дека ќе го означи почетокот на она што се нарекува “големите маки” или последената половина, која содржи уште поголемо излевање на Божјиот гнев и осуда.

**Мт. 24:21-22 …зашто тогаш ќе има големо страдање, какво што не било од создавањето на светот досега, ниту пак ќе биде. 22 И ако не се скратат тие дни, не ќе се спаси ниту еден. Но заради избраните, тие дни ќе бидат скратени.**

**(12)** Потоа **Мт. 24:23-26** повторно не предупредува да не бидеме измамени од лажни пророци иако тие прават големи знаци и чудеса. На ова предупредување му е дадена посебна нагласка затоа што ако не беше Божјата способност “да го сочува тоа што му е посветено” дури и избраните би биле заведени. Кога Господ ќе се врати, **Мт. 24:27-31** тоа ќе биде после маките од тие денови, Неговото доаѓање ќе биде драматично. Сонцето и месечината ќе потемнат, а ѕвездите ќе паѓаат од небото. Ова опишува голема темнина која ќе ја покрие земјата, па така славата на неговото појавување ќе биде многу спектакуларна.

**Мт. 24:27-31 Зашто, како што молњата излегува од исток и свети до запад, такво ќе биде и доаѓањето на Синот Човеков. 28 Зашто каде што има мрша, таму ќе се собираат мршојадците!” 29 “Веднаш по страдањата во тие денови, сонцето ќе потемни, месечината нема повеќе да свети, ѕвездите ќе паѓаат од небото и небесните сили ќе се растресат. 30 Е тогаш на небото ќе се јави знакот на Синот Човеков. Тогаш ќе проплачат сите племиња на земјата и ќе Го видат Синот Човеков како доаѓа на небесните облаци, со сила и со голема слава. 31 И Тој ќе ги испрати Своите ангели со силен глас од труба, а тие ќе ги соберат Неговите избраници од четирите ветра, од едниот крај на небото до другиот.”**

Од овој цитат исто така гледаме дека при Неговото даѓање ангелите ќе ги соберат избраните кои се се уште на земјата. Јас верувам дека ова се однесува на земањето на оние кои веќе ја исповедаат верата во Христос кога ќе го чујат звукот на трубата и ќе бидат грабнати за да се сретнат со Господ во воздухот кога Тој ќе се врати да ги победи силите на темнината.

**1 Сол. 4:14-17 Зашто ако веруваме дека Исус умре и воскресна, така и оние кои се упокоиле во Исус, Бог ќе ги земе со Него. 15 Зашто ова ви го кажуваме преку Господовото слово, дека ние кои живееме и остануваме до доаѓањето на Господ, нема да отидеме пред оние кои се упокоиле; 16 зашто Самиот Господ ќе слезе од небото, на заповед, со глас на архангел и со Божја труба, и мртвите во Христос ќе воскреснат први. 17 Потоа ние живите кои останавме, ќе бидеме грабнати заедно со нив на облаците, за да Го сретнеме Господ во воздухот; и така засекогаш ќе бидеме со Господ.**

**(13)** Остатокот од глава 24 најмногу се занимава со пофалбите кон издржливите, затоа што не го знаеме точниот ден или час, но ни се дадени овие знаци за да сфатиме дека времето е близу. Останатите цитати исто така покажуваат дека многумина ќе се најдат неподготвени, како што било во деновите на Ное.

**c. Глава 25** започнува со две параболи во однос на Божјото царство. И двете се занимаваат со нашата одговорност да бидеме подготвени за доаѓањето на нашиот господар. Подготвеноста се однесува на нашата служба пред нашиот господар и нашето очекување на Неговото доаѓање. Тоа не води до одговорот на прашањето за тоа КОГА настапува одвојувањето на овците од козите?

**d. Мт. 25:31-32** ни вели дека три нешта мора да се подредат за овој настан да настапи. Првите две од нив веќе се случиле во настаните опишани во глава 24. Трите нешта се:

**(1)** **Тој доаѓа во својата слава**

**(2)** **Ангелите се со Него**

**(3)** **Тој седи на престолот на Неговата слава со народите собрани пред Него**

**Мт. 25:31-32 “Кога Синот Човеков ќе дојде во Својата слава и сите ангели со Него, тогаш ќе седне на престолот на славата; 32 и ќе се соберат пред Него сите народи, а Тој ќе ги оддели едни од други, како што пастирот ги одлачува овците од козите.**

**e.** Според тоа поделбата на народите не може да настапи барем додека не се воспостави Божјиот престол на земјата. Ова ќе се случи после Неговото славно враќање. Можно е оваа поделба да се случува на почетокот на Христовото 1000 годишно владеење. Од друга страна ова поставува два проблема. Прво: ако овој суд ги вклучува и живите и мртвите тогаш сите незнабожци (и живите и оние во гроб), ќе мораат да бидат испратени во вечниот оган и казна (според **Мт. 25:41 & 46**) пред да настапи судот на Големиот Бел Престол.

**Мт. 25:41 Тогаш ќе им рече и на оние од левата страна: ,Одете си од Мене, проклети, во вечниот оган, подготвен за ѓаволот и за неговите ангели!**

**Мт. 25:46 И овие ќе отидат во вечна казна, а праведниците во вечен живот.'”**

Ова не изгледа веројатно затоа што тие во тој случај би требало да го напуштат огненото езеро за да излезат пред судот на Белиот Престол и потоа да се вратат назад. Нема стихови за тоа. Второ: ако ова е суд САМО за живите и треба да се случи пред воспоставување на Христовото 1000 годишно владеење, тоа ќе значи дека САМО верниците ќе влезат во Христовото милениумско царство. Тоа ќе направи проблем во светло на **Ис 66:18-20** и **Зах. 14:16-17** каде Исаија изјавува дека третина од Евреите (оние кои се спасени на денот на Господовото враќање и кои влегуваат во Милениумското царство) ќе бидат мисионери при оние кои се без Христос, кои никогаш не слушнале за Него или ја виделе Неговата слава. **Захарија 14** ни покажуав дека ќе има такви кои ќе се побунат против Христос за време на Милениумското царство (најверојатно од почетокот), и стих 16 јасно изјавува **“…сите што ќе преживеат, од оние кои војувале против Ерусалим...”** ќе бидат во Милениумското царство преку доблеста на или затоа што секоја година го славеле Царот или **ќе бидат казнети заради нивната непослушност** преку задржување на дождот. Изгледа логично дека оние кои доброволно би и се спротивставиле на таквата заповед се незнабошци. Така јас заклучувам дека ќе има незнабошци во Милениумското царство од самиот почеток и според тоа мора да се најде друго решение за одвојувањето на овците од козите.

**Ис. 66:18-20 Зашто Јас ги знам делата нивни и мислите нивни; ете, ќе дојдам да ги соберам сите народи и јазици, и тие ќе дојдат и ќе ја видат славата Моја. 19 И ќе ставам на нив белег, и од преживеаните меѓу нив ќе испратам кон народите: во Тарсис, во Пул и Луд, мајстори за оптегнување лак, во Тувал и во Јаван, и во далечните острови, кои не чуле за името Мое и не ја виделе славата Моја; и тие ќе им ја објават на народите славата Моја, 20 и ќе ги претстават сите ваши браќа од сите народи како дар на Господ на коњи и коли, на носилки, на маски и на брзи камили, - на Мојата света гора, во Ерусалим, вели Господ, - исто како што синовите Израелови принесуваат дар во домот Господов во чист сад.**

**Зах. 14:16-17 А потоа сите што ќе преживеат, од оние кои војувале против Ерусалим, од сите народи, ќе доаѓаат од година во година, за да се поклонат на Царот, на Господ Саваот, и да го празнуваат празникот Сеници. 17 И, ако некое од племињата земни не појде во Ерусалим, за да Му се поклони на Царот, на Господ Саваот, дожд нема да падне кај нив.**

**f.** **Поверојатно сценарио е** дека оваа поделба на народите е дел од последниот суд на крајот на милениумското царство. Можно е дури и да е дел од судот на Големиот Бел Престол кога мртвите ќе стојат пред Бог и ќе бидат судени за своите дела, но и според тоа дали нивните имиња се запишани во “книгата на животот” или многу е можно ова да е суд над живите на крајот на Христовото 1000 годишно владеење пред да настапи судот на мртвите пред големиот Бел Престол. Оваа сцена е подготвителна за вечното Божјо царство и изгледа дека е најверојатното време да се одреди кои народи ќе влезат.

**Отк. 20:11-15 И видов голем бел престол и Оној Кој седеше на него, од Чие лице побегнаа земјата и небото, и не се најде место за нив. 12 Ги видов мртвите, големи и мали, како стојат пред престолот, и се отворија свитоци; и друг свиток се отвори - книгата на животот, а на мртвите им беше судено според она што е запишано во свитоците, според нивните дела. 13 И морето ги предаде мртвите кои беа во него; и смртта и Адот ги предадоа мртвите кои беа во нив, и секој беше суден според своите дела. 14 А смртта и Адот беа фрлени во огненото езеро. Тоа е втората смрт, огненото езеро. 15 И кој не беше запишан во книгата на животот, беше фрлен во огненото езеро.**

**2. Кој е дел од овој суд?** Од Мт. 25:32 ние знаеме дека **СИТЕ НАРОДИ** се собрани пред престолот на судот. Многу е веројатно ова да е суд над живите поединци од народите на крајот на Милениумското владеење.

**Мт. 25:32 …и ќе се соберат пред Него сите народи, а Тој ќе ги оддели едни од други, како што пастирот ги одлачува овците од козите.**

**C. Каков е крајот на секоја група при овој суд и како ова се споредува со судот на големиот бел престол?**

**1. Овците: стх. 34** ни вели дека на крајот на овој суд овците ќе го наследат царството. Затоа што козите, како што ќе видиме, како своја вечна награда ќе го наследат огненото езеро, ова “царство” кое е подготвено за овците (верниците) уште од “создавањето на светот” најверојатно изгледа дека ќе го претставуваат “небесното царство”, “новиот Ерусалим” кога Божјиот шатор на состанок е со луѓето како што е опишано во глава 21 и 22 од книгата на Откровение. Мене ми изгледа многу можно дека **оваа група на верници ќе бидат оние верници кои живеат во времето на Милениумското владеење и се живи откако е загушена последната побуна на Сатаната.**

**Мт. 25:34 Тогаш Царот ќе им рече на оние од десната страна: ,Дојдете, благословени од Мојот Татко, наследете го Царството кое ви е подготвено уште од создавањето на светот!**

**2. Козите: стх. 41** ни вели дека козите се испратени директно во вечен оган. Со други зборови козите одат директно до нивното вечно пребивалиште затоа што “огнаното езеро” е место на вечна казна. Оваа група ги вклучува сите оние живи кои не му се потчиниле на Христос за време на милениумското владеење.

**Мт. 25:41 Тогаш ќе им рече и на оние од левата страна: ,Одете си од Мене, проклети, во вечниот оган, подготвен за ѓаволот и за неговите ангели!**

**Отк. 19:20 А ѕверот беше фатен, заедно со лажниот пророк кој правеше чудотворни знаци пред него, со кои ги заведе оние кои го примија белегот на ѕверот и кои се клањаа на неговата икона; и обајцата беа фрлени живи во огненото езеро што гори со сулфур.**

**Отк. 20:10 А ѓаволот, кој ги заблудуваше, беше фрлен во езерото од оган и сулфур, каде што се и ѕверот и лажниот пророк; тие вечно ќе бидат мачени дење и ноќе.**

**Отк. 20:14 А смртта и Адот беа фрлени во огненото езеро. Тоа е втората смрт, огненото езеро.**

**Отк. 20:15 И кој не беше запишан во книгата на животот, беше фрлен во огненото езеро.**

**Мт. 13:49-50 Така ќе биде и на крајот на времето; ангелите ќе излезат и ќе ги издвојат злите од праведните, 50 и ќе ги фрлат во огнена печка; таму ќе има лелек и чкртање со заби.”**

**D. Да заклучиме:**

Изгледа многу возможно дека судот на народите ќе биде судот на оние кои ќе **живеат** на крајот на Христовото 1000 годишно владеење. Зборот “народи” може да биде погрешно сфатен. Коментарот на Ворен Виерсби го вели следното:

“овој дел ни објаснува како Исус Христос ќе ги суди незнабожечките народи. Зборот народи во Матеј 25:32 значи незнабожци и во грчкиот јазик е во среден род. Зборот ним во истиот стих е во машки род. Ова значи дека народите ќе бидат собрани пред Исус Христос, но Тој ќе ги суди како **поединци**. Ова нема да биде суд над групи (Германија, Италија, Јапонија) туку на поединци од овие народи.”

Според тоа судот на народите е всушност суд на поединци во тие народи. Изгледа можно дека овој суд може да настапи точно пред судот на Големиот Бел Престол или како дел од него. Овој суд изгледа дека ќе се случи на земјата додека судот на Големиот Бел престол изгледа дека се случува на небото додека земјата е обновена преку оган. Според тоа, овој **суд на живите** најверојатно ќе се случи на земјата веднаш после последната побуна на Сатаната. Ова ќе биде вовед во **судот** на Големиот Бел Престол за **злобниците починати**. Јас имам проблем да го ставам во било кое друго време, освен ова, затоа што оние кои треба да бидат проколнати изгледа дека веднаш се испратени во огнаното езеро. Јас не наоѓам во словото доказ дека било кој друг освен Антихристот, лажниот пророк и Сатаната се испратени таму пред поделбата на народите и последниот суд за злите дела.

**X. Спасениот на Израел**

**А. 144.000 Евреи кои се запечатени и земени за време на маките**

**1.** Во Откровение 7 ние гледаме 12.000 Евреи од секое од 12те племиња на Израел се одвоени од Бог и запечатени, што прават вкупно 144.000 кои се запечатени.

**2.** Овие 144.000 не се спомнати се до Откровение 14. Во оваа глава ние откриваме дека тие се со Господ на небото, очигледно биле земени или мачени од земјата. Исто така гледаме дека сите се мажи девци кои му служат на Бог до нивното земање. Тие се наречени првина затоа што се првата група од Израел што е спасена.

**Отк. 14:1-5 Погледнав и, ете, видов како Јагнето стои на гората Сион, а со него сто четириесет и четири илјади, кои на своите чела го имаа напишано Неговото име и името на Неговиот Татко. 2 И чув глас од небото, како шум на многу води и како татнеж од силен гром, а звукот што го чув беше како од харфисти кои свират на своите харфи. 3 Тие пееја нова песна пред престолот, пред четирите живи суштества и пред старешините, и никој не можеше да ја научи песната, освен оние сто четириесет и четирите илјади кои беа откупени од земјата. 4 Тоа се оние кои не се осквернија со жени; имено, тоа се девственици. Тие одат по Јагнето, каде и да оди. Тие се откупени меѓу луѓето, како првина на Бог и на Јагнето, 5 и лага не се најде во нивната уста; тие се непорочни.**

**B. Нација спасена во еден ден?**

**1.** Во **Исаија 66** пророкот, зборувајќи во Господово име, укажува дека уште пред Израел да заврши со нејзиниот напор, да произведе живот, таа раѓа машко дете за кого јас верувам дека е Христос. Сликата е дека Израел е како мајка која е во очекување и поминува период додека да го даде и роди новиот живот кој е во неа. Јас верувам дека очекувањето зборува за периодот на маките затоа што Израел оди низ многу страдања за да даде плод на спасение за оние Евреи кои доаѓаат при Христос за време на Неговото враќање, за време на Армагедон. Сепак уште пред таа да започне со очекувањето на маките, спасена е од машкото дете, Христос. Исаија во стх.8 забележува колку е ова невозможно. Сепак кога ова се случува се прашуваме дали Бог може да предизвика една нација да се роди во еден ден?

**Ис. 66:7-9 Уште не беше почувствувала родилни маки, и роди; пред да настапат болките нејзини, роди син. 8 Кој слушнал такво нешто? Кој видел слично на тоа? Никне ли од земјата во еден ден? Се раѓа ли народ наеднаш, како Сион: штотуку почна да се мачи од родилни болки, - ги роди синовите свои? 9 Зар Јас кога ќе ја отворам утробата на мајката - таа нема да роди - вели Господ. Или Јас Кој давам да се роди, ќе ја заклучам ли утробата? - вели твојот Бог.**

**2.** Во Захарија ние гледаме дека спасението на Израел доаѓа во еден ден. Оние кои ги преживеале маките и битката кај Армагедон до времето на Христовото славно враќање, сфаќаат дека Тој е оној кој го прободоа. Сите оние од Израел кои преживеале (според Захарија 13:8 е 1/3) ќе бидат спасени во “еден” ден. За додатно проучување би те охрабрил да ги читаш 12 до 14 глава од Захарија кои детално го опишуваат Господовиот детален план за спасение на Израел и казната која ќе дојде над народите собрани против неа при Христовото враќање.

**Зах. 13:8-9 И по целата земја, вели Господ, два дела од неа ќе бидат истребени, ќе изумрат, а третиот ќе остане. 9 И тој трет дел ќе го минам низ оган, и ќе ги пречистам како што се пречистува сребро, и ќе ги проверам, како што се проверува злато; тие ќе го повикаат името Мое, и Јас ќе ги чујам; ќе речам: “Тоа е Мојот народ”, а тие ќе речат: “Господ е наш Бог!”**

**XI. Израел како мисионери пред народите за време на милениумот**

**A.** Има неколку цитати од словото кои навестуваат дека оние од Израел кои ќе го преживеат Армагедон и се спасени, ќе станат мисионери за време на милениумот за оние кои не слушнале за Христос.

**Ис. 2:2-4 И ете, во последните дни гората на домот Господов ќе биде поставена на врвот од планините и ќе се возвиси над ридовите, ќе појдат кон неа сите народи. 3 Ќе тргнат многу народи и ќе речат: “Дојдете, да се искачиме на гората Господова, во домот на Бог Јаковов; Тој ќе не научи на Своите патишта и ќе одиме по патеките Негови; зашто од Сион ќе излезе законот, и од Ерусалим - словото Господово.” 4 И ќе им суди Тој на народите и ќе изобличи многу племиња; ќе ги прековаат мечевите свои во плугови, а копјата свои - во српови: народ против народ нема да крене меч и нема повеќе да се учат на војна.**

**Ис. 66:18-20 Зашто Јас ги знам делата нивни и мислите нивни; ете, ќе дојдам да ги соберам сите народи и јазици, и тие ќе дојдат и ќе ја видат славата Моја. 19 И ќе ставам на нив белег, и од преживеаните меѓу нив ќе испратам кон народите: во Тарсис, во Пул и Луд, мајстори за оптегнување лак, во Тувал и во Јаван, и во далечните острови, кои не чуле за името Мое и не ја виделе славата Моја; и тие ќе им ја објават на народите славата Моја, 20 и ќе ги претстават сите ваши браќа од сите народи како дар на Господ на коњи и коли, на носилки, на маски и на брзи камили, - на Мојата света гора, во Ерусалим, вели Господ, - исто како што синовите Израелови принесуваат дар во домот Господов во чист сад.**

**Зах. 8:20-23 Така вели Господ Саваот: “Уште ќе доаѓаат народи и жители од многу градови, 21 и ќе дојдат жителите од еден град кај жителите во друг град, - па ќе речат: да дојдеме да се помолиме пред лицето на Господ и да Го побараме Господ Саваот; тогаш секој ќе рече - ќе појдам и јас. 22 И ќе доаѓаат многу племиња и народи силни, за да Го бараат Господ Саваот во Ерусалим и да се помолат пред лицето на Господ.” 23 Така вели Господ Саваот: “Во тие дни ќе се фаќаат по десет души од разни народи за полата од Јудеец и ќе речат - ќе појдеме со тебе, зашто чувме дека Бог е со вас.”**

**B.** Од погорните цитати можеме да видиме дека оние Евреи кои го преживеале Армагедон и дошле при Христос ќе имаат важна улога во евангелизација на светот. Кого точно тие ќе евангелизираат за време на милениумот е следната тема.

**XII. Идентитетот на оние кои влегуваат во Христовото 1000 годишно владеење и во Божјото вечно царство.**

**A. Идентитетот на оние кои влегуваат во милениумското царство**: од она што сега го гледам во Божјиот збор јас верувам дека има 3 групи на луѓе кои влегуваат во Христовото милениумско владеење во својата природна состојба.

**1.** Првата група е 1/3 од израелевиот дом кој се спасени при Христовото враќање и стануваат мисионери за незнабожечкиот свет.

**Зах. 13:8-9 И по целата земја, вели Господ, два дела од неа ќе бидат истребени, ќе изумрат, а третиот ќе остане. 9 И тој трет дел ќе го минам низ оган, и ќе ги пречистам како што се пречистува сребро, и ќе ги проверам, како што се проверува злато; тие ќе го повикаат името Мое, и Јас ќе ги чујам; ќе речам: “Тоа е Мојот народ”, а тие ќе речат: “Господ е наш Бог!”**

**2.** Втората група се незнабожците кои го преживуваат Армагедон. Од следните стихови ние гледаме дека тие преживеале и живеат за секоја година да се враќаат во Ерусалим за да го обожуваат царот. Иако тие биле непријатели на Ерусалим, очигледно одвоени од Христос, но го преживеале Армагедон. Исто така гледаме дека не сите тие станале Христови следбеници и некои се побуниле и се казнети со тоа што немало дожд.

**Зах. 14:16-17 А потоа сите што ќе преживеат, од оние кои војувале против Ерусалим, од сите народи, ќе доаѓаат од година во година, за да се поклонат на Царот, на Господ Саваот, и да го празнуваат празникот Сеници. 17 И, ако некое од племињата земни не појде во Ерусалим, за да Му се поклони на Царот, на Господ Саваот, дожд нема да падне кај нив.**

**3.** Третата група се незнабожците кои никогаш не слушнале за Христос нити биле сведоци на неговото доаѓање. Тоа се тие кај кои Бог ги испраќа Своите мисионери, Евреите кои биле спасени при Неговото доаѓање кај Армагедон. Тие се разликуваат од незнабожците кај Армагедон по тоа што тие се уште не слушнале за Христос и не биле сведоци на неговото славно враќање.

**Ис. 66:19 И ќе ставам на нив белег, и од преживеаните меѓу нив ќе испратам кон народите: во Тарсис, во Пул и Луд, мајстори за оптегнување лак, во Тувал и во Јаван, и во далечните острови, кои не чуле за името Мое и не ја виделе славата Моја; и тие ќе им ја објават на народите славата Моја,**

Оваа последна група може да биде објаснета на неколку начини:

**a.** Ако Христовото доаѓање не било видено од сите на земјата (што е многу можно) тогаш овие би биле остатокот од неевангелизираните на земјата..

**b.** Другото можно објаснување е дека оваа група се природените од овие незнабожци кои влегле во милениумот. Тие биле мали деца или се уште не биле родени во времето на Неговото доаѓање.

**B. Идентитетот на оние кои влегуваат во “Божјото вечно царство”**

Изгледа веројатно дека единствените лиѓе кои ќе влезат во “вечното царство” се оние кои не учествувале во последната побуна на Сатаната (Отк.20:7-10), и нивните имиња се запишани во книгата на животот. Јас верувам дека е можно секој кој е жив во неговото земно тело кога Бог ја обновува земјата преку оган и го воспоставува “вечното царство”, новото небо и новата земја од Отк. 21 ќе влезат во вечноста во своите природни тела. Таму нема да има искушувач, ниту грев. Со тоа ќе се исполни Божјиот план, да престојува со човекот. Светиите ќе владеат и царуваат над Божји царства како Божји слуги.

Овие работи се извлечени од **1 Кор. 15:50** кое вели “тело и крв нема да го наследат Божјото царство”. На ова може да се одговори дека има можност да има некаква проблем во нивните физички тела или дека иако ја населуваат земјата ним нема да им биде дозволено да влезат во Новиот Ерусалим. Повторно јас неможам ова да го докажам од словото, но изгледа можно дека ќе има некои кои ќе бидат во нивните природни тела, а се дел од вечното Божјо царство, за кругот да се затвори и Бог да има општење со човекот какво што имал во Едемската градина пред падот.

**XIII. Заклучок**

На крајот јас би сакал да дадам листа на редослед на настани кои се однесуваат на Господовото второ Враќање, според гледиштето на РевЦ и представено во ова проучување.

**1.** Седумте писма до седумте цркви - предупредување до оние кои ќе ја искусат **70ата седмица на Даниел. Отк. 2-3**

**2.** Седум години од 70ата седмица на Даниел го следат предупредувањето до црквите со “почеток на страдањата” ( човековиот гнев против човек), подигањето на Антихристот и Антихристот кој себеси се објавува како бог на средина на 70ата седмица. **Матеј глава 24 и Откровение глава 4—6 (првите 4 печати).**

**3.** Големите маки започнуваат на крајот на првите 3 ½ години од 70ата седмица на Даниел, но се скратени од Господ заради избраните. **Матеј 24:22 и Откровение 6—7 (5-тиот и 6-тиот печат).**

**4.** Знаците на небо и земја за Неговото доаѓање - земјотрси, темни неба. **Отк. глава 6 и Јоил 2:31**

**5.** Душите “под олтарот” се оние на мачените кои извикуваат. **Отк. 6:9-11**

**6.** 144,000 Евреи запечатени да бида заштитени од Божјиот гнев. **Отк. 7:1-8**

**7.** Доаѓањето на Илија како еден од двата сведока (пред Денот Господов) дадени им се посебни моќи. **Малахија 4:5-6 и Отк. 11:3-12**

**8.** Со отварањето на седмиот печат судот на трубите започнува и со звукот на трубата започнува воскреснувањето на мртвите во Христа, следено од земањето на живите од црквата кои се вознесуваат за да го сретнат Господ во облаците, точно пред Господовиот ден и излевањето на Божјиот гнев. **1 Кор. 15:52, I Сол. 4:14-17 и Отк. 7:9-17**

**9.** Армагедон почнува на крајот на 7те години **Отк. 19:17-19**

**10.** Господовото видливо враќање со Неговите ангели, и сите светии облечени во “ленено платно, чисто и бело” јавајќи на бели коњи **Отк. 19:11-14**

**11.** Антихристот и лажните пророци се фрлени во огненото езеро **Отк. 19:20**

**12.** Господовиот гнев е истурен врз оние кои дошле против Израел на Армагедон **Отк. 19:21**

**13.** Сатаната е заробен во бездната 1000 години **Отк. 20:1-3**

**14.** Една третина од Израел се поштедени и добиваат спасение преку Христос, додека пак две третини умираат **Зах. 13:8-9 Ис. 66:7-9**

**15.** Свадбената вечера **Отк. 19:7-9**

**16.** Христовиот Судски Престол (времето на престолот на судот и свадбената вечера може да се заменат) **Рим.14:10**

**17.** Преживеаните од Армагедон (верници и неверници) влегуваат во 1000 годишното царство на Христос **Зах. 14:16-17**

**18.** Спасените од Израел се мисионери во светот **Ис. 66:18-20**

**19.** Христос владее со светиите над Неговото земно царство **Отк. 20:6**

**20.** Сатаната се губи за една сезона, и води група во бунтовништво **Отк. 20:7-9**

**21.** Сатаната е фрлен жив во огненото езеро **Отк. 20:10**

**22.** Поделба на овците и козите во **Мт. 25:31-46** осуда врз тие кои ќе го преживеат 1000 годишното владеење на Христос

**23.** Земјата обновена од оган за подготовка за вечното царство **2 Петрово 3:7, 12-13**

**24.** Големиот бел престол на судот за злите кои умреле **Отк. 20:11-15**

**Што словото вели за духот:**

**СЛЕДУВААТ ОДБРАНИ ТЕКСТОВИ ОД СЛОВОТО КОИ ГО СОДРЖАТ ЗБОРОТ “ДУХ”. ТИЕ СЕ ПОДЕЛЕНИ СПОРЕД КОРИСТЕЊЕТО:**

**СТИХОВИ КОИ УКАЖУВААТ НА “ДУХ” РАЗЛИЧЕН ОД ЧОВЕЧКИОТ И ОД СВЕТИОТ ДУХ**

**Излез 28:3 И кажи им на сите надарени со ум, кои сум ги исполнил со дух на мудрост, да му направат на Арон одежди, за негово посветување, за да Ми биде свештеник.**

**Левитска 20:27 Маж или жена, ако извикува духови на мртви, или вража, да бидат убиени; со камења да ги убиете, виновни се.”**

**Броеви 5:14 …а него го обземе љубоморен дух, и почне да љубомори на жена си, кога таа е осквернета, или го обземе љубоморен дух, и тој почне да љубомори на жена си, кога таа не е осквернета,-**

**Судии 9:23 И испрати Бог лош дух меѓу Авимелех и жителите на Сихем, и почнаа жителите сихемски да не му се покоруваат на Авимелех.**

**1 Самоилова 16:16 Нашиот господар нека заповеда на слугите свои што се пред тебе да побараат човек што знае да свири на харфа и кога лошиот дух од Бога ќе дојде врз тебе, тој, свирејќи со рака, ќе те успокојува.”**

**1 Царства 22:21 …еден дух, пак, истапи, застана пред лицето на Господ и рече: ,јас ќе го наговорам!’ А Господ го праша: ,Како?’;**

**1 Царства 22:22 Тој одговори: ,ќе излезам и ќе станам дух што лаже во устата на сите негови пророци’ Господ рече: ,ти ќе го наговориш и ќе го исполниш тоа’; оди и направи така.**

**2 Дневник 18:20 Истапи еден дух, застана пред лицето на Господ и рече: ,Јас ќе го измамам.’ А Господ праша: ,со што?’**

**Јов 4:15 И дух помина над мене; косата ми се крена.**

**Псалми 51:12 Врати ми ја радоста на спасението од Тебе и благороден дух зацврсти во мене.**

**Исаија 4:4 …ќе ги предадам Египќаните во рацете на жесток владетел, свиреп цар ќе владее над нив, - вели Господ Бог Саваот.**

**Исаија 19:3 Духот на Египет ќе изнемошти во него, ќе ги разруши намерите негови, - и ќе прибегнат тие кон идоли и маѓесници, кон оние што повикуваат мртовци и кон бајачи.**

**Исаија 19:14 Господ спроведе во нив зашеметен дух, - го доведоа Египет во заблуда во сите негови дела, како пијан кога повраќа.**

**Исаија 29:10-11 …зашто Господ испрати врз вас дух на успивање и ги затвори вашите очи, о пророци, и ги сокри вашите глави, о јасновидци! 11 И секое пророштво за вас е како зборови во запечатена книга, што му ја даваат на оној, кој знае да чита книга, и велат: “Прочитај ја”, а тој одговара: “Не можам, зашто е запечатена.”**

**Езекиел 1:20 Каде што духот сакаше да оди, натаму одеа и тие; накаде што духот ќе тргнеше, и тркалата се подигнуваа подеднакво со нив, бидејќи духот на животните беше во тркалата.**

**Езекиел 10:17 А кога стоеја, стоеја и тие; кога ќе се подигнеа, се подигаа и тие, зашто во нив беше духот на животните.**

**Осија 4:12 Мојот народ се обраќа до парче дрво, и неговиот жезол му дава одговор; зашто духот на блудството ги вовел во заблуда, па блудствувајќи, тие отстапија од својот Бог.**

**Захарија 12:10 А врз домот Давидов и врз жителите ерусалимски ќе излијам дух на благодат и молитва, така што, кога ќе погледнат на Оној, Кого тие го прободоа, ќе плачат за Него, како што се плаче за еднороден син, и ќе ридаат како што се рида за првороден.**

**Захарија 13:2 Во оној ден, вели Господ Саваот, Јас ќе ги истребам имињата на идолите од оваа земја, и тие повеќе нема да се спомнуваат; ќе ги истребам и лажните пророци и нечистиот дух од оваа земја.**

**Матеј 12:43 Кога нечистиот дух излегува од човек, минува низ безводни места барајќи одмор, ама не го наоѓа.**

**Марко 9:17 А еден од народот му одговори: “Учителе, Ти го доведов својот син, во кого има дух кој го онемува;**

**Марко 9:20 И Му го доведоа. А штом духот Го виде Него, веднаш го стресе момчето и тоа падна наземи, тркалајќи се со пена на устата.**

**Марко 9:25-26 А Исус, штом виде дека се собира народ, му се закани на нечистиот дух и му рече: “Духу, кој предизвикуваш немост и глувост, Јас ти заповедам, излези од него и повеќе не влегувај во него!” 26 И откако извика, силно го стресе детето и тој излезе. А тоа беше небаре мртво, така што мнозина велеа дека умрело.**

**Лука 13:11 …ете, таму беше една жена, која осумнаесет години имаше болест предизвикана од дух, и беше свиткана вудве и не можеше да се исправи.**

**Дела 16:16 А кога еднаш одевме на местото за молитва, нè сретна некоја девојка, робинка, која имаше змиски дух, и која со вражање им донесуваше голема печалба на своите господари.**

**Римјаните 11:8 како што е напишано: "Бог им даде дух на мртвило, очи да не гледаат и уши да не слушаат, сè до ден денешен.”**

**2 Коринќаните 4:13 А бидејќи го имаме истиот дух на верата, како што е напишано: “Јас поверував и затоа зборував,” и ние веруваме и затоа зборуваме…**

**2 Тимотеј 1:7 Зашто Бог не ни даде дух на страшливост, туку дух на сила, љубов и воздржливост.**

**ПРИМЕРИ ЗА ТОА ШТО Е “СВЕТИОТ ДУХ” ВО СТАРИОТ ЗАВЕТ**

**Битие 1:2 Земјата беше неоформена и пуста; имаше темнина над бездната и Божјиот Дух лебдеше над водата.**

**Битие 6:3 И рече Господ: “Духот Мој нема вечно да ги одржува во живот луѓето, зашто тие се плот; деновите нивни нека им бидат сто и дваесет години.”**

**Битие 41:38 Па им рече фараонот на слугите свои: “Зар можеме да најдеме човек, како што е овој, во кого има Божји Дух?”**

**Излез 31:3 …и го исполнив со Духот Божји, со мудрост, разум, знаење и секаква умешност;**

**Броеви 11:17 Јас ќе слезам и ќе зборувам таму со тебе, ќе земам од Духот, Кој е врз тебе, и ќе им наредам ним, да го носат заедно со тебе бремето на народот, а не ти сам да го носиш.**

**Броеви 11:25 И Господ слезе во облак и говореше со него, и зеде од Духот, Кој беше над него, и им даде на седумдесетте мажи старешини. И кога слезе над нив Духот, тие почнаа да пророкуваат, но потоа престанаа.**

**Броеви 11:26 Двајца од мажите беа останале во логорот; името на едниот му беше Елдад, а на другиот - Медад; но и над нив беше слегол Духот, и тие пророкуваа во логорот.**

**Броеви 11:29 Но Мојсеј му рече: “Зар завидуваш поради мене? О, да беа сите од народот Господов пророци, и да им го испратеше Господ Својот Дух!”**

**Броеви 27:18 И му рече Господ на Мојсеј: “Земи го Исус, Навиновиот син, човек, во кого има Дух, и положи ја врз него раката своја.**

**Судии 3:10 Врз него беше Духот Господов, и тој беше судија на Израел. Тој објави војна против Кушан-Ришатаим, и Господ го предаде во рацете негови арамејскиот цар Кушан-Ришатаим и раката негова се зацврсти над Кушан-Ришатаим.**

**Судии 13:25 И Духот Господов почна да дејствува во него во Дановиот логор, меѓу Цора и Ештаол.**

**Судии 14:6 И Духот Господов слезе врз него, и тој го раскина лавот како јаре; а во раката негова немаше ништо. И не им кажа на татко си и на мајка си што направи.**

**1 Самоилова 11:6 И слезе Духот Божји врз Саул, откако ги чу тие зборови, и силно се разгневи;**

**2 Самоилова 23:2 ,Духот Господов говори преку мене, и словото Негово е на јазикот мој.**

**1 Дневник 12:18 Давид излезе да ги пресретне и им рече: “Ако сте дошле со мир кај мене, за да ми помагате, тогаш јас и вие да имаме едно срце; но, ако доаѓате за да ме предадете со заговор на непријателите мои, кога нема во рацете мои неправда, Бог на татковците наши нека види и нека суди.”**

**Јов 26:13 Со Својот Дух го разбистри небото; раката Негова ја прободе лукавата змија.**

**Јов 27:3 …зашто, додека уште здивот мој е во мене и духот Божји во ноздрите мои…**

**Јов 33:4 Духот Божји ме создал, и здивот на Седржителот ми дал живот.**

**Псалми 51:11 Не отфрлај ме од лицето Свое и Светиот Дух Твој не одземај Го од мене.**

**Исаија 11:1-2 И ќе потера фиданка од Јесеевата пењушка, и стебло ќе израсне од нејзиниот корен; 2 ќе почива врз Него Дух Господов, дух на мудрост и разум, дух на совет и крепост, дух на знаење и богобојазливост;**

**Езекиел 2:2 И влезе во мене Дух, ме зеде и ме подигна и ме исправи на нозете мои, и Го чув Оној, Кој ми говореше.**

**Езекиел 3:14 Тогаш Духот ме подигна и ме понесе. И појдов огорчен, со нажален дух; но крепката рака Господова беше над мене.**

**Езекиел 36:27 Ќе го внесам во вас Мојот дух и ќе направам да одите по заповедите Мои и да ги пазите и да ги исполнувате наредбите Мои.**

**ДЕЛАТА НА ДУХОТ БОЖЈИ ВО НОВИОТ ЗАВЕТ**

**Матеј 4:1 Тогаш Духот Го одведе Исуса во пустината, за да биде искушуван од ѓаволот.**

**Матеј 12:28 …но, ако Јас ги изгонувам демоните преку Божјиот Дух, тогаш Божјото царство дошло врз вас.**

**Дела 2:4 И тие сите се исполнија со Светиот Дух и почнаа да зборуваат на други јазици, како што Духот им даваше да говорат.**

**Дела 8:29 А Духот му рече на Филип: “Приближи се и придружи ì се на кочијата!”**

**Дела 8:39 А кога излегоа од водата, Господовиот Дух го грабна Филипа; евнухот веќе не го виде. И продолжи радосно по својот пат.**

**Дела 11:12 Тогаш Духот ми рече да одам со нив без никакво сомнение. И овие шестмина браќа дојдоа со мене и влеговме во куќата на човекот.**

**Дела 11:28 А еден од нив, по име Агаб, стана и објави преку Духот дека ќе има голем глад по целиот свет, каков што беше во времето на Клавдиј.**

**Дела 16:7 А кога дојдоа спроти Мисија, се обидоа да отидат во Битинија, но Исусовиот Дух не им дозволи.**

**Римјаните 8:10 А ако е Христос во вас, тогаш телото е мртво заради гревот, а духот е жив заради праведноста.**

**Римјаните 8:11 Ако во вас живее Духот на Оној Кој Го воскресна Исуса од мртвите; тогаш Оној Кој Го воскресна Христос Исус, ќе ги оживее и вашите смртни тела преку Својот Дух Кој живее во вас.**

**Римјаните 8:13 …зашто, ако живеете по телото, ќе умрете; но ако преку Духот ги умртвувате делата на телото, ќе живеете.**

**Римјаните 8:14 А сите оние кои ги води Божјиот Дух, се Божји синови.**

**Римјаните 8:15-16 Впрочем, не примивте дух на ропство за да бидете пак во страв, туку го примивте Духот на посинувањето, преку кој викаме: “Аба! Татко!” 16 Самиот Дух сведочи заедно со нашиот дух дека сме Божји чеда.**

**Римјаните 8:26 Исто така и Духот им помага на нашите слабости, зашто ние не знаеме да се молиме, како што треба; самиот Дух посредува за нас со неискажливи воздишки.**

**1 Коринќаните 2:10 А Бог ни го откри тоа нам преку Духот, зашто Духот испитува сè, па дури и Божјите длабочини.**

**1 Коринќаните 6:11 А некои од вас беа такви. Но, бевте измиени, и бевте осветени, и бевте оправдани во името на нашиот Господ Исус Христос и во Духот на нашиот Бог.**

**1 Коринќаните 12:8 На еден преку Духот му се дава слово на мудрост, на друг слово на знаење според истиот Дух;**

**1 Коринќаните 12:13 Зашто ние сите сме крстени преку еден Дух, во едно тело - било Евреи, или Грци, било робови, или слободни, и сите сме напоени од еден Дух.**

**Галатите 5:25 Ако живееме по Духот, и да одиме според Духот!**

**Ефешаните 1:13 Во Него сте и вие, откако ја чувте пораката на вистината - Евангелието на вашето спасение - и откако поверувавте, запечатени со Светиот Дух на ветувањето…**

**Ефешаните 2:18 …зашто преку Него, и едните и другите, имаме пристап кај Таткото во еден Дух.**

**2 Солунците 2:13 А ние сме должни секогаш да Му благодариме на Бог за вас, браќа, мили на Господ, зашто Бог ве избра за спасение уште од почетокот, преку осветувањето на Духот и вера во вистината.**

**1 Тимотеј 3:16 А според општото признание, голема е тајната на побожноста:**

**Оној Кој се јави во тело,  беше оправдан во Духот,  виден од ангелите,  беше навестуван меѓу народите, поверуван во светот и вознесен во слава.**

**Откровение 11:11 И по три и пол дена, во нив влезе животворен дух од Бога, па застанаа на своите нозе, а голем страв ги обзеде оние што ги гледаа.**

**РАЗЛИЧНИ РАБОТИ ВО ОДНОС НА ДУХОТ**

**Матеј 3:16 А кога Исус беше крстен, веднаш излезе од водата. И ете, небесата се отворија и го виде како Божјиот Дух слегува како гулаб и се спушта над Него.**

**Јован 1:32-33 Јован сведочеше, говорејќи: “Го видов Духот како слегува од небото како гулаб, и остана над Него. 33 Јас не Го препознав, но Оној Кој ме испрати да крштавам со вода, ми рече: “Врз Кого ќе видиш како слегува Духот и останува над Него, Тој е Оној Кој ќе крштава со Светиот Дух.”**

**Марко 2:8 И Исус веднаш штом созна со Својот Дух дека тие размислуваат така во себе, им рече: “Зошто размислувате така во своите срца?**

**Лука 23:46 Тогаш Исус извика со силен глас: “Татко, Го предавам Својот Дух во Твоите раце.” И откако го рече ова, издивна.**

**Лука 24:39 Погледнете ги Моите раце и Моите нозе - Јас сум ! Допрете Ме и видете, зашто дух нема месо и коски, а како што гледате, Јас имам.”**

**Јован 4:24 Бог е Дух, и оние кои Му се поклонуваат, треба да Му се поклонуваат во дух и вистина.”**

**Јован 7:39 Тоа го рече за Светиот Дух, Кого ќе Го примат оние кои веруваат во Него, зашто Светиот Дух уште не им беше даден, бидејќи Исус уште не беше прославен.**

**Римјаните 1:4 …кој според Духот на светоста беше моќно посведочен за Божји Син, преку воскресението од мртвите, Исус Христос, нашиот Господ;**

**1 Коринќаните 6:17 А кој се соединува со Господ, еден дух е со Него.**

**1 Коринќаните 6:20 Зашто скапо сте платени. Затоа, прославете Го Бог во своето тело.**

**1 Коринќаните 15:45 Исто напишано е: “Првиот човек, Адам, стана жива душа"; а последниот Адам - животворен Дух.**

**Ефешаните 1:17 …та Бог на нашиот Господ Исус Христос, Таткото на славата, да ви даде дух на мудрост и откровение во целосното познавање на Него.**

**Ефешаните 5:18 Молам и да ви се просветлат очите на вашето срце, за да знаете каква е надежта на Неговото призвание, какво е богатството на славата на Неговото наследство во светиите…**

**1 Солунците 5:19 Не гаснете го Духот…**

**1 Солунците 5:23 А Самиот Бог на мирот да ве освети наполно! И вашиот дух, душата и телото да бидат запазени целосни и беспрекорни при доаѓањето на нашиот Господ Исус Христос!**

**Јаков 2:26 Зашто, како што телото без дух е мртво, така и верата без дела е мртва.**

**Откровение 1:10 Во Господовиот ден бев во Духот и зад себе чув силен глас, како од труба.**

**Откровение 4:2 Веднаш се најдов во духот и ете, на небото имаше престол, а на престолот седеше Еден;**

**Откровение 3:6 Кој има уво, нека чуе што им зборува Духот на црквите!”**

**Откровение 17:3 И ме одведе, во духот, во пустината: и видов жена како седи врз црвен ѕвер кој беше полн со богохулни имиња и имаше седум глави и десет рогови.**